 
ZMLUVA O DIELO
„VETVA V2 MESTO OD AUPARK PO ZAT – PARNÝ KOTOL FNSP“
uzatvorená podľa ustanovenia § 536 a nasl. Obchodného zákonníka č. 513/1991 Zb.
v znení neskorších predpisov medzi:

Obchodné meno: 	MH Teplárenský holding, a.s.
sídlo: 			Turbínová 3, 831 04 Bratislava – mestská časť Nové Mesto
IČO: 			36 211 541
DIČ: 			2020048580					IČ DPH: SK2020048580
IBAN:			SK17 1100 0000 0026 2706 4293		BIC (SWIFT): TATRSKBX
zapísaná v Obchodnom registri Mestského súdu Bratislava III, oddiel Sa, vložka č. 7386/B
v mene spoločnosti konajú Ing. Adrián Jenčo , LL.M., MBA, predseda predstavenstva, a JUDr. Róbert Spál, LL.M., MBA, podpredseda predstavenstva
(ďalej len „objednávateľ“)

a

Obchodné meno: 	____________________________________________________________________
sídlo: 			____________________________________________________________________
IČO: 			____________________________________________________________________
DIČ: 			______________________________________	IČ DPH: _______________________
IBAN:			______________________________________	BIC (SWIFT): ___________________
zapísaná v Obchodnom registri __________ súdu _________________, oddiel ____, vložka č. ____________
v mene spoločnosti koná/konajú _____________________________________________________________
_______________________________________________________________________________________
(ďalej len „zhotoviteľ“)
(objednávateľ a zhotoviteľ ďalej spoločne len „zmluvné strany“)

takto:

[bookmark: _Ref108616354]PREDMET ZMLUVY
Predmetom tejto zmluvy je vykonanie diela „VETVA V2 MESTO OD AUPARK PO ZAT – PARNÝ KOTOL FNSP“ (ďalej len „dielo“). 
[bookmark: _Ref155961423]Zhotoviteľ sa touto zmluvou zaväzuje vykonať dielo vrátane zabezpečenia dodávok materiálov, stavebných a iných výrobkov, stavebných hmôt, dielcov, náhradných dielov, surovín, hardvéru, softvéru a iných vecí určených na zapracovanie do diela a potrebných na jeho zhotovenie (ďalej len „materiál“) a vrátane vykonania projektových a inžinierskych činností v rozsahu podľa tejto zmluvy a objednávateľ sa zaväzuje riadne a včas vykonané dielo od zhotoviteľa prevziať a zaplatiť zhotoviteľovi cenu za dielo podľa podmienok stanovených touto zmluvou. Bližšia špecifikácia diela vrátane požiadaviek na dielo je uvedená v odseku 1.3 tohto článku, v Prílohách A až C  k tejto zmluve, ako aj v nasledovnej podkladovej dokumentácii:
tendrová projektová dokumentácia vypracovaná spoločnosťou ENERGIA, spol. s r.o. a spoločnosťou DS projekcia s. r. o.,
rozhodnutie Okresného úradu Žilina, odboru starostlivosti o životné prostredie, oddelenia ochrany prírody a vybraných zložiek životného prostredia, zo dňa 27. marca 2024, č. OU-ZA-OSZP3-2024/022106-003/Jak,
[bookmark: _Ref155961426]celková situácia stavby,
[bookmark: _Ref160040142]spoločný harmonogram realizácie diela,
celkový výkaz výmer pre nacenenie,
dokumentácia uvedená v písmenách a) až e) tohto odseku je dostupná na webovom sídle objednávateľa http://docs.mhth.sk/ZilTep/VO KOTOL/VO Kotol.zip a tvorí súčasť tejto zmluvy, aj keď k nej nie je vzhľadom na svoju povahu fyzicky pripojená (ďalej len „podkladová dokumentácia“). Technické parametre a vlastnosti diela musia byť minimálne na úrovni vyplývajúcej z príloh k tejto zmluve a z podkladovej dokumentácie alebo lepšie. V prípade rozporu medzi podkladovou dokumentáciou, touto zmluvou a/alebo prílohami k tejto zmluve sa uplatní nasledovné poradie prednosti: (1.) táto zmluva, (2.) Príloha A k tejto zmluve (3.) Príloha B k tejto zmluve, (4.) ostatné prílohy k tejto zmluve, (5.) podkladová dokumentácia. V prípade rozporu v rámci jedného dokumentu alebo medzi dokumentmi rovnakej právnej sily (v zmysle predchádzajúcej vety) platí prísnejšie kritérium. Vysvetlenia, doplnenia a zmeny poskytnuté objednávateľom v rámci procesu verejného obstarávania zákazky na vykonanie diela sa považujú za súčasť dokumentu, ktorého sa týkajú, a v prípade rozporu majú prednosť pred jeho skorším znením. Objednávateľ v podkladovej dokumentácii uvádza technické požiadavky, ktoré sa neodvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby. Pokiaľ sú v podkladovej dokumentácii uvedené konkrétne výrobky alebo konkrétny výrobca a pod., sú uvedené len ako referenčné a objednávateľ bude akceptovať aj ekvivalentné plnenie, ktoré bude rovnocenným spôsobom vyhovovať technickým požiadavkám. Pokiaľ sú v tejto zmluve, jej prílohách a v podkladovej dokumentácii uvedené technické špecifikácie diela odkazom na technické normy vrátane STN, EN a ISO, rozumie sa tým vždy aj odkaz na ich ekvivalent, súlad s ktorým bude rovnocenným spôsobom vyhovovať technickým požiadavkám (ďalej len „technické normy“).

[bookmark: _Ref108595358][bookmark: _Ref115972660]Dielo zahŕňa najmä:
A) [bookmark: _Ref125054685]PROJEKTOVÉ A INŽINIERSKE ČINNOSTI
[bookmark: _Ref108616361]vypracovanie a odovzdanie dokumentácie pre realizáciu stavby vo vzťahu k dielu (ďalej len „DRS“) v jednotlivých technických, ekologických a ekonomických prvkoch v šiestich (6) vyhotoveniach v listinnej forme a v dvoch (2) vyhotoveniach v elektronickej forme. 
Súčasťou DRS bude aj zhotoviteľom vypracovaný výkaz výmer v podrobnostiach DRS s ocenenými jednotlivými položkami. Takto spracovaný výkaz výmer vo väčšej miere podrobnosti s ocenenými jednotlivými položkami musí byť v súlade s oceneným výkazom výmer z ponuky zhotoviteľa a ním podané vysvetlenia a doplnenia v rámci procesu verejného obstarávania zákazky na vykonanie diela (ďalej len „ponuka“), ktorý tvorí Prílohu C k tejto zmluve. Súčasťou DRS je aj všetka potrebná výkresová a iná dokumentácia vo vyššej miere podrobnosti oproti DRS nevyhnutnej pre riadne vykonanie diela, a to najmä:
· výkresy a špecifikácie prvkov a spojovacieho materiálu konštrukcií ľahkej prefabrikácie, zvarov stykov prefabrikátov,
· drôtovacie (zapojovacie) schémy rozvádzačov, schémy vnútorných prepojení strojov, zariadení a prístrojov, výkresy káblových rozvodov,
· dielenská dokumentácia oceľových konštrukcií, prípadne ďalších konštrukcií a detailov,
· detailný návrh riešenia a funkčná špecifikácia pre RIS a MaR v zmysle kapitoly 25 prílohy G;
[bookmark: _Ref108633215]vypracovanie a odovzdanie detailného projektu organizácie výstavby a projektu zariadenia staveniska, všetko v troch (3) vyhotoveniach v listinnej forme a v jednom (1) vyhotovení v elektronickej forme;
[bookmark: _Ref108633218]vypracovanie a odovzdanie plánu bezpečnosti a ochrany zdravia pri práci v písomnej forme podľa § 3 nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov v troch (3) vyhotoveniach v listinnej forme a v jednom (1) vyhotovení v elektronickej forme;
[bookmark: _Ref127285685]vypracovanie a odovzdanie konštrukčnej technickej dokumentácie alebo projektovej technickej dokumentácie a sprievodnej technickej dokumentácie vo vzťahu k vyhradeným technickým zariadeniam vrátane odborného stanoviska k dokumentácii, ak sa vyžaduje, podľa vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov vrátane súhlasných stanovísk orgánov verejnej správy a revíznych správ v prípadoch stanovených všeobecne záväznými právnymi predpismi, všetko v šiestich (6) vyhotoveniach v listinnej forme a v dvoch (2) vyhotoveniach v elektronickej forme;
vypracovanie a odovzdanie plánu kvality, kontrolného a skúšobného plánu stanovujúceho rozsah a podmienky vykonávania jednotlivých kontrol a skúšok počas vykonávania diela, ktorý musí zodpovedať požiadavkám vyplývajúcim zo zákona č. 254/1998 Z. z. o verejných prácach v znení neskorších predpisov (bez ohľadu na to, že dielo nie je verejnou prácou podľa uvedeného zákona), všetko v troch (3) vyhotoveniach v listinnej forme a v jednom (1) vyhotovení v elektronickej forme;
vypracovanie a odovzdanie projektu komplexného vyskúšania a projektu garančných skúšok na overenie plnenia garantovaných parametrov so samostatným vyhodnotením zhotoveného diela pred uvedením do prevádzky a po vykonaní diela a po realizácii modernizačného projektu, všetko v troch (3) vyhotoveniach v listinnej forme a v jednom (1) vyhotovení v elektronickej forme;
vypracovanie a odovzdanie dokumentácie skutočnej realizácie stavby (ďalej len „DSRS“) vrátane aktualizácie prv odovzdanej projektovej dokumentácie so zapracovanými a vyznačenými zmenami vzniknutými počas vykonávania diela, všetko v troch (3) vyhotoveniach v listinnej forme a v dvoch (2) vyhotoveniach v elektronickej forme;
[bookmark: _Ref205807500]vypracovanie a odovzdanie prevádzkových predpisov a dočasných prevádzkových predpisov pre účely predčasnej prevádzky a skúšobnej prevádzky v rozsahu
plán užívania, ktorý bude obsahovať najmä pravidlá používania a obsluhy diela (vrátane detailných pracovných postupov), pravidlá, podmienky a harmonogram vykonávania technických prehliadok, údržby a opráv, zoznam odporúčaných náhradných dielov všetkých druhov zariadení tvoriacich dielo na obdobie životnosti diela;
postupy riešenia problémov vrátane riešenia havarijných situácií a doplnenia existujúceho havarijného plánu o podrobnosti týkajúce sa diela;
bezpečnostné predpisy a požiadavky na osobné ochranné prostriedky počas prevádzky a údržby;
v troch (3) vyhotoveniach v listinnej forme a v jednom (1) vyhotovení v elektronickej forme;
vypracovanie/zabezpečenie a odovzdanie sprievodnej dokumentácie pozostávajúcej najmä z:
· dokumentácie uvedenia diela do prevádzky vrátane protokolov; 
· zoznam prvkov a podrobnej technickej špecifikácie s vyznačením zváraných spojov, lomov a prechodov cez stenu s technickou správou; 
· technická dokumentácia o použitých a zabudovaných materiáloch (atesty, certifikáty, vyhlásenie výrobcu o zhode, osvedčenia, certifikáty, vyhlásenia o parametroch jednotlivých stavebných výrobkov o splnení základných požiadaviek na stavby, kalibračné listy),
· technická dokumentácia montážnych prác; 
· protokoly, certifikáty a iné doklady z kontrol, prehliadok a skúšok (úradné skúšky vyhradených technických zariadení elektro, tlakových a plynových, odborné prehliadky a skúšky elektrických zariadení, NDT zvarov, protokol o zhutnení zásypov pod komunikáciami atď.);
· stavebný denník v slovenskom jazyku alebo českom jazyku – prvá kópia;
· doklady o likvidácii odpadov;
· vypracovanie miestnych prevádzkových predpisov; 
· aktualizovaný miestny prevádzkový predpis;
· aktualizovaný miestny prevádzkový predpis rozšírený o novú technológiu elektro;
· označovania a identifikovateľnosti v zhode so systémom objednávateľa;
· platných osvedčení revíznych technikov, zváračov a ďalších odborníkov podľa článku 13 ods. 13.33 tejto zmluvy vrátane dokumentácie pre zabezpečenie kvality zvárania (WPS);
všetko v dvoch (2) vyhotoveniach v listinnej forme a v jednom (1) vyhotovení v elektronickej forme;
vypracovanie a odovzdanie všetkých dokladov potrebných pre úspešné spustenie diela do predčasnej prevádzky, skúšobnej prevádzky a vydanie kolaudačného rozhodnutia, všetko v šiestich (6) vyhotoveniach v listinnej forme a v dvoch (2) vyhotoveniach v elektronickej forme;
vykonávanie potrebnej inžinierskej činnosti v mene objednávateľa vrátane vyhotovovania a podávania návrhov, žiadostí alebo akýchkoľvek iných podaní orgánom verejnej správy a dotknutým orgánom za účelom riadneho zabezpečenia priebehu realizácie diela vrátane vykonania všetkých skúšok, uvedenia diela do predčasnej prevádzky a skúšobnej prevádzky, uvedenia diela do riadnej prevádzky, odovzdania diela objednávateľovi, a to vo vecnom rozsahu vyplývajúcom z tejto zmluvy.
B) [bookmark: _Ref142411849]DEMONTÁŽ, DODÁVKA A MONTÁŽ TECHNOLÓGIE
zabezpečenie výkonu odborného autorského dozoru (vykonávanie dozoru projektanta, ktorý zodpovedá za dodržiavanie technického, dispozičného a konštrukčného riešenia stavby, a to od spracovania projektu až po odovzdanie stavby do užívania);
zabezpečenie výkonu koordinátora bezpečnosti a koordinátora dokumentácie podľa nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov;
[bookmark: _Ref115972665]zabezpečenie výkonu činnosti oprávnenej osoby za uskutočnenie prác – stavbyvedúceho (vybrané činnosti vo výstavbe – vedenie uskutočňovania stavieb) s osvedčením kategórie s kódmi 10 a 34, pričom osoba poverená výkonom stavbyvedúceho musí mať odbornú prax s vedením uskutočňovania stavieb v trvaní minimálne tri (3) roky;
zabezpečenie výkonu činnosti na vyhradených technických zariadeniach prostredníctvom oprávnenej osoby s dokladom o spôsobilosti v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov;
dodávka vecí, materiálov a zariadení určených na vykonanie diela, vykonanie demontáže, stavebných a montážnych prác súvisiacich s úpravou stavebných objektov, kde bude inštalovaná technológia TZ, pomocné zariadenia, elektro práce, meranie a regulácia (MaR), dodanie, naprogramovanie a odskúšanie riadiaceho systému novej technológie pri zachovaní zavedených štandardov, vytvorenie komunikačných rozhraní pre komunikáciu s jestvujúcimi IT a OT systémami objednávateľa;
C) ODSKÚŠANIE, UVEDENIE DO PREVÁDZKY A OBOZNÁMENIE PERSONÁLU S DIELOM
vykonanie kontrol, prehliadok a skúšok podľa článku 8 tejto zmluvy;
vykonanie predčasnej prevádzky a skúšobnej prevádzky; 
dôsledné oboznámenie prevádzkového personálu objednávateľa s prevádzkovaním a údržbou nových zariadení a technológie a s prevádzkovými predpismi podľa časti A) písm. h) tohto odseku, pričom termín oboznámenia je zhotoviteľ povinný písomne oznámiť objednávateľovi spolu s doručením prevádzkových predpisov najmenej tridsať (30) dní pred komplexným vyskúšaním diela;
D) KOLAUDÁCIA A ODOVZDANIE DIELA 
účasť zhotoviteľa na miestnom zisťovaní počas kolaudácie diela a poskytovanie potrebnej súčinnosti objednávateľovi počas kolaudácie diela;
protokolárne odovzdanie a prevzatie diela;
odstránenie vád a nedorobkov uvedených v protokole o odovzdaní a prevzatí diela.
V rámci plnenia tejto zmluvy je zhotoviteľ povinný vykonať všetko pre riadne vykonanie diela, a to bez ohľadu na skutočnosť, či to je výslovne uvedené v akejkoľvek časti súťažných podkladov alebo oznámenia o vyhlásení verejného obstarávania vypracovaných objednávateľom v rámci procesu verejného obstarávania zákazky na vykonanie diela vrátane ich príloh, zmien a vysvetlení podaných objednávateľom (ďalej len „súťažná dokumentácia“) a/alebo v tejto zmluve vrátane jej príloh a podkladovej dokumentácie, ak je to nevyhnutné na riadne vykonanie diela podľa tejto zmluvy, všeobecne záväzných právnych predpisov a technických noriem, aj keď nie sú právne záväzné, čo zhotoviteľ s prihliadnutím na jeho odborné znalosti a kapacity a s vynaložením všetkej odbornej starostlivosti mal a mohol vedieť, resp. čo mohol zistiť oboznámením sa so súťažnou dokumentáciou.
Zhotoviteľ podpisom tejto zmluvy berie na vedomie, že súťažná dokumentácia, prílohy k tejto zmluve a podkladová dokumentácia nie sú vypracované v podrobnostiach realizačnej dokumentácie. Zhotoviteľ vyhlasuje, že sa riadne oboznámil so súťažnou dokumentáciou a s touto zmluvou vrátane podkladovej dokumentácie a mal možnosť overiť si všetky skutočnosti pred podaním ponuky.
Zhotoviteľ vyhlasuje, že sa v plnom rozsahu oboznámil s charakterom a rozsahom diela v zmysle podmienok stanovených objednávateľom a že sú mu známe technické, kvalitatívne a iné podmienky vykonania diela, osobitne zhotoviteľ vyhlasuje, že sa oboznámil:
1. so širšími vzťahmi na území, ktoré bude dotknuté vykonávaním diela,
s umiestnením inžinierskych sietí na území, ktoré bude dotknuté vykonávaním diela.
Zhotoviteľ vyhlasuje a súhlasí s tým, že aj v prípade nepresnosti alebo neúplnosti súťažnej dokumentácie alebo tejto zmluvy zhotoviteľ vykoná dielo riadne v súlade s podmienkami tejto zmluvy, všeobecne záväzných právnych predpisov a technických noriem tak, aby zhotovené dielo (technologické zariadenie) bolo spôsobilé plniť požiadavky vyplývajúce zo všeobecne záväzných právnych predpisov v prevádzkových a výrobných podmienkach objednávateľa za súčasného spĺňania garantovaných parametrov, a to za cenu podľa článku 2 ods. 2.1 tejto zmluvy.
Zhotoviteľ berie na vedomie, že dielo bude vykonávané počas prevádzky zariadení objednávateľa, zdravotníckeho zariadenia FNsP Žilina a ďalších dielom dotknutých osôb. Zhotoviteľ je povinný vykonávať dielo tak, aby nad nevyhnutnú mieru neobmedzil ani neohrozil ich prevádzku, dodávku tepla, bezpečnosť osôb ani vykonávanie súvisiacich prác. Dôvod, rozsah a predpokladané a skutočné trvanie každého obmedzenia je zhotoviteľ povinný dostatočne vopred prerokovať s objednávateľom a dotknutými osobami.
[bookmark: _Ref105440933]Zhotoviteľ zároveň berie na vedomie, že súbežne s vykonávaním diela môžu prebiehať práce zhotoviteľa diela realizovaného na základe ZoD_HV a práce ostatných tretích osôb podieľajúcich sa na realizácii modernizačného projektu. Na účely tejto zmluvy sa „ZoD_HV“ rozumie samostatná zmluva o dielo s názvom „Stavebné úpravy existujúcich rozvodov tepla a zmena média z parného na horúcovodné – druhá časť, pokračovanie V2 Mesto – IV. etapa od AUPARK po ZAT“ (Hlavný rozvod, Rozvod FNsP, OST – Ostatné, OST – FNsP, OST – Bytterm a rozšírenie technológie CVS), ktorá je alebo bude uzatvorená na základe samostatného verejného obstarávania a ktorej predmetom je vykonanie samostatného diela tvoriaceho spolu s dielom podľa tejto zmluvy modernizačný projekt podľa odseku 1.11 tohto článku zmluvy.

Zhotoviteľ je povinný koordinovať svoje plnenie so zhotoviteľom diela podľa ZoD_HV a ostatnými tretími osobami, poskytovať im v potrebnom rozsahu súčinnosť, rešpektovať spoločný alebo vzájomne previazaný harmonogram a koordinovať najmä projektovú dokumentáciu, pracoviská, technologické a funkčné rozhrania, odstávky, dodávky, montáž, skúšky a uvádzanie zariadení do prevádzky tak, aby jednotlivé činnosti na seba riadne nadväzovali a aby nedochádzalo ku kolíziám alebo vzájomnému obmedzovaniu vykonávaných prác.

Zhotoviteľ zodpovedá za riadnu koordináciu jednotlivých súčastí diela a jeho rozhraní s dielom podľa ZoD_HV a s ostatnými dotknutými zariadeniami v rozsahu, v akom ich môže pri vynaložení odbornej starostlivosti ovplyvniť. Zhotoviteľ sa nemôže zbaviť zodpovednosti za riadne a včasné vykonanie diela poukazom na potrebu koordinácie, vykonávanie prác tretích osôb alebo na okolnosti, ktoré vyplývali z tejto zmluvy, jej príloh, podkladovej dokumentácie alebo schváleného harmonogramu alebo ktoré pri vynaložení odbornej starostlivosti mal a mohol predpokladať. Tým nie sú dotknuté práva zhotoviteľa podľa tejto zmluvy v prípade preukázaného neposkytnutia potrebnej súčinnosti objednávateľom alebo vzniku inej prekážky, za ktorú zhotoviteľ nezodpovedá.
Zhotoviteľ je povinný bez zbytočného odkladu písomne upozorniť objednávateľa na každú zistenú alebo dôvodne predpokladanú skutočnosť, ktorá môže ohroziť alebo oneskoriť vykonanie diela, vykonanie diela podľa ZoD_HV, funkčnosť ich vzájomných rozhraní alebo riadne dokončenie modernizačného projektu. Súčasne je povinný navrhnúť a v rozsahu, ktorý možno od neho s prihliadnutím na predmet tejto zmluvy a odbornú starostlivosť spravodlivo požadovať, vykonať primerané opatrenia na predchádzanie vzniku alebo minimalizáciu následkov hroziacej kolízie, omeškania alebo nedostatku súčinnosti.
Zhotoviteľ je na žiadosť objednávateľa povinný zúčastňovať sa operatívnych porád, najmä spoločných koordinačných dní organizovaných objednávateľom s osobami podieľajúcimi sa na realizácii modernizačného projektu. Na spoločných koordinačných dňoch budú účastníci prerokúvať a písomne zaznamenávať najmä koordináciu projektovej dokumentácie, harmonogramov, pracovísk, rozhraní, odstávok, skúšok a uvádzania jednotlivých zariadení do prevádzky. Ustanovenia článku 7 ods. 7.4 tejto zmluvy sa na uskutočňovanie spoločných koordinačných dní použijú primerane.
Zápis zo spoločného koordinačného dňa ani postup prerokovaný alebo odsúhlasený na spoločnom koordinačnom dni sám osebe nemení rozsah diela, cenu za dielo ani záväzné termíny podľa tejto zmluvy a nezakladá zhotoviteľovi nárok na zvýšenie ceny za dielo, predĺženie lehôt alebo inú kompenzáciu, pokiaľ príslušná zmena alebo nárok neboli schválené postupom podľa tejto zmluvy.

Zhotoviteľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom na vykonanie diela vrátane prípadného rozporu pokynov so všeobecne záväznými právnymi predpismi, technickými normami, aj keď nie sú právne záväzné, a rozhodnutiami vzťahujúcimi sa na dielo. Za nevhodné pokyny sa na účely tejto zmluvy považujú aj prípadné nevhodné technické špecifikácie diela uvedené v podkladovej dokumentácii, a to v rozsahu, v ktorom nevhodnosť pokynov obsiahnutých v podkladovej dokumentácii nemohol zhotoviteľ v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia predpokladať alebo zistiť už v čase predloženia svojej ponuky pred uzatvorením tejto zmluvy (inak mal na prípadnú nevhodnosť včas upozorniť objednávateľa žiadosťou o vysvetlenie súťažnej dokumentácie alebo žiadosťou o preskúmanie postupu alebo o nápravu v postupe). Ak nevhodné pokyny prekážajú v riadnom vykonávaní diela, je zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov objednávateľa, pričom sa ustanovenia článku 6 ods. 6.6 a článku 7 ods. 7.7 tejto zmluvy použijú rovnako, alebo písomného oznámenia, že objednávateľ trvá na vykonávaní diela s použitím daných pokynov. Uvedené platí obdobne aj vo vzťahu k veciam a dokumentácii prípadne odovzdaným objednávateľom zhotoviteľovi pre účely vykonania diela; pre odstránenie pochybností sa uvádza, že objednávateľ je zaviazaný odovzdať zhotoviteľovi len tie veci a dokumentáciu určené na vykonanie diela, vo vzťahu ku ktorým to táto zmluva výslovne stanovuje. Ak zhotoviteľ nesplnil povinnosti uvedené v tomto odseku, zodpovedá za vady diela spôsobené použitím nevhodných vecí odovzdaných objednávateľom alebo pokynov daných mu objednávateľom.
Zhotoviteľ vyhlasuje, že disponuje takými odbornými znalosťami a kapacitami, ktoré sú k zhotoveniu diela potrebné, a že dielo vykoná s odbornou starostlivosťou na svoje náklady a na svoje nebezpečenstvo.
[bookmark: _Hlk165037089][bookmark: _Ref165321052]
[bookmark: _Ref236608851][bookmark: _Ref236625624]Zhotoviteľ berie na vedomie, že dielo, ktoré je predmetom tejto zmluvy, tvorí súčasť projektu Stavebné úpravy existujúcich rozvodov tepla a zmena média z parného na horúcovodné II. etapa – Vetva V2 Mesto – časť od AUPARKU po ZAT, OST Rekonštrukcia tepelného hospodárstva v areáli FNsP Žilina, Odovzdávacie stanice tepla, Rozšírenie technológie centrálnej výmenníkovej stanice (CVS) v areáli MHTH závod Žilina (ďalej len „modernizačný projekt“). Modernizačný projekt pozostáva z diela podľa tejto zmluvy a zo samostatného diela realizovaného na základe ZoD_HV. Dielo podľa ZoD_HV nie je súčasťou diela podľa tejto zmluvy. Pre vylúčenie akýchkoľvek pochybností sa stanovuje, že na túto zmluvu a ZoD_HV sa ustanovenie § 275 ods. 2 druhej vety zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) nepoužije. Vzhľadom na technické riešenie modernizačného projektu môže byť na preukázanie jeho funkčnosti potrebné spoločné alebo vzájomne previazané vyskúšanie diela podľa tejto zmluvy, diela podľa ZoD_HV a ostatných dotknutých zariadení. Zhotoviteľ je preto povinný podriadiť vykonávanie diela potrebám modernizačného projektu ako celku, dodržiavať koordinačné povinnosti podľa tejto zmluvy a poskytnúť potrebnú súčinnosť pri skúškach a uvádzaní zariadení do prevádzky. Za riadne vykonanie diela podľa tejto zmluvy a za koordináciu jeho jednotlivých súčastí a rozhraní zodpovedá v celom rozsahu zhotoviteľ. Objednávateľ zabezpečí v rámci svojich zmluvných možností potrebnú súčinnosť zhotoviteľa diela podľa ZoD_HV a ostatných tretích osôb v rozsahu nevyhnutnom na koordináciu a riadne vykonanie diela; tým nie sú dotknuté povinnosti zhotoviteľa včas upozorniť na hroziace kolízie, omeškania alebo nedostatky súčinnosti a vykonať primerané opatrenia na minimalizáciu ich následkov.
[bookmark: _Ref108616072]CENA ZA DIELO
[bookmark: _Ref108616074]Na základe dohody zmluvných strán sa objednávateľ zaväzuje zaplatiť zhotoviteľovi cenu za dielo (zmluvná cena) podľa výkazu výmer v podrobnostiach DRS [článok 1 ods. 1.3 časť A) písm. a) tejto zmluvy] schváleného objednávateľom podľa článku 6 ods. 6.4 alebo 6.5, resp. 6.6 tejto zmluvy (ďalej len „schválený výkaz výmer“) a v rozsahu zhotoviteľom skutočne realizovaných prác a skutočne dodaných materiálov. Celková cena za dielo bez dane z pridanej hodnoty nepresiahne sumu _________________________________________________________________________ €, slovom _____________________________________________________________________________ eur (ďalej len „celková maximálna cena za dielo“). Takto stanovené ceny jednotlivých prác a materiálov sú pevné a celková cena za dielo je maximálna, tieto ceny sa aplikujú počas celej doby vykonávania diela a môžu byť zmenené len písomnou dohodou zmluvných strán.
Pokiaľ táto zmluva výslovne nestanovuje inak, v cenách jednotlivých prác a materiálov, ako aj v celkovej maximálnej cene za dielo podľa odseku 2.1 tohto článku zmluvy sú zahrnuté všetky náklady a výdavky zhotoviteľa, ktoré súvisia s vykonaním diela podľa tejto zmluvy, najmä:
1. náklady spojené s vybudovaním, prevádzkou, údržbou, zariadením a vyprataním staveniska;
1. náklady spojené so zabezpečením plnenia povinností na úseku BOZP, PO a ochrany a tvorby ŽP vrátane OH podľa článku 13 tejto zmluvy;
1. náklady na energie a média spotrebované pri vykonávaní diela;
1. mzdové náklady vrátane nákladov spojených s prácou v noci, v dňoch pracovného pokoja, v nadčasoch a s prácou vykonávanou za sťažených poveternostných podmienok a vrátane nákladov na stravovanie a ubytovanie;
1. náklady na dodávky materiálov, ako aj náklady na zabezpečenie strojov, prístrojov, mechanizmov, dopravných prostriedkov, náradia, pomocných konštrukcií a iného technického vybavenia, ktoré sú potrebné na zhotovenie diela (ďalej len „technické vybavenie“);
1. náklady na dovoz, odvoz, balenie, skladovanie a presuny materiálu a technického vybavenia vrátane nákladov na prípadné potrebné úpravy prístupových komunikácií;
1. náklady spojené s kompletizačnou činnosťou, koordinačnou činnosťou, zahajovaním a ukončovaním výluk;
1. náklady na všetky práce vrátane drobných, pomocných a administratívnych,
1. náklady na vykonávanie opatrení zameraných na kompenzáciu prevádzkových vplyvov a územných vplyvov (napr. vplyv okolia na práce, cestnej dopravy, výluk, časových obmedzení na vykonávanie prác);
1. náklady spojené s predĺžením času vykonávania diela z dôvodov na strane zhotoviteľa,
1. náklady spojené s predĺžením času vykonávania diela z dôvodov na strane objednávateľa v súhrne nepresahujúcom tridsať (30) kalendárnych dní (ďalej len „deň“);
1. náklady na reguláciu a konfiguráciu zariadení, nastavenie a programovanie systémov, merania, certifikácie a revízie;
1. náklady spojené s vykonaním skúšok podľa tejto zmluvy vrátane nákladov na zabezpečenie vykonávateľa emisných skúšok a s odovzdaním diela;
1. náklady spojené s vybavovaním reklamácii a s odstraňovaním vád diela počas záručnej doby,
1. náklady bankových záruk, zábezpek a poistení podľa tejto zmluvy;
1. náklady na projektovú dokumentáciu vrátane projektovej dokumentácie zmeny stavby pred dokončením z dôvodu zmien vyvolaných riešením ponúknutým zhotoviteľom;
1. náklady na správne poplatky;
1. náklady na zabezpečenie nevyhnutných opatrení na ochranu priľahlých a susediacich objektov (stavieb, komunikácií, pozemkov, akýchkoľvek iných plôch a ich príslušenstva) k pozemkom, na ktorých sa vykonáva dielo, proti ich znečisteniu, poškodeniu alebo inému znehodnoteniu, ako aj náklady na uvedenie všetkých takto dotknutých objektov, bez ohľadu na ich vlastníctvo, do pôvodného stavu, ako aj na prípadné iné finančné plnenia voči vlastníkom priľahlých a susediacich objektov;
1. náklady spojené so zabezpečením požiadaviek zmluvy o zabezpečení plnenia bezpečnostných opatrení a notifikačných povinností, ktorá tvorí prílohu k tejto zmluve;
1. všetky všeobecné riziká a záväzky.
Dodávky energie (elektrina, zemný plyn) a médií (technologická voda) súvisiace s prevádzkou zhotoveného diela ešte pred jeho prevzatím počas vykonávania jednotlivých skúšok podľa článku 8 tejto zmluvy bude v nevyhnutne potrebnom rozsahu zabezpečovať a platiť objednávateľ. Objednávateľ rovnako zabezpečí a bude platiť v nevyhnutne potrebnom rozsahu činnosť vykonávateľa garančných skúšok. Náhradu nákladov vyvolaných neúspešnými skúškami alebo inými predĺženiami skúšok z dôvodov nie na strane objednávateľa je objednávateľ oprávnený požadovať od zhotoviteľa v cenách platených objednávateľom.
Ceny podľa odseku 2.1 tohto článku zmluvy sú stanovené bez dane z pridanej hodnoty (DPH), ktorú zhotoviteľ vyúčtuje podľa všeobecne záväzných právnych predpisov účinných v čase vzniku daňovej povinnosti.
[bookmark: _Ref236640762][bookmark: _Hlk179284555]Na základe dohody zmluvných strán vzhľadom na spôsob zabezpečovania vykonania diela zo strany zhotoviteľa zhotoviteľovi nevzniká právo na zvýšenie ceny za dielo z dôvodu zmien diela počas jeho vykonávania, pokiaľ
a) takéto zmeny diela nevyplynuli z dodatočných požiadaviek objednávateľa na zmenu diela alebo
b) takéto zmeny nie sú dôsledkom nepredvídateľných
fyzických podmienok,
okolností vylučujúcich zodpovednosť (vis maior) alebo
zmien týkajúcich sa nominovaných subdodávateľov.
Nepredvídateľnými sú len také okolnosti, ktoré neboli ani nemohli byť zhotoviteľovi v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia známe už v čase predloženia jeho ponuky pred uzatvorením tejto zmluvy (vrátane toho, že by vyplývali z podkladovej dokumentácie). Fyzickými podmienkami sa rozumejú prírodné alebo umelé fyzické podmienky a prekážky, s ktorými sa zhotoviteľ stretne na mieste vykonávania diela v priebehu jeho realizácie, a to geologické, hydrogeologické, pedologické, archeologické a mykologické podmienky a prípadný výskyt znečisťujúcich látok. Za nepredvídateľné fyzické podmienky sa nepovažujú klimatické podmienky, ktoré by však mohli byť okolnosťami vylučujúcimi zodpovednosť.
[bookmark: _Ref138423623]Pre vylúčenie akýchkoľvek pochybností je zaznamenané, že cenu za dielo nie je možné navýšiť najmä v tom prípade, ak zhotoviteľ vykonal chybu pri oceňovaní diela (napr. chyba v sčítaní, nezaradenie položky projektu do ceny, neúplné ocenenie požadovaných dodávok a prác, nedostatočné ocenenie nákladov pri obhliadke), v prípade nepochopenia súťažnej dokumentácie , v prípade nedostatkov riadenia a koordinácie činnosti pri príprave a realizácii diela ani v prípade vlastných chýb zhotoviteľa.
Cena za práce naviac nie je zahrnutá v cene podľa odseku 2.1 tohto článku zmluvy v znení v čase jej uzavretia. Dopad na cenu za vykonanie diela podľa predchádzajúcej vety sa určí v prípade dotknutých položiek, ktoré sú zahrnuté v rozpočte aplikovateľnom pred uzavretím príslušného dodatku k tejto zmluve, ich prípočtami a/alebo odpočtami (prípadne aj podľa cenových databáz špecifikovaných nižšie) pri zachovaní príslušnej jednotkovej ceny. V prípade nových položiek (ktoré nie sú uvedené vo výkaze výmer diela) bude ich jednotková cena určená na základe podrobnej kalkulácie oprávnených nákladov zvýšenej o primeraný zisk [§ 2 ods. 3 písm. b) zákona Národnej rady SR č. 18/1996 Z. z. o cenách v znení neskorších predpisov] vypočítanej podľa kalkulačného vzorca uvedeného v Prílohe C k tejto zmluve, pričom sa ale zmluvné strany dohodli na tom, že jednotková cena nebude vyššia ako jednotková cena za príslušné práce alebo dodávky podľa v príslušnom čase aktuálnych cenových databáz programov pre rozpočtárov spoločností KROS a.s., ODIS, s.r.o. alebo CENEKON, a.s., pokiaľ sa cena príslušných prác alebo dodávok v týchto databázach nachádza; ceny uvedené v týchto cenníkoch sú maximálne a rozhodujúca je vždy najnižšia cena. Ak sa v niektorej z týchto cenových databáz nachádza pôvodná položka schváleného výkazu výmer aj nová položka, jednotková cena pôvodnej položky schváleného výkazu výmer sa upraví pomerom medzi jednotkovými cenami príslušných položiek stanovenými v tejto cenovej databáze; rozhodujúci je vždy najnižší pomer zistený v rámci jednej cenovej databázy. Pri vynaložených nákladoch je zhotoviteľ povinný preukázať ich oprávnenosť, t. j. že zodpovedajú všeobecným (trhovým) cenám. V prípade projektových prác a inžinierskych činností sa vždy použijú minimálne hodinové sadzby podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA) s tým, že rozsah činností (počet kalkulovaných hodín) bude odhadnutý vopred v rámci zmenového konania (článok 6 ods. 6.6 a článok 7 ods. 7.7 tejto zmluvy). V prípade nominovaných subdodávateľov sa zhotoviteľom skutočne vynaložené náklady vždy považujú za oprávnené náklady. Za predpokladu, že sa zmluvné strany na prácach naviac, ktoré majú dopad na celkovú maximálnu cenu za dielo, dohodnú, uzatvoria písomný dodatok k tejto zmluve.
Pokiaľ táto zmluva nestanovuje inak, zhotoviteľ nemôže požadovať zvýšenie ceny za dielo, a to ani v dôsledku zavedenia nových daní alebo poplatkov v priebehu realizácie diela; ustanovenia tejto zmluvy upravujúce dopady prác naviac nie sú týmto dotknuté.
[bookmark: _Ref114668171]PLATOBNÉ PODMIENKY
[bookmark: _Ref140689821][bookmark: _Ref125052094]Na základe dohody zmluvných strán bude zhotoviteľ oprávnený fakturovať cenu za dielo podľa článku 2 ods. 2.1 tejto zmluvy po riadnom splnení príslušného fakturačného míľnika a jeho preukázaní spôsobom podľa tejto zmluvy. S výnimkou fakturačného míľnika č. 1 možno fakturovať iba práce riadne vykonané v mieste vykonávania diela, materiály riadne dodané a zabudované do diela a dokumentáciu riadne odovzdanú objednávateľovi, a to v nasledujúcich fakturačných míľnikoch:
	[bookmark: _Ref105361074]Por.
	Fakturačný míľnik
	Podiel bez DPH


	1.
	dodanie kotla do miesta vykonávania diela bez vád a poškodení vzniknutých pri výrobe, manipulácii alebo preprave, odovzdanie sprievodnej technickej dokumentácie, dokladov o pôvode, kvalite a vykonaných výrobných skúškach a podpísanie protokolu o dodaní kotla
	20 % z celkovej maximálnej ceny za dielo

	2.
	riadne dodanie a montáž úpravne vody v rámci PS 02 a úspešné ukončenie individuálnych skúšok v rozsahu relevantnom pre úpravňu vody, potvrdené príslušným protokolom
	20 % z celkovej maximálnej ceny za dielo

	3.
	dokončenie montáže kotla, elektro častí a MaR vrátane prenosov na dispečing objednávateľa, úspešné ukončenie individuálnych skúšok príslušných zariadení a komplexného vyskúšania diela a dosiahnutie pripravenosti diela na uvedenie do skúšobnej prevádzky
	30 % z celkovej maximálnej ceny za dielo

	4.
	úspešné ukončenie skúšobnej prevádzky, odovzdanie úplnej DSRS a súvisiacej dokumentácie a protokolárne odovzdanie a prevzatie diela
	15 % z celkovej ceny za
dielo

	5.
	odstránenie všetkých vád a nedorobkov uvedených v protokole o odovzdaní a prevzatí diela a podpísanie protokolu o ich odstránení, resp. odovzdanie a prevzatie diela bez vád a nedorobkov, a predloženie bankovej záruky na záručnú dobu podľa článku 10 ods. 10.2 tejto zmluvy
	doplatok celkovej ceny za dielo na základe konečnej faktúry


Podpísanie protokolu o dodaní kotla podľa fakturačného míľnika č. 1 ani zaplatenie príslušnej časti ceny za dielo nepredstavuje odovzdanie a prevzatie diela alebo jeho časti, potvrdenie bezvadnosti kotla, začatie plynutia záručnej doby ani prechod nebezpečenstva vzniku škody na kotle alebo diele na objednávateľa. Tým nie je dotknutý prechod vlastníckeho práva podľa článku 8 tejto zmluvy.
Fakturovaná cena za dielo alebo jeho časť vrátane čiastkových platieb ceny za dielo alebo jeho časť bude platená spôsobom uvedeným vo faktúre a bude splatná v lehote šesťdesiat (60) dní odo dňa doručenia faktúry objednávateľovi, pokiaľ zhotoviteľ preukázal objednávateľovi poistenie podľa článku 11 tejto zmluvy.
[bookmark: _Hlk190700630][bookmark: _Ref125052095]Faktúra musí obsahovať všetky náležitosti v zmysle všeobecne záväzných právnych predpisov, odkaz na túto zmluvu vrátane jej čísla a tzv. číslo objednávky vygenerované objednávateľom pre účely interného sledovania platieb súvisiacich s touto zmluvou (ďalej len „číslo objednávky“), ktoré objednávateľ oznámi zhotoviteľovi bez zbytočného odkladu po uzatvorení tejto zmluvy, a jej prílohou musí byť kópia stavebného denníka preukazujúca vykonanie fakturovaných prác, zabudovanie fakturovaných materiálov a odovzdanie fakturovanej dokumentácie, ako aj ich prehľadný súpis podľa schváleného výkazu výmer, a to všetko v šiestich (6) vyhotoveniach v listinnej forme a v jednom (1) vyhotovení v elektronickej forme. Ustanovenie článku 6 ods. 6.1 tejto zmluvy sa použije rovnako. Konečná faktúra musí obsahovať aj sumarizáciu čiastkových platieb fakturovaných pred jej vystavením. Prílohou konečnej faktúry musí byť aj kópia protokolu o odovzdaní a prevzatí diela ako celku.
Po vystavení konečnej faktúry nie je zhotoviteľ oprávnený vystaviť objednávateľovi žiadnu ďalšiu faktúru ani iným spôsobom požadovať zaplatenie akejkoľvek do vystavenia konečnej faktúry neuplatnenej časti ceny za dielo; zmluvné strany sa dohodli, že vystavením konečnej faktúry zanikajú všetky do jej vystavenia (vrátane) zhotoviteľom prípadne neuplatnené práva na zaplatenie akejkoľvek časti/častí ceny za dielo, a to bez toho, že by boli nahradené akýmkoľvek iným záväzkom objednávateľa.
Na základe dohody zmluvných strán je tuzemský zhotoviteľ do 31.12.2026 alebo cezhraničný zhotoviteľ počas trvania tejto zmluvy povinný doručovať objednávateľovi faktúru vo formáte *.pdf v elektronickej forme na e-mailovú adresu faktury.mhth@mhth.sk z e-mailovej adresy, ktorú objednávateľovi vopred písomne oznámi. Elektronická faktúra je vystavená v zmysle zákona § 71 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v listinnej forme a že zhotoviteľ nie je povinný objednávateľovi posielať faktúry v listinnej forme. Zmenu e-mailovej adresy na doručovanie elektronických faktúr oznámi objednávateľ alebo zhotoviteľ e-mailom na komunikačnú e-mailovú adresu druhej zmluvnej strane. 
Zmluvné strany berú na vedomie a súhlasia, že od 01.01.2027 je tuzemský zhotoviteľ povinný vyhotoviť a doručovať objednávateľovi faktúry za plnenia poskytnuté podľa tejto zmluvy v súlade s príslušnými ustanoveniami zákona č. 222/2004 Z. z. o dani z pridanej hodnoty v znení neskorších predpisov upravujúcimi povinnú elektronickú fakturáciu (ďalej len „e-faktúra“), a to spôsobom, vo formáte a prostredníctvom doručovacej služby ustanovenými zákonom o DPH.. 
Tuzemský zhotoviteľ je povinný vystavovať a objednávateľ prijímať e-faktúry výhradne v ustanovenom štruktúrovanom elektronickom formáte (XML) v štandardizovanej sieti pre elektronickú výmenu obchodných dokumentov (ďalej len „Peppol“) prostredníctvom certifikovaného poskytovateľa doručovacej služby (tzv. digitálneho poštára). Za deň doručenia faktúry sa považuje deň jej úspešného doručenia do elektronickej schránky/systému objednávateľa v zmysle pravidiel elektronickej fakturácie. Faktúra zaslaná iba vo formáte „pdf“ e-mailom alebo v listinnej podobe sa nepovažuje za riadne vystavenú a doručenú. 
Ak tuzemský zhotoviteľ vystaví faktúru v inom ako zákonom predpísanom štruktúrovanom elektronickom formáte, objednávateľ je oprávnený takúto faktúru odmietnuť a vrátiť na prepracovanie. V takom prípade lehota splatnosti nezačína plynúť a objednávateľ nie je v omeškaní s úhradou. Nová lehota splatnosti začne plynúť až dňom doručenia riadnej e-faktúry. 
Zmluvné strany sa zaväzujú bezodkladne, najneskôr do piatich (5) pracovných dní, informovať druhú zmluvnú stranu o akejkoľvek zmene technických alebo kontaktných údajov potrebných na úspešné odosielanie a prijímanie elektronických faktúr. 
V prípade námietok objednávateľa voči správnosti vystavenej faktúry je objednávateľ oprávnený faktúru, ktorá nespĺňa formálne náležitosti podľa ustanovení § 74 zákona o DPH, neobsahuje číslo objednávky alebo má chybu vyplývajúcu z nesprávne uvedeného predmetu, množstva alebo ceny alebo nie je vyhotovená vo formáte a doručená spôsobom, ktorý pre elektronické faktúry vyžadujú právne predpisy SR účinné v čase jej vyhotovenia, do piatich (5) pracovných dní odo dňa jej doručenia objednávateľovi vrátiť zhotoviteľovi spolu s vytknutím jej nesprávnosti, pričom zhotoviteľ je povinný chybnú faktúru opraviť alebo k pôvodnej faktúre vyhotoviť novú faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry a takto opravenú faktúru, resp. pôvodnú faktúru s novou faktúrou doručiť objednávateľovi zmysle právnych predpisov. V prípade oprávnených námietok odberateľa podľa tohto odseku, lehota splatnosti neplynie. Lehota splatnosti faktúry začne plynúť až od doručenia riadne opravenej faktúry, resp. riadnej faktúry odberateľovi v zmysle právnych predpisov  upravujúcich elektronickú fakturáciu v čase vystavenia faktúry.

Dňom zaplatenia akejkoľvek platby v súlade s ustanoveniami tejto zmluvy sa rozumie deň pripísania príslušnej sumy v prospech bankového účtu oprávnenej zmluvnej strany.
V prípade reklamácie vád diela až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za dielo alebo akejkoľvek jej časti.
Objednávateľ je oprávnený jednostranne započítať proti pohľadávke zhotoviteľa voči nemu na zaplatenie ceny za dielo všetky svoje prípadné pohľadávky voči zhotoviteľovi vyplývajúce z tejto zmluvy a/alebo z porušenia všeobecne záväzných právnych predpisov a technických noriem, a to vrátane svojich nesplatných pohľadávok voči splatným pohľadávkam zhotoviteľa.
Postúpenie pohľadávky na zaplatenie ceny za dielo vrátane jej príslušenstva alebo akejkoľvek inej peňažnej pohľadávky zhotoviteľa vyplývajúcej z tejto zmluvy alebo jej ukončenia zhotoviteľom je možné iba s predchádzajúcim písomným súhlasom objednávateľa.
Zmluvné strany sa dohodli, že v prípade, ak faktúra zhotoviteľa nie je uhradená v lehote splatnosti, tento ihneď písomne alebo e-mailom upozorní objednávateľa na túto skutočnosť.
V prípade omeškania objednávateľa s platením ceny za dielo si zmluvné strany dohodli úrok z omeškania vo výške 0,02 % denne, najviac však vo výške úrokov z omeškania, na ktoré by mal zhotoviteľ nárok podľa príslušných právnych predpisov, a to zo sumy, s ktorej zaplatením je objednávateľ v omeškaní, za každý deň z omeškania.
Zhotoviteľ vyhlasuje, že číslo(a) účtu(ov) uvádzané v záhlaví tejto zmluvy a v ním následne vystavených faktúrach sú používané na podnikanie podľa ust. § 6 zákona o DPH. V prípade, ak objednávateľ zistí nedodržanie tohto ustanovenia, môže DPH uvedenú na faktúre, ktorú je z dodania tovaru alebo služby povinný platiť zhotoviteľ, zaplatiť priamo na bankový účet správcu dane zhotoviteľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude zhotoviteľom uhradená správcovi dane.
Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo SR zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy SR, a to až do času, keď zhotoviteľ hodnoverným spôsobom preukáže objednávateľovi, že u neho tieto dôvody pominuli.
[bookmark: _Ref108954099]LEHOTY VYKONANIA DIELA
[bookmark: _Ref236640760]Zhotoviteľ je povinný vykonať dielo v súlade s harmonogramom vykonávania diela, ktorý tvorí súčasť podkladovej dokumentácie (ďalej len „harmonogram“), a dodržať všetky termíny, míľniky a maximálne doby trvania odstávok, ktoré sú v harmonograme výslovne označené ako záväzné (ďalej jednotlivo len „záväzný termín“). Ostatné termíny uvedené v harmonograme majú organizačný a plánovací charakter a slúžia na kontrolu postupu vykonávania diela. Ich nedodržanie samo osebe nepredstavuje omeškanie so záväzným termínom ani nezakladá právo na zmluvnú pokutu viazanú na omeškanie so záväzným termínom; tým nie je dotknutá povinnosť zhotoviteľa postupovať riadne, dodržiavať schválený harmonogram a vykonať všetky potrebné opatrenia na dodržanie záväzných termínov.
Pokiaľ táto zmluva neustanovuje inak, k zmene času vykonávania a vykonania diela môže dôjsť len v prípadoch zhotoviteľom oprávneného prerušenia vykonávania diela, a to zásadne o čas trvania oprávneného prerušenia, pričom sa zohľadňujú kritické nadväznosti dodávok a prác (Critical Path Method) a primeraná lehota na opätovný nábeh a dosiahnutie predchádzajúcej produktivity. Za účelom nastolenia právnej istoty medzi zmluvnými stranami sú zmluvné strany na žiadosť ktorejkoľvek z nich povinné písomne si potvrdiť dôvod a trvanie prípadného zhotoviteľom oprávneného prerušenia vykonávania diela, ako aj jeho prípadný vplyv na lehoty vykonania diela podľa tejto zmluvy a harmonogram podľa odseku 4.1 tohto článku zmluvy. Celková lehota na vykonanie diela bude predĺžená formou písomného dodatku k tejto zmluve. Zhotoviteľ následne bez zbytočného odkladu upraví harmonogram vykonávania diela. Objednávateľ je povinný oznámiť zhotoviteľovi svoje pripomienky k upravenému harmonogramu, alebo upravený harmonogram schváliť v lehote do siedmich (7) pracovných dní od jeho predloženia. Prípadné pripomienky k upravenému harmonogramu (ktoré majú povahu pokynov objednávateľa) je zhotoviteľ povinný do harmonogramu zapracovať a upravený harmonogram so zapracovanými pripomienkami predložiť objednávateľovi na schválenie v lehote desiatich (10) pracovnýchdní; na jeho schvaľovanie sa použije postup podľa tohto odseku. Akékoľvek náklady spojené s predkladaním upraveného harmonogramu a zapracúvaním pripomienok znáša zhotoviteľ. Ak zhotoviteľ v stanovenej lehote nepredloží upravený harmonogram na schválenie alebo riadne a včas do upraveného harmonogramu nezapracuje pripomienky objednávateľa, upravený harmonogram môže určiť objednávateľ. Harmonogram podľa odseku 4.1 tohto článku zmluvy, resp. objednávateľom schválený alebo určený upravený harmonogram podľa tohto odseku je pre zhotoviteľa záväzný (ďalej len „schválený harmonogram“) a môže byť zmenený len písomnou dohodou zmluvných strán, pokiaľ táto zmluva nestanovuje inak. Včasné schválenie alebo pripomienkovanie harmonogramu zo strany objednávateľa ani jeho prípadné opakované pripomienkovanie nie je dôvodom pre predĺženie lehôt na vykonávanie a vykonanie diela, omeškanie objednávateľa však oprávňuje zhotoviteľa v nevyhnutnom rozsahu prerušiť vykonávanie diela. V prípade potreby sa ustanovenia článku 6 ods. 6.6 a článku 7 ods. 7.7 tejto zmluvy použijú rovnako.
[bookmark: _Ref205806639]Potreba koordinácie so zhotoviteľom diela podľa ZoD_HV, vykonávanie prác tretích osôb ani ich omeškanie samy osebe nezakladajú zhotoviteľovi právo na predĺženie lehoty, zvýšenie ceny za dielo alebo inú kompenzáciu, ak išlo o okolnosti vyplývajúce z tejto zmluvy, jej príloh, podkladovej dokumentácie alebo harmonogramu alebo o okolnosti, ktoré zhotoviteľ pri vynaložení odbornej starostlivosti mal a mohol predpokladať.
Zhotoviteľovi môže vzniknúť právo na primerané predĺženie dotknutého záväzného termínu iba v rozsahu, v akom preukáže, že:
a) objednávateľ neposkytol potrebnú súčinnosť, ktorú bol podľa tejto zmluvy povinný poskytnúť alebo zabezpečiť v rámci svojich zmluvných možností;
b) táto skutočnosť preukázateľne ovplyvnila kritickú cestu vykonávania diela;
c) zhotoviteľ na vznik a predpokladané následky prekážky objednávateľa bez zbytočného odkladu písomne upozornil; a
d) zhotoviteľ vykonal všetky primerané opatrenia na odvrátenie alebo minimalizovanie jej následkov a pokračoval vo vykonávaní nedotknutých častí diela.
Prípadné predĺženie lehoty sa obmedzí na skutočný a preukázaný vplyv príslušnej prekážky na kritickú cestu vykonávania diela vrátane primeraného času nevyhnutného na obnovenie prác. Predĺženie lehoty samo osebe nezakladá právo na zvýšenie ceny za dielo.

Zhotoviteľ je oprávnený vykonávanie diela v nevyhnutnom (skutočne dotknutom) rozsahu prerušiť
1. pri výskyte skrytých prekážok týkajúcich sa zariadení objednávateľa alebo iných vecí, na ktorých sa má dielo vykonať, alebo miesta, kde sa má dielo vykonať, ak tieto prekážky trvale alebo dočasne znemožňujú vykonanie diela dohodnutým spôsobom,
1. v dôsledku neposkytnutia potrebnej súčinnosti zo strany objednávateľa (článok 7 ods. 7.10 tejto zmluvy),
1. v ďalších prípadoch vyplývajúcich z tejto zmluvy (článok 1 ods. 1.9, článok 4 ods. 4.2, článok 6 ods. 6.3, 6.4, 6.6 a 6.7, článok 7 ods. 7.7, článok 18 ods. 18.4 tejto zmluvy) alebo zo zákona.
Ak zhotoviteľ splní svoj záväzok vykonať dielo pred termínom určeným v schválenom harmonograme, objednávateľ je oprávnený, nie však povinný, dielo prevziať v skoršom termíne. Objednávateľ nie je povinný dielo prevziať pred termínom určeným v schválenom harmonograme najmä vtedy, ak tomu bránia prevádzkové, technologické, koordinačné alebo povoľovacie dôvody, nepripravenosť diela podľa ZoD_HV alebo ostatných dotknutých zariadení, nemožnosť vykonať požadované spoločné alebo vzájomne previazané skúšky alebo ak by skoršie prevzatie mohlo ohroziť alebo obmedziť realizáciu modernizačného projektu. Zhotoviteľovi v dôsledku neprevzatia diela pred termínom určeným v schválenom harmonograme nevzniká nárok na zvýšenie ceny za dielo, náhradu nákladov, náhradu škody ani iné plnenie, pokiaľ objednávateľ dielo prevezme v termíne a za podmienok podľa tejto zmluvy.
Zhotoviteľ je povinný ihneď písomne oboznámiť objednávateľa o vzniku akejkoľvek udalosti (vrátane okolností uvedených v odseku 4.3 tohto článku zmluvy), ktorá bráni alebo sťažuje vykonanie diela s dôsledkom možného omeškania zhotoviteľa so splnením záväzku vykonať dielo v lehotách podľa odseku 4.1 tohto článku zmluvy a/alebo podľa schváleného harmonogramu. Súčasťou oznámenia podľa prvej vety tohto odseku bude správa o predpokladanej dĺžke trvania prekážky vykonávania diela, príčinách, navrhovaných opatreniach na jej odstránenie.
[bookmark: _Ref108967655]MIESTO VYKONANIA DIELA
Miesto vykonávania diela. Miestom vykonania diela je Slovenská republika, Žilinský kraj, okres Žilina, mesto Žilina, katastrálne územie Žilina, areál FNsP Žilina, Fakultná nemocnica s poliklinikou Žilina,  Vojtecha Spanyola 1740/43,  012 07 Žilina špecifikovaný v podkladovej dokumentácii.
[bookmark: _Ref108967657]Stavenisko. Odovzdanie a prevzatie staveniska za účelom vykonávania prác na diele zmluvné strany uskutočnia na výzvu objednávateľa (oznámenie o dátume začatia prác), pričom objednávateľ je povinný písomne oznámiť zhotoviteľovi termín odovzdania staveniska najmenej päť (5) dní pred požadovaným začatím vykonávania prác na diele podľa schváleného harmonogramu, avšak najskôr po schválení alebo podmienečnom čiastočnom schválení DRS (vrátane príslušného výkazu výmer) a ďalšej dokumentácie podľa článku 1 ods. 1.3 časti A) písm. b) až e) tejto zmluvy objednávateľom podľa článku 6 ods. 6.4, resp. 6.5 tejto zmluvy, po splnení povinností podľa článku 1 ods. 1.3 časti B) písm. l) až o) tejto zmluvy zhotoviteľom, po odovzdaní bankovej záruky podľa článku 10 ods. 10.1 tejto zmluvy objednávateľovi a preukázaní poistení podľa článku 11 ods. 11.1 tejto zmluvy objednávateľovi. Neschválenie DRS a ďalšej súvisiacej dokumentácie alebo nesplnenie ostatných podmienok v zmysle predchádzajúcej vety je prekážkou odovzdania staveniska objednávateľom, ktorá nepredlžuje lehoty na vykonanie diela podľa tejto zmluvy. O odovzdaní a prevzatí staveniska zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:
1. stav, v akom sa stavenisko nachádza v deň odovzdania a prevzatia,
1. zoznam zariadenia a jeho stav, ak sa v/na stavenisku nachádza,
1. miesto a dátum spísania protokolu,
1. podpis objednávateľa a zhotoviteľa.
Objednávateľ sa zaväzuje odovzdať stavenisko zhotoviteľovi vypratané v rozsahu nevyhnutnom na okamžité vykonávanie diela.
[bookmark: _Ref116027452]Bez odovzdania a prevzatia staveniska potvrdeného písomným protokolom zhotoviteľ nesmie začať vykonávať stavebné práce týkajúce sa diela.
Vytýčenie inžinierskych sietí objednávateľa na stavenisku zabezpečí objednávateľ. Vytýčenie inžinierskych sietí iných správcov zabezpečí zhotoviteľ správcami týchto inžinierskych sietí.
Vypratanie staveniska. Zhotoviteľ sa zaväzuje vypratať stavenisko do ukončenia preberacieho konania. Zhotoviteľ odstráni zostávajúce technické vybavenie, prebytočný materiál, odpad, sutinu a pomocné konštrukcie (dočasné stavby) zo staveniska, rovnako tak vyprace v potrebnom rozsahu okolie dotknuté vykonávaním diela. Vyššie uvedené platí primerane aj v prípade vypratania staveniska po odstránení vád a pri predčasnom ukončení tejto zmluvy.
[bookmark: _Ref108965585][bookmark: _Ref201223089]DOKUMENTÁCIA A SOFTVÉR
[bookmark: _Ref108965587][bookmark: _Ref108633569]Akákoľvek dokumentácia podľa článku 1 ods. 1.3 tejto zmluvy a/alebo akákoľvek iná dokumentácia vypracovaná zhotoviteľom pre objednávateľa podľa tejto zmluvy, resp. vydaná v súvislosti s vykonávaním diela podľa tejto zmluvy vrátane výkresov a schém (ďalej len „projektová dokumentácia“):
1. musí byť vyhotovená v slovenskom jazyku, resp. zhotoviteľ musí na svoje náklady zabezpečiť jej úradný preklad do slovenského jazyka s výnimkou dokumentácie v českom jazyku; rozhodujúci je vždy úradný preklad do slovenského jazyka;
1. musí uvádzať označovanie jednotiek v medzinárodnej sústave jednotiek (SI);
1. musí uvádzať akékoľvek hodnoty po matematickom zaokrúhlení na dve desatinné čísla, pokiaľ zo všeobecne záväzných právnych predpisov a/alebo technických noriem nevyplýva inak;
1. vyhotovená v elektronickej forme musí byť, pokiaľ ide o textovú časť, vo formátoch *.doc, *.docx, *.xls, *.xlsx, *.pdf, a pokiaľ ide o výkresovú časť, vo formátoch *.dwg, *.dgn, *.pdf, pričom elektronická forma projektovej dokumentácie musí byť ako vo formátoch *.doc, *.docx, *.xls, *.xlsx, *.dwg, prípadne *.dgn bez obmedzenia ich editovateľnosti, tak aj vo formáte *.pdf. Elektronická forma projektovej dokumentácie vo formátoch *.doc, *.docx a *.pdf musí byť vo forme ucelených dokumentov (titulná strana spolu s dokumentom, výkresy v jednom súbore) s možnosťou vyhľadávania. Výkresy musia byť spracované v softvérovej platforme ePLAN a AutoCAD alebo ekvivalentnej softvérovej platforme. Zhotoviteľ ju odovzdá objednávateľovi na CD, resp. DVD nosiči alebo na USB kľúči. Obsah elektronickej formy projektovej dokumentácie musí byť zhodný s obsahom projektovej dokumentácie v listinnej forme;
1. [bookmark: _Ref121768080]musí vychádzať z podkladovej dokumentácie;
1. musí byť v súlade s rozhodnutiami, ktoré sa vzťahujú na dielo, vrátane rozhodnutia uvedeného v článku 1 ods. 1.2 tejto zmluvy;
1. musí byť v súlade so všeobecne záväznými právnymi predpismi a technickými normami, aj keď nie sú právne záväzné, ako aj s odborným stanoviskom právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba);
1. musia do nej byť zapracované požiadavky vyplývajúce z odborného stanoviska právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba), prípadne z rozhodnutí a usmernení orgánov verejnej správy, ako aj zmeny navrhované objednávateľom;
1. musí byť vypracovaná najmenej vo vecnom rozsahu prislúchajúcom pre príslušný stupeň projektovej dokumentácie podľa aktuálneho Sadzobníka pre navrhovanie ponukových cien projektových prác a inžinierskych činností (UNIKA);
1. musí byť aktuálna a musia byť do nej zapracované a vyznačené zmeny vzniknuté počas vykonávania diela tak, aby bolo jednoducho zistiteľné, čo sa zmenilo;
1. musí rešpektovať vlastnosti a technické špecifikácie materiálov podľa príslušných vyhlásení o zhode, certifikátov, katalógových listov a/alebo atestov;
1. [bookmark: _Ref141100826]sa musí stať vlastníctvom objednávateľa, resp. objednávateľ sa musí stať majiteľom a/alebo oprávneným vykonávateľom majetkových práv vyplývajúcich z projektovej dokumentácie a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o prácach na diele alebo o ich postupe, o popisoch vykonávania prác, o výkazoch výmer, o nákladoch na vykonanie diela o výkresoch a výpočtoch. Všetky podklady poskytnuté objednávateľom sú vo vlastníctve objednávateľa a zhotoviteľ je oprávnený ich použiť výhradne pre účely plnenia tejto zmluvy;
1. musí byť vyhotovená na náklady zhotoviteľa s tým, že akékoľvek náklady spojené s vypracovaním projektovej dokumentácie, jej predkladaním objednávateľovi a zapracúvaním prípadných pripomienok objednávateľa k projektovej dokumentácii znáša zhotoviteľ.
[bookmark: _Ref160622957][bookmark: _Ref108713703]Zhotoviteľ sa zaväzuje oznamovať objednávateľovi termíny prejednania projektovej dokumentácie a ich prípadných zmien s jednotlivými orgánmi verejnej správy a dotknutými orgánmi a organizáciami najmenej päť (5) pracovných dní vopred.
Schválenie návrhov materiálov. Zhotoviteľ je povinný objednávateľovi pred vypracovaním projektovej dokumentácie zásadne naraz predložiť na schválenie návrhy všetkých materiálov, ktoré použije pri vykonávaní diela, okrem tých, ktoré sú špecifikované v Prílohe B k tejto zmluve, a to vo forme zoznamu materiálov rozdelených podľa jednotlivých SO, DSO, PS a DPS, ako aj podľa média a tlakovej rady. Návrh každého materiálu musí obsahovať označenie výrobcu a typu materiálu, prípadne jeho ďalšej špecifikácie potrebnej pre jeho jednoznačnú identifikáciu a jeho zamýšľané použitie na diele, a pokiaľ objednávateľ neurčí inak, musí byť doložený vyhláseniami o zhode a atestmi v súlade so všeobecne záväznými právnymi predpismi, ako aj certifikátmi, katalógovými listami alebo inými potvrdeniami výrobcov výrobkov v slovenskom jazyku, českom jazyku alebo anglickom jazyku, v ktorých zhotoviteľ vyznačí parametre preukazujúce splnenie kvalitatívnych a technických parametrov požadovaných v tejto zmluve (najmä v Prílohe A, F a G k tejto zmluve) vo vzťahu k všetkým materiálom. Nepripúšťa sa predloženie návrhu materiálu, o ktorom je v čase predloženia návrhu známe, že sa stane v čase vykonávania diela tak, ako tento vyplýva zo zmluvy, trvale alebo dlhodobo na trhu nedostupným, ibaže zhotoviteľ disponuje príslušným materiálom v potrebnom rozsahu alebo má zabezpečené, že takýto materiál bude mať v potrebnom rozsahu k dispozícii, pričom však v prípade trvalej nedostupnosti materiálu zároveň nie je možné špecifikovať materiál, vo vzťahu ku ktorému je známe, že nebude možné zabezpečiť jeho servis a/alebo údržbu (pri materiáloch, pri ktorých to prichádza do úvahy). Objednávateľ návrhy materiálov v lehote pätnástich (15) dní od ich predloženia schváli, ak vyhovujú podmienkam určeným touto zmluvou, inak v tejto lehote návrhy odmietne. V prípade odmietnutia návrhu je zhotoviteľ povinný predložiť na schválenie nové návrhy; na ich schvaľovanie sa použije postup podľa tohto odseku. Akékoľvek náklady spojené s predkladaním návrhov vrátane ich opakovaného predkladania znáša zhotoviteľ. Takto špecifikované materiály bude zhotoviteľ pri spracovaní projektovej dokumentácie a vykonávaní diela povinný použiť; použiť iné materiály bude možné len v prípade, pokiaľ sa príslušný výrobok stane na trhu trvale alebo dlhodobo nedostupným, pričom však zhotoviteľ bude musieť použiť náhradu s rovnakými alebo lepšími vlastnosťami a parametrami, a to po predchádzajúcom odsúhlasení objednávateľom. Včasné schválenie alebo odmietnutie návrhov zo strany objednávateľa ani ich prípadné opakované schvaľovanie nie je dôvodom na predĺženie lehôt na vykonávanie a vykonanie diela, omeškanie objednávateľa však oprávňuje zhotoviteľa v nevyhnutnom rozsahu prerušiť vykonávanie diela.
[bookmark: _Ref236640761]DRS. Zhotoviteľ je povinný vypracovať a odovzdať objednávateľovi DRS a ďalšiu projektovú dokumentáciu podľa článku 1 ods. 1.3 časti A) písm. b) až e) tejto zmluvy v lehote do dvoch (2) mesiacov odo dňa účinnosti tejto zmluvy. Pri spracovávaní projektovej dokumentácie sa zhotoviteľ zaväzuje vychádzať zo súťažnej dokumentácie a z tejto zmluvy, ktoré sú pre zhotoviteľa záväzné. DRS musí byť vecne, technicky a časovo koordinovaná s dokumentáciou diela podľa ZoD_HV a musí jednoznačne riešiť všetky rozhrania medzi oboma dielami a ostatnými dotknutými zariadeniami, najmä body napojenia, hranice dodávok, zodpovednosť za jednotlivé plnenia, technologické a funkčné väzby, elektrické a komunikačné rozhrania, výmenu signálov, MaR, riadiace a bezpečnostné funkcie, odstávky, skúšky a uvádzanie zariadení do prevádzky. Zhotoviteľ je povinný zúčastňovať sa koordinácie projektovej dokumentácie so zhotoviteľom diela podľa ZoD_HV a ostatnými dotknutými osobami, poskytnúť im potrebné podklady a bez zbytočného odkladu zapracovať do DRS odsúhlasené riešenie rozhraní. Ak niektoré údaje o rozhraní v čase predloženia DRS nie sú objektívne dostupné, zhotoviteľ je povinný ich v DRS výslovne identifikovať ako otvorené body a navrhnúť postup a termín ich dopracovania; zhotoviteľ nie je oprávnený takéto rozhranie jednostranne uzavrieť spôsobom, ktorý môže ovplyvniť dielo podľa ZoD_HV alebo ostatné zariadenia. Objednávateľ sa zaväzuje schváliť alebo pripomienkovať predloženú kompletnú a úplnú projektovú dokumentáciu v lehote pätnástich (15) pracovných dní od jej predloženia zhotoviteľom, ak sa zmluvné strany nedohodnú inak, pričom schvaľovať alebo pripomienkovať ju môže aj po častiach. Prípadné pripomienky objednávateľa majú povahu pokynov objednávateľa (článok 1 ods. 1.9 tejto zmluvy). V prípade pripomienok je zhotoviteľ povinný predložiť na schválenie projektovú dokumentáciu so zapracovanými pripomienkami objednávateľa; na ich schvaľovanie sa použije postup podľa tohto odseku. Akékoľvek náklady spojené s predkladaním projektovej dokumentácie a zapracúvaním pripomienok znáša zhotoviteľ. Schválenú projektovú dokumentáciu sa zhotoviteľ zaväzuje odovzdať objednávateľovi v stanovenej forme a počte vyhotovení podľa tejto zmluvy v lehote desiatich (10) dní po schválení. Včasné schválenie alebo pripomienkovanie projektovej dokumentácie zo strany objednávateľa ani jej prípadné opakované pripomienkovanie nie je dôvodom pre predĺženie lehôt na vykonávanie a vykonanie diela, omeškanie objednávateľa však oprávňuje zhotoviteľa v nevyhnutnom rozsahu prerušiť vykonávanie diela.
[bookmark: _Ref151710956]Podmienečné čiastočné schválenie projektovej dokumentácie.  Zhotoviteľ môže predložiť objednávateľovi na schválenie projektovú dokumentáciu podľa odseku 6.4 tohto článku aj vo vzťahu k ucelenej časti diela. Ucelenou časťou diela sa rozumie najmä kotol, úpravňa vody, elektro časť, MaR, riadiaci systém, ucelený stavebný alebo montážny celok alebo iná technicky a funkčne ucelená časť písomne akceptovaná objednávateľom. Schválenie projektovej dokumentácie pre ucelenú časť diela je iba podmienečné. Objednávateľ je oprávnený opätovne pripomienkovať aj už schválenú časť projektovej dokumentácie, najmä z dôvodov vyplývajúcich z neskôr predloženej projektovej dokumentácie, projektovej dokumentácie diela podľa ZoD_HV, potreby koordinácie rozhraní, výsledkov spoločných koordinačných dní alebo požiadaviek príslušných orgánov a dotknutých osôb. Na podmienečné čiastočné schválenie projektovej dokumentácie sa inak použijú ustanovenia odseku 6.4 tohto článku. Podmienečné čiastočné schválenie nezbavuje zhotoviteľa povinnosti predložiť úplnú, vzájomne koordinovanú a bezrozpornú DRS celého diela. 
Zmeny projektovej dokumentácie. Zhotoviteľ je povinný vykonať všetky zmeny projektovej dokumentácie, ktorých potreba vyplynie počas vykonávania diela, vrátane zmien vyplývajúcich z okolností podľa článku 2 ods. 2.5 tejto zmluvy, z požiadaviek objednávateľa, z potreby koordinácie diela podľa tejto zmluvy s dielom podľa ZoD_HV alebo z potreby zabezpečenia riadnej funkčnosti ich rozhraní. Zmeny projektovej dokumentácie, ktoré môžu mať vplyv na cenu za dielo, záväzný termín, technické riešenie, funkčnosť alebo bezpečnosť diela, dielo podľa ZoD_HV, spoločné rozhranie, odstávku, skúšku alebo uvedenie zariadení do prevádzky, je možné vykonať iba s predchádzajúcim písomným súhlasom objednávateľa. Zhotoviteľ je povinný písomne oznámiť a predložiť na posúdenie a rozhodnutie objednávateľovi na najbližšom nasledujúcom kontrolnom dni potrebu zmien projektovej dokumentácie s uvedením:
1. opisu nevyhnutných projektových prác a prípadnej nevyhnutnej inžinierskej činnosti a odhadu ich rozsahu (v hodinách);
1. návrhu vplyvu na cenu za dielo, ak ide o naviac práce (v prípadoch uvedených v článku 2 ods. 2.5 tejto zmluvy), s odôvodnením podľa článku 2 ods. 2.5 tejto zmluvy;
1. návrhu vplyvu na schválený harmonogram, kontrolný a skúšobný plán, projekt komplexného vyskúšania a projekt garančných skúšok s ich navrhovanou úpravou odôvodnenou najmä v súlade s článkom 4 ods. 4.2 a 0 tejto zmluvy;
1. pravdepodobný vplyv na rozsah vykonávaného diela vrátane výkazu výmer a rozpočtov dotknutých položiek;
1. odôvodnenia nevyhnutnosti projektových prác a prípadnej inžinierskej činnosti, ibaže ich potreba vyplýva z požiadaviek objednávateľa.
Ak ide súčasne o naviac práce, uplatňuje sa aj článok 7 ods. 7.7 tejto zmluvy. Objednávateľ navrhované zmeny projektovej dokumentácie v lehote tridsiatich (30) dní od ich predloženia schváli, ak vyhovujú podmienkam určeným touto zmluvou a stanovených všeobecne záväznými právnymi predpismi a technickými normami, inak v tejto lehote zmeny odmietne. V prípade odmietnutia zmeny je zhotoviteľ povinný v lehote do siedmich (7) dní predložiť na schválenie prepracovaný návrh podľa tohto odseku, ak sa zmluvné strany nedohodnú inak.
Predchádzajúci písomný súhlas objednávateľa so zmenou projektovej dokumentácie sám osebe nepredstavuje schválenie prác naviac, zvýšenia ceny za dielo ani predĺženia záväzného termínu. Takéto dôsledky zmeny musia byť samostatne schválené postupom podľa článkov 2, 4 a 7 tejto zmluvy.
[bookmark: _Ref108715302][bookmark: _Ref201068339]DSRS a súvisiaca dokumentácia. Zhotoviteľ je povinný objednávateľovi predložiť na schválenie DSRS a ostatnú dokumentáciu podľa článku 1 ods. 1.3 časti A) písm. g) až j) tejto zmluvy najneskôr pätnásť (15) dní pred plánovaným komplexným vyskúšaním diela, ak táto zmluva, Príloha A alebo schválený harmonogram neustanovujú skorší termín. DSRS musí zachytávať skutočné vyhotovenie diela, byť úplná a vzájomne koordinovaná a musí zohľadňovať všetky rozhrania s dielom podľa ZoD_HV a ostatnými dotknutými zariadeniami. Zhotoviteľ je povinný do DSRS bez zbytočného odkladu zapracovať a vyznačiť aj všetky zmeny vzniknuté počas kontrol, skúšok, komplexného vyskúšania, garančných skúšok, predčasnej prevádzky a skúšobnej prevádzky. Objednávateľ dokumentáciu v lehote pätnástich (15) dní od jej predloženia schváli, ak vyhovuje podmienkam tejto zmluvy, všeobecne záväzným právnym predpisom a technickým normám, inak ju v tejto lehote odmietne. V prípade odmietnutia je zhotoviteľ povinný predložiť prepracovanú dokumentáciu; na jej schvaľovanie sa použije postup podľa tohto odseku. Schválenie a odovzdanie aktuálnej a úplnej DSRS je podmienkou začatia preberacieho konania diela. Včasné schválenie alebo odmietnutie dokumentácie zo strany objednávateľa ani jej opakované schvaľovanie nie sú dôvodom na predĺženie lehôt. Omeškanie objednávateľa oprávňuje zhotoviteľa prerušiť vykonávanie diela iba v nevyhnutnom a skutočne dotknutom rozsahu. 
Objednávateľom schválená projektová dokumentácia podľa odseku 6.4 tohto článku zmluvy, prípadne objednávateľom schválená zmena projektovej dokumentácie podľa odseku 6.6 tohto článku zmluvy je pre zmluvné strany záväzná a môže byť zmenená len písomnou dohodou zmluvných strán, pokiaľ táto zmluva nestanovuje inak.
Schválenie projektovej dokumentácie objednávateľom nezbavuje zhotoviteľa zodpovednosti za technicky správne, hospodárne a účelné vypracovanie projektovej dokumentácie, za prevádzkyschopnosť diela vykonaného na základe zhotoviteľom spracovanej projektovej dokumentácie a za úplnosť a súlad projektovej dokumentácie so všeobecne záväznými právnymi predpismi a technickými normami, aj keď nie sú právne záväzné. Odovzdávanie a prípadné schvaľovanie projektovej dokumentácie a jej zmien nemá vplyv na prípadnú zodpovednosť zhotoviteľa za vady diela ani na plynutie reklamačných a záručných lehôt; reklamačné a záručné lehoty začínajú plynúť až dňom podľa článku 9 ods. 9.1 tejto zmluvy. Preberanie projektovej dokumentácie objednávateľom sa deje na účely informovania objednávateľa a kontroly vykonávania diela.
V prípade touto zmluvou a/alebo právnymi predpismi stanovenej povinnosti vydať o vykonaní diela alebo jeho časti osobitný protokol a/alebo správu a/alebo potvrdenie zhotoviteľ sa zaväzuje vypracovať a odovzdať takýto osobitný protokol a/alebo správu a/alebo potvrdenie objednávateľovi v dvoch (2) písomných vyhotoveniach, ak táto zmluva alebo všeobecne záväzné právne predpisy nestanovujú vyšší počet vyhotovení, s tým, že takýto protokol/správa/potvrdenie musí spĺňať všetky požiadavky stanovené touto zmluvou, všeobecne záväznými právnymi predpismi a technickými normami, aj keď nie sú právne záväzné.
[bookmark: _Ref155964955][bookmark: _Ref118626548][bookmark: _Ref156982611][bookmark: _Ref140489067][bookmark: _Ref138409484]Zmluvné strany sa dohodli, že v prípade, ak akékoľvek plnenie poskytované v zmysle tejto zmluvy spĺňa náležitosti autorského diela na objednávku podľa zákona č. 185/2015 Z. z. autorský zákon v znení neskorších predpisov (ďalej len „autorský zákon“), zhotoviteľ udeľuje bezodplatne objednávateľovi dňom prevzatia autorského diela, resp. jeho časti výhradnú licenciu, resp. sublicenciu (ak autorské dielo vytvorí subdodávateľ zhotoviteľa) podľa ust. § 65 autorského zákona na dobu trvania majetkových práv autora v zmysle ust. § 32 autorského zákona, teritoriálne obmedzenú na územie SR a udelenú na všetky známe spôsoby použitia diela podľa ust. § 19 ods. 4 autorského zákona (vrátane použitia autorského diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol dotknuté autorské dielo používať na vlastnú potrebu a za týmto účelom ho poskytovať aj tretím osobám. Výhradnú licenciu (sublicenciu) nadobudnutú v súlade s týmto odsekom objednávateľ nie je povinný využiť.
1.1 [bookmark: _Ref163489904]Vo vzťahu k plneniu poskytovanému zhotoviteľom v zmysle tejto zmluvy, ktoré spĺňa náležitosti počítačového programu na objednávku v zmysle autorského zákona, platí ustanovenie odseku 6.11 tohto článku zmluvy s tým, že postačuje udelenie nevýhradnej licencie, resp. sublicencie. Zároveň je zhotoviteľ povinný odovzdať objednávateľovi najaktuálnejšiu (použitú v produkčnom prostredí) kópiu zdrojového kódu takého počítačového programu na neprepisovateľnom médiu a s ním súvisiace vývojové a užívateľské prostredie (súčasťou sú prístupové kódy, inštalačná príručka a ďalšia dokumentácia), a to pri odovzdaní a prevzatí diela alebo jeho časti, a tiež vždy pri zmene alebo aktualizácii počítačového programu počas záručnej doby.
1.2 [bookmark: _Ref163489930]Objednávateľ je tiež oprávnený predmety duševného vlastníctva podľa odsekov 6.11 a 6.12 tohto článku zmluvy poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela, resp. jeho časti objednávateľovi súhlas na postúpenie licencie (sublicencie) a súhlas, aby objednávateľ udelil tretej osobe súhlas na použitie diela (sublicencia) v rozsahu udelenej licencie (sublicencie).
1.3 Pokiaľ zhotoviteľ pri plnení tejto zmluvy ako súčasť diela použije (spravidla spracovaním) počítačový program tretej strany, ktorý nebol vytvorený na základe osobitných požiadaviek objednávateľa podľa tejto zmluvy, pričom je na trhu ponúkaný aj iným subjektom v tej podobe, v akej je bez väčších úprav jeho vlastností a prvkov poskytnutý aj objednávateľovi, vrátane prípadu, ak poskytovateľom licencie k softvéru tretej strany je zhotoviteľ alebo so zhotoviteľom majetkovo prepojená osoba (ďalej len „preexistentný softvér“), v takomto prípade je zhotoviteľ povinný zabezpečiť pre objednávateľa oprávnenie používať preexistentný softvér v súlade s osobitnými licenčnými podmienkami preexistentného softvéru s tým, že príslušná licencia (sublicencia) musí byť udelená minimálne ako časovo neobmedzená, nevýhradná, teritoriálne obmedzená na územie SR, na neobmedzené používanie všetkých funkcionalít preexistentného softvéru a aplikáciu jeho aktualizácií, updatov, upgradov, patchov a iných servisných úkonov a na účely dokončenia, prevádzky, držby, opráv, úprav, modifikácií, rozšírení, iných zmien a používania diela vrátane riadiacich a informačných systémov, ktoré sú jeho súčasťou, a ich prípadného prepájania s inými riadiacimi a informačnými systémami, a to aj prostredníctvom tretích osôb (ďalej len „minimálny rozsah“), na preexistentný softvér sa ustanovenia odseku 6.1 písm. l) a odsekov 6.12 a 6.13 tohto článku zmluvy nevzťahujú, avšak zhotoviteľ je povinný odovzdať objednávateľovi prístupové kódy na preexistentný softvér a dokumentáciu zvyčajne s preexistentným softvérom poskytovanú (návody na použitie a pod.).
1.4 Zhotoviteľ je povinný zabezpečiť vydanie (registráciu) licencií, resp. sublicencií k autorským dielam podľa odsekov 6.11 až 6.14 tohto článku zmluvy objednávateľovi na e-mail licencie@mhth.sk, pokiaľ objednávateľ písomne neurčí inak. Tieto licencie (sublicencie) prechádzajú na prípadného právneho nástupcu (právnych nástupcov) objednávateľa.
1.5 Zhotoviteľ zodpovedá za správnosť a vhodnosť implementácie hardvéru a softvéru (vrátane prípadného freeware), ktoré sú súčasťou diela, a ich uvedenie do produktívnej prevádzky, ako aj za správnosť a vhodnosť implementácie hardvéru, softvéru, ako aj riadiacich a informačných systémov, ktoré sú súčasťou diela (ďalej len „RIS“), do infraštruktúry objednávateľa, a za škody spôsobené nesprávnou alebo nevhodnou implementáciou.
1.6 [bookmark: _Ref161084813]Zhotoviteľ je povinný počas celej záručnej doby zabezpečovať odstraňovanie vád softvéru, bezodkladne zabezpečovať a inštalovať jeho aktualizácie (aktualizáciou sa rozumie akákoľvek oprava zraniteľnosti alebo funkcionality) a najmenej raz ročne mimo vykurovacieho obdobia vykonať profylaxiu softvéru a hardvéru, ktorá zahŕňa kontrolu a čistenie hardvéru tvoriaceho súčasť diela (vrátane čistenia a prípadnej výmeny filtrov v zariadeniach a rozvádzačoch), kontrolu softvéru a jeho archiváciu na dátové úložisko objednávateľa, celkový health check RIS, vykonanie nápravných opatrení za účelom zabezpečenia prevádzkyschopnosti diela, zabezpečenie a inštaláciu aktualizácií, updatov, upgradov, patchov a vykonanie iných potrebných servisných úkonov, prípadnú aktualizáciu dokumentácie softvéru a RIS, a vypracovanie správy o vykonaní profylaxie; v prípade, ak sa zistia nedostatky na riadiacich a informačných systémoch, ktoré nie sú súčasťou diela, správa o vykonaní profylaxie bude obsahovať aj záznam o týchto zisteniach. Nevykonanie profylaxie softvéru a hardvéru sa klasifikuje ako porucha P3 so všetkými z toho plynúcimi dôsledkami (bližšie v odseku 6.18 tohto článku a v článku 12 ods. 12.8 tejto zmluvy).
[bookmark: _Ref161962364]Zhotoviteľ zodpovedá za to, že RIS budú počas celej predčasnej prevádzky, skúšobnej prevádzky a záručnej doby k dispozícii najmenej v rozsahu 99,85 %. Disponibilita RIS sa bude vyhodnocovať každoročne, pričom prvé ročné vyhodnocovacie obdobie začína dňom uvedenia diela do predčasnej prevádzky. Zhotoviteľ je ďalej povinný počas celej predčasnej prevádzky, skúšobnej prevádzky a počas celej záručnej doby poskytovať služby servisnej podpory softvérového riešenia RIS (hotline) od 7:00 do 17:00 hod. každý deň (počas šesťdesiatich 60 mesiacov), prostredníctvom ktorých bude objednávateľ môcť nahlasovať poruchy týkajúce sa funkčnosti a prevádzky softvéru, RIS, ich častí a prepojení na iné riadiace a informačné systémy. Poruchou RIS podľa tejto zmluvy sa rozumie akákoľvek vada, chyba, nedostatok, porucha, incident alebo akýkoľvek iný problém brániaci riadnemu a/alebo bezchybnému užívaniu RIS (vrátane právnych vád) a/alebo spôsobujúci čiastočnú alebo úplnú nefunkčnosť RIS a/alebo spôsobujúci čiastočné a/alebo úplné obmedzenie používania/prevádzky RIS. Zhotoviteľ je povinný začať vykonávať práce na odstraňovaní poruchy v stanovenom čase nástupu. Neutralizácia predstavuje odstránenie stavu obmedzujúceho alebo znemožňujúceho riadne a bezpečné používanie RIS formou dočasného riešenia, pri ktorom je funkčnosť RIS v porovnaní s príslušnou dokumentáciou k RIS síce poskytovaná odlišne, avšak možnosť riadne prevádzkovať a užívať RIS nie je podstatným spôsobom ovplyvnená; zhotoviteľ je povinný zabezpečiť neutralizáciu v stanovenej lehote na neutralizáciu. Zhotoviteľ je povinný odstrániť poruchu v stanovenej lehote na odstránenie poruchy. Lehoty podľa tohto odseku sa počítajú od prvého (aj neúspešného) pokusu objednávateľa o kontakt zhotoviteľa za účelom nahlásenia a špecifikácie poruchy, pokiaľ je uskutočnený v dobe, v ktorej má byť k dispozícii hotline pre softvér a RIS podľa tejto zmluvy, inak od prvého okamihu, v ktorom má byť hotline pre softvér a RIS podľa tejto zmluvy následne k dispozícii. Uvedené lehoty sú stanovené v závislosti od klasifikácie poruchy nasledovne:
	Klasifikácia
	Čas nástupu
	Neutralizácia
	Odstránenie poruchy

	P1
	2 hodiny
	12 hodín
	24 hodín

	P2
	12 hodín
	
	48 hodín

	P3
	24 hodín
	
	96 hodín

	BI
	2 hodiny
	4 hodiny
	24 hodín


Klasifikácia porúch:
1. Porucha má vysokú prioritu (P1), ak dôjde k havárii, nedostupnosti alebo výpadku RIS a/alebo porucha spôsobuje nemožnosť používania základných funkcií RIS, kritických funkcionalít RIS alebo komponentov RIS, ako aj vtedy, ak z dôvodu poruchy nastane ohrozenie života a zdravia osôb alebo majetku objednávateľa alebo tretích osôb alebo ak v dôsledku poruchy môže vzniknúť akákoľvek škoda súvisiaca s obchodnou činnosťou objednávateľa (najmä výroba a dodávka tepla a/alebo elektrickej energie), pokiaľ nespadá pod bezpečnostný incident (BI).
1. Porucha má strednú prioritu (P2), ak spôsobuje zníženie výkonu alebo kvality RIS alebo chybné fungovanie RIS, funkcionalít RIS alebo komponentov RIS, pričom tento stav ohrozuje riadnu prevádzku RIS, avšak možnosť používania základných funkcii RIS, kritických funkcionalít RIS alebo komponentov RIS je zachovaná, pokiaľ nespadá do kategórie BI.
1. Porucha má nízku prioritu (P3), ak nespadá do žiadnej z kategórii P1, P2 alebo BI.
1. Bezpečnostný incident (BI) z pohľadu kybernetickej bezpečnosti predstavuje akúkoľvek udalosť, ktorá má z dôvodu narušenia bezpečnosti siete alebo informačného systému, alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť objednávateľa alebo jeho základnej služby.
1.7 Zhotoviteľ je povinný zabezpečiť, aby bol nositeľom všetkých práv k autorským dielam v rozsahu, v akom udelí objednávateľovi licencie, resp. sublicencie k autorským dielam podľa odsekov 6.11 až 6.14 tohto článku zmluvy, a aby všetci autori, resp. spoluautori autorských diel a originálni nositelia majetkových práv k autorským dielam súhlasili s udelením licencií, resp. sublicencií, s postúpením licencií, resp. sublicencií a udelením sublicencií v zmysle týchto odsekov. Zároveň je povinný v plnom rozsahu vysporiadať ich nároky k autorským dielam tak, aby objednávateľ mohol nerušene používať autorské diela v súlade s touto zmluvou. Zhotoviteľ súčasne zodpovedá za to, že použitím autorských diel v súvislosti s plnením tejto zmluvy a ani iným plnením tejto zmluvy nedôjde k zásahu do autorských práv, práv súvisiacich s autorským právom, práv k databáze, práv na ochranu proti nekalej súťaži, priemyselných práv na výsledky tvorivej duševnej činnosti, priemyselných práv na označenie, práv obdobných priemyselným právam na výsledky tvorivej duševnej činnosti ani práv obdobných priemyselným právam na označenie.
1.8 Všetky náklady spojené s plnením povinností zhotoviteľa podľa odsekov 6.11 až 6.19 tohto článku zmluvy sú obsiahnuté v cene za dielo. Objednávateľ je oprávnený domáhať sa uspokojenia svojich nárokov vyplývajúcich z porušenia odsekov 6.11 až 6.19 tohto článku zmluvy voči zhotoviteľovi bez časového obmedzenia, a to aj po uplynutí záručnej doby; zhotoviteľ je povinný bez zbytočného odkladu na vlastné náklady zjednať nápravu a nahradiť objednávateľovi vzniknutú škodu 
[bookmark: _Ref201223028]PODMIENKY VYKONÁVANIA DIELA
[bookmark: _Ref140651584]Zhotoviteľ je povinný vykonať dielo s odbornou starostlivosťou, riadne a včas a tak, aby bolo vykonané v súlade:
1. so všeobecne záväznými právnymi predpismi;
1. s technickými normami, aj keď nie sú právne záväzné;
1. s povolením na inštaláciu zdroja znečistenia a ostatnými rozhodnutiami, ktoré sa vzťahujú na vykonávané dielo;
1. s touto zmluvou vrátane jej príloh, podkladovej dokumentácie a prípadných zmien,
1. so súťažnou dokumentáciou;
1. s ponukou;
1. so schváleným harmonogramom;
1. so schválenou projektovou dokumentáciou vrátane jej prípadných zmien;
1. so schváleným výkazom výmer vrátane jeho prípadných zmien.
Nedotýkajúc sa ustanovenia odseku 7.1 tohto článku zmluvy, zhotoviteľ je povinný zabezpečiť, aby materiál spĺňal najmä požiadavky vyplývajúce:
a) [bookmark: _Hlk178686929]zo zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu;
b) a ak je to relevantné, aj zo zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu a z prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov;
pričom pokiaľ objednávateľ neurčí inak, dokumentáciu preukazujúcu splnenie uvedených podmienok zhotoviteľ predloží objednávateľovi vždy pre každý druh materiálov jednotlivo pred ich použitím pri vykonávaní diela a súhrnne všetku dokumentáciu opakovane pri odovzdaní a prevzatí diela.
Zhotoviteľ sa zaväzuje zabezpečiť na svoje náklady:
1. vypracovanie projektovej dokumentácie zariadenia staveniska, jeho vybudovanie, prevádzkovanie, údržbu, likvidáciu a vypratanie staveniska; stavenisko musí byť zriadené a prevádzkované tak, aby bola zabezpečená ochrana zdravia ľudí na stavenisku a v jeho okolí, ako aj ochrana životného prostredia podľa osobitných predpisov;
1. zabezpečenie staveniska a jeho oplotenie, resp. výstražné označenie tak, aby na stavenisko mohli vstupovať okrem zhotoviteľa iba zodpovední zamestnanci a spolupracujúce osoby objednávateľa a kontrolné orgány verejnej správy;
1. označenie staveniska údajmi o stavbe a o účastníkoch výstavby v rozsahu vyplývajúcom zo všeobecne záväzných právnych predpisov;
1. udržiavanie poriadku a čistoty na stavenisku a v jeho bezprostrednom okolí a na používaných inžinierskych sieťach a odstraňovanie odpadov a nečistoty vzniknutých pri vykonávaní diela;
1. vytýčenie základných smerových a výškových bodov s presne vymedzenými a označenými hranicami staveniska;
1. napojenia na zdroj elektrickej energie, na odberný bod vody, na kanalizáciu a na ostatné médiá potrebné k riadnemu vykonaniu diela;
1. bezpečnosť a ochranu zdravia pri práci zamestnancov na stavenisku;
1. zhromaždiská stavebných a ďalších odpadov a sute;
1. dopravu a skladovanie všetkých materiálov a technického vybavenia a ich presun zo skladu alebo iného miesta uloženia na stavenisko;
1. všetko potrebné technické vybavenie;
1. účasť zodpovedných zástupcov a zamestnancov na kontrolných dňoch a pri kontrole všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými;
1. okamžité odstraňovanie vád a odchýlok vykonávaného diela od projektovej dokumentácie zistených pri kontrolách a kontrolných dňoch počas vykonávania diela;
1. poskytovanie súčinnosti projektantovi a/alebo zástupcovi projektanta povereného výkonom autorského dozoru pri kontrole vykonávania diela;
1. vyhotovovanie dennej fotodokumentácie o priebehu vykonávania prác na diele, ktorou sa zaznamenávajú zmeny a postup prác pri vykonávaní diela minimálne v 24-hodinových intervaloch, resp. v takých intervaloch, ktoré umožňujú vizuálne zachytenie všetkých prác vykonaných na diele, ako aj pracovných postupov a dodávok a presunov materiálov tak, ako sú tieto evidované v denníku alebo určené výkazom výmer, inak v intervaloch určených objednávateľom. Fotodokumentáciu za obdobie od predchádzajúceho kontrolného dňa do najbližšie nasledujúceho kontrolného dňa odovzdá zhotoviteľ objednávateľovi počas tohto najbližšie nasledujúceho kontrolného dňa, a to v elektronickej forme v dvoch (2) vyhotoveniach na CD/DVD nosiči alebo na USB kľúči. Fotodokumentácia musí byť vyhotovená v rozlíšení minimálne 8 Mpix;
1. vykonávanie všetkých kontrol a skúšok v rozsahu podľa kontrolného a skúšobného plánu, projektu komplexného vyskúšania a projektu garančných skúšok;
1. vypratanie a vyčistenie staveniska ku dňu odovzdania a prevzatia diela;
1. nevyhnutné opatrenia na ochranu priľahlých a susediacich objektov (stavieb, komunikácií, akýchkoľvek iných plôch a ich príslušenstva) k pozemkom, na ktorých sa vykonáva dielo, proti ich znečisteniu, poškodeniu alebo inému znehodnoteniu. V prípade ich znečistenia, poškodenia alebo iného znehodnotenia zhotoviteľ zabezpečí uvedenie všetkých takto dotknutých objektov, bez ohľadu na ich vlastníctvo, do pôvodného stavu ihneď, inak v primeranej lehote, najmä avšak nielen ich vyčistením a/alebo vykonaním opráv akýchkoľvek poškodených častí a povrchov objektov.
[bookmark: _Ref201223032]Kontrolné dni. Na základe dohody zmluvných strán za účelom informovania sa o postupe vykonávania diela, dodržiavania schváleného harmonogramu, predkladania dokumentácie týkajúcej sa materiálov (vyhlásenia o parametroch) preukazujúcej splnenie podmienok uvedených v podkladovej dokumentácii a projektovej dokumentácii a poskytovania si vzájomnej súčinnosti podľa tejto zmluvy sa budú medzi zmluvnými stranami uskutočňovať pravidelné operatívne porady, tzv. kontrolné dni, na ktorých zmluvné strany predovšetkým prekonzultujú a písomne odsúhlasia rozsah a hodnotu už vykonaného diela podľa tejto zmluvy a rozsah a hodnotu diela, ktoré bude zhotoviteľ do najbližšieho kontrolného dňa povinný vykonať, aby zhotoviteľ splnil svoj záväzok vykonať dielo najneskôr v lehotách podľa článku 4 ods. 4.1 tejto zmluvy. Z každého kontrolného dňa vyhotoví zhotoviteľ písomný záznam v dvoch (2) vyhotoveniach po jednom (1) pre každú zmluvnú stranu, ktorý bude po odsúhlasení objednávateľom pre zmluvné strany záväzný. Súčasťou záznamov z kontrolných dní budú aj informácie o počtoch zamestnancov jednotlivých subdodávateľov podieľajúcich sa na vykonávaní diela. Účasť zhotoviteľa (resp. jeho zástupcov) a stavbyvedúceho je na kontrolných dňoch povinná. Kontrolné dni sa budú konať vždy raz týždenne na mieste vykonávania diela, ak sa zmluvné strany nedohodnú inak.
Zakrytie prác. Zhotoviteľ sa zaväzuje písomne vyzvať objednávateľa (technický dozor) na kontrolu všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými, minimálne tri (3) pracovné dni vopred. Ak sa objednávateľ nedostaví a nevykoná kontrolu týchto prác, je zhotoviteľ oprávnený pokračovať vo vykonávaní diela aj bez vykonania tejto kontroly. Ak bude objednávateľ požadovať dodatočné odkrytie týchto prác, je zhotoviteľ povinný odkrytie týchto prác vykonať, za čo je oprávnený požadovať od objednávateľa náhradu nákladov s tým spojených, ibaže sa zistí vadné vykonanie odkrytých prác.
Dodatočné schválenie návrhov materiálov. Ak zhotoviteľ pri vykonávaní diela zistí, že na vykonanie diela treba použiť materiál, ktorého návrh nebol schválený objednávateľom podľa článku 6 ods. 6.3 tejto zmluvy, je povinný objednávateľovi predložiť na schválenie návrh materiálu pred jeho obstaraním a zabudovaním do diela, pričom sa ustanovenie článku 6 ods. 6.3 tejto zmluvy použije rovnako.
[bookmark: _Ref201223105][bookmark: _Ref138409493][bookmark: _Hlk178686984]Naviac práce, menej práce. Zmeniť rozsah vykonávaného diela je možné iba s predchádzajúcim písomným súhlasom objednávateľa (technického dozoru). Naviac práce je zhotoviteľ povinný vykonať v lehotách, ktoré si zmluvné strany dohodnú, a to v závislosti od rozsahu a druhu vyvolaných prác a dodávok. Zmeny rozsahu vykonávania diela je možné vykonať len na základe zmenových konaní začatých jednotlivými písomnými zmenovými listami doručenými zhotoviteľom objednávateľovi. Zhotoviteľ nie je pred ukončením zmenového konania oprávnený zmenu diela realizovať, ak mu objednávateľ v naliehavých prípadoch nevydá pokyn, aby zmenu diela začal realizovať aj pred ukončením takéhoto zmenového konania. Zmenové listy predkladá zhotoviteľ objednávateľovi v šiestich (6) vyhotoveniach v listinnej forme a v jednom (1) vyhotovení v elektronickej forme ako projektovú dokumentáciu (článok 6 ods. 6.1 tejto zmluvy), ktorá musí vo vzťahu k navrhovaným zmenám obsahovať
1. navrhované zmenené stavebnotechnické riešenie s jeho podrobným opisom;
návrh vplyvu na cenu za dielo, osobitne výkaz výmer dotknutých stavebných objektov alebo prevádzkových súborov so zohľadnenou navrhovanou zmenou (rozdielov v jednotlivých položkách) a súvisiaci rozpočet, s odôvodnením podľa článku 2 ods. 2.5 tejto zmluvy, pričom pre úpravu ceny sa použije ustanovenie článku 2 ods. 2.7 tejto zmluvy;
návrh vplyvu na schválený harmonogram, kontrolný a skúšobný plán, projekt komplexného vyskúšania a projekt garančných skúšok s ich navrhovanou úpravou odôvodnenou najmä v súlade s článkom 4 ods. 4.2 a 4.3 tejto zmluvy;
návrh vplyvu na projektovú dokumentáciu, pričom v prípade potreby sa použije ustanovenie článku 6 ods. 6.6 tejto zmluvy;
písomné vyjadrenie hlavného projektanta k navrhovanej zmene; a
odôvodnenie navrhovanej zmeny a vysvetlenie nevyhnutnosti realizácie naviac prác alebo odpadnutia potreby realizácie niektorých prác (menej práce).
Zmeny rozsahu vykonávania diela z dôvodu vykonávania diela na základe schválených vzoriek materiálov vyplývajúce z rozdielnej miery podrobnosti DRS sa nepovažujú za vykonanie „naviac prác“ a nemajú vplyv na cenu za dielo a schválený harmonogram. Celková maximálna cena za dielo môže byť zvýšená len v prípadoch a spôsobom uvedeným v tejto zmluve, a to formou písomných dodatkov. Celková lehota na vykonanie diela môže byť predĺžená len formou písomných dodatkov. Ostatné navrhované zmeny za objednávateľa schvaľuje technický dozor; takto schválené zmeny sú pre zmluvné strany záväzné. Doručením písomného oznámenia (pokynu) objednávateľa o zmene rozsahu vykonávaného diela vo forme „menej prác“ nie je zhotoviteľ oprávnený vykonať tieto práce na diele, resp. je povinný tieto práce prerušiť. V prípade ich vykonania nevznikne zhotoviteľovi nárok na cenu za dielo v rozsahu takýchto vykonaných „menej prác“.
Stavebný/montážny denník (ďalej len „denník“). Od prevzatia staveniska je zhotoviteľ povinný viesť denník v súlade so všeobecne záväznými právnymi predpismi, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania diela a jeho akosti, zdôvodnenie odchýlok vykonávaného diela od tejto zmluvy; inak zodpovedá za škodu tým objednávateľovi spôsobenú. Na žiadosť objednávateľa je zhotoviteľ povinný viesť denník v elektronickej podobe v informačnom systéme určenom objednávateľom, ktorý za podmienok vyplývajúcich z článku 6 ods. 6.14 a nasl. tejto zmluvy pre obe zmluvné strany zabezpečí zhotoviteľ, ktorý zároveň zaškolí určený personál objednávateľa. Objednávateľ je oprávnený kontrolovať obsah denníka a k zápisom v ňom vykonaným pripájať svoje stanoviská, pripomienky a námietky (ďalej len „zápisy“). Zhotoviteľ je povinný umožniť objednávateľovi (technický dozor) kontrolovať obsah denníka a vykonávať v ňom zápisy; za tým účelom je zhotoviteľ povinný zabezpečiť trvalý prístup objednávateľa a orgánov verejnej správy k denníku na stavenisku v pracovnom čase počas vykonávania diela. Právo usmerňovať stavebné/montážne práce na diele prostredníctvom denníka má len objednávateľ, resp. technický dozor objednávateľa. Okrem stavbyvedúceho a technického dozoru objednávateľa je oprávnený v denníku vykonávať zápisy projektant alebo zástupca projektanta poverený výkonom autorského dozoru. Stavbyvedúci zhotoviteľa je povinný predložiť technickému dozoru objednávateľa denný záznam najneskôr v nasledujúci pracovný deň a odovzdať mu prvý prepis. Ak osoba, ktorá je oprávnená vykonávať zápisy do denníka a ktorej je zápis určený, nesúhlasí s vykonaným zápisom, je povinná vyjadriť sa k nemu do troch (3) pracovných dní, inak platí, že s obsahom zápisu súhlasí. Vedenie denníka sa končí odovzdaním a prevzatím diela. Denník sa skladá z úvodných listov, z denných záznamov a príloh:
1. úvodné listy obsahujú:
základný list, v ktorom je uvedený názov a sídlo stavebníka, generálneho projektanta; zhotoviteľa stavby a prípadné zmeny týchto údajov;
identifikačné údaje stavby podľa DRS;
zoznam projektovej dokumentácie a jej prípadných zmien;
prehľad prehliadok a skúšok každého druhu;
1. denné záznamy sa zapisujú do denníka s očíslovanými listami na dva oddeliteľné prepisy. Denné záznamy čitateľne zapisuje a podpisuje stavbyvedúci zhotoviteľa vždy v ten deň, keď sa práce vykonali, alebo keď nastali okolnosti, ktoré sú predmetom záznamu.
V prípade vykonávania diela prostredníctvom tretích osôb (subdodávateľov) sa zhotoviteľ zaväzuje zabezpečiť objednávateľovi prístup k denníkom vedeným týmito subdodávateľmi a umožniť mu vykonávať v týchto denníkoch zápisy. Stavbyvedúci zhotoviteľa je povinný predložiť objednávateľovi denný záznam aj z týchto denníkov najneskôr v nasledujúci pracovný deň a odovzdať mu jeden prepis.
[bookmark: _Ref138418165]Súčinnosť objednávateľa. Objednávateľ je povinný zhotoviteľovi poskytnúť pri plnení tejto zmluvy všetku rozumne požadovanú a potrebnú súčinnosť. O poskytnutie súčinnosti je zhotoviteľ povinný objednávateľa vopred písomne požiadať v primeranom predstihu, pričom je povinný uviesť konkrétne požiadavky na objednávateľa. Objednávateľ súčinnosť poskytuje zásadne v pracovnom čase. Objednávateľ na základe žiadosti zhotoviteľa udelí zhotoviteľovi v jednotlivých prípadoch osobitné plnomocenstvo na zastupovanie objednávateľa v nevyhnutnom rozsahu v konaniach vo veciach týkajúcich sa inžinierskej činnosti podľa tejto zmluvy. Objednávateľ sa zaväzuje udeliť plnomocenstvo zhotoviteľovi vždy najneskôr do piatich (5) dní od doručenia žiadosti zhotoviteľa. Povolenie na predčasné užívanie a prevádzku diela a kolaudáciu diela zabezpečí objednávateľ.
Kontrola. Objednávateľ je oprávnený v ktoromkoľvek štádiu vykonávania diela kontrolovať jeho vykonávanie.
Technický dozor. Dozor nad vykonávaním diela môže objednávateľ (stavebník) vykonávať aj prostredníctvom svojho zástupcu (technický dozor). Na nedostatky zistené v priebehu vykonávania diela upozorňuje technický dozor objednávateľa zápisom do denníka. Rozsah činnosti technického dozoru zahŕňa
1. odovzdanie a prevzatie staveniska;
1. vykonávanie kvalitatívno-technickej kontroly realizovaných stavebných/montážnych prác;
1. vykonávanie zápisov v denníku;
1. predkladanie stanovísk k doplnkom a zmenám projektovej dokumentácie;
1. kontrolovanie a potvrdzovanie vecnej a cenovej správnosti a úplnosti príloh k faktúram;
1. kontrolovanie vykonania prác a dodávok, ktoré budú ďalším postupom zakryté alebo zneprístupnené;
1. spolupráca s projektantom stavby pri výkone autorského dozoru;
1. spolupráca s projektantom a zhotoviteľom pri navrhovaní opatrení na odstránenie prípadných vád v projektovej dokumentácii;
1. kontrola vykonávania predpísaných skúšok materiálov, konštrukcií a prác podľa kontrolného a skúšobného plánu, kontrola ich výsledkov a predložených dokladov, ktoré preukazujú kvalitu uskutočnených prác a dodávok (atesty, protokoly);
1. vykonávanie opatrení k odvráteniu alebo obmedzeniu škôd;
1. kontrolovanie postupu prác podľa schváleného harmonogramu;
1. stanovovanie termínov odstraňovania vád a nedorobkov, kontrola a potvrdzovanie ich odstránenia, vyjadrovanie sa k návrhom zmien schváleného harmonogramu;
1. v prípade nutnosti (hrozba vzniku alebo vznik škôd na stavbe, nedodržanie ochrany bezpečnosti zdravia pri práci, ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov alebo ochrany životného prostredia ohrozujúcej život alebo zdravie zamestnancov na stavbe alebo iných osôb na stavenisku alebo jeho bezprostrednom okolí apod.) nariadiť prerušenie alebo zastavenie vykonávania diela zhotoviteľom;
1. odovzdanie a prevzatie diela alebo jeho časti;
1. dávanie príkazov na dočasné prerušenie stavebných prác a iných činností na stavenisku a na stavbe, ak sa vyskytne prekážka, pre ktorú je ich ďalšie vykonávanie neprípustné.
Objednávateľ oznámi zhotoviteľovi kontaktné osoby poverené funkciou technického dozoru postupom podľa článku 19 ods. 19.3 tejto zmluvy. Objednávateľ si vyhradzuje právo kedykoľvek zmeniť poverenie podľa predchádzajúcej vety tohto ustanovenia.
[bookmark: _Ref108617075]Autorský dozor. Výkon funkcie autorského dozoru zahŕňa povinnosti:
a) v štádiu zhotovovania DRS:
· informovať zhotoviteľa a objednávateľa o zistených odchýlkach DRS oproti podkladovej dokumentácii a navrhovať opatrenia na ich odstránenie;
· poskytovať potrebné vysvetlenia k podkladovej dokumentácii;
· odsúhlasovať riešenie detailov;
· zúčastňovať sa zmenových konaní;
· zúčastňovať sa posudzovania DRS vrátane výkazu výmer v podrobnostiach DRS;
· zabezpečiť súlad projektu zariadenia staveniska so základným riešením zariadenia staveniska v podkladovej dokumentácii;
b) počas realizácie diela:
· zúčastniť sa odovzdania staveniska zhotoviteľovi;
· kontrolovať súlad zhotovovanej stavby s DRS;
· poskytovať stanoviská a vysvetlenia k DRS, potrebné pre realizáciu stavby;
· posudzovať návrhy na zmenu realizácie stavby oproti DRS a zúčastňovať sa zmenových konaní;
· zúčastniť sa predkomplexného a komplexného vyskúšania;
· zúčastniť sa odovzdania a prevzatia diela alebo jeho častí a podpisovať zápisy o odovzdaní a prevzatí jednotlivých stavebných objektov a prevádzkových súborov a protokol o odovzdaní a prevzatí stavby;
c) po dokončení diela:
· zúčastniť sa na kolaudačnom konaní;
· zúčastniť sa na vyhodnotení skúšobnej prevádzky.
[bookmark: _Ref236634653]SKÚŠKY DIELA A ODOVZDANIE A PREVZATIE DIELA 
[bookmark: _Hlk113373562]Konečnému odovzdaniu a prevzatiu diela (zariadení) budú predchádzať skúšky podľa Prílohy A, podkladovej dokumentácie a odsekov 8.3 až 8.12 tohto článku zmluvy (v uvedenom poradí) vrátane predčasnej prevádzky a skúšobnej prevádzky. Pokiaľ táto zmluva nestanovuje inak, skúšky bude vykonávať zhotoviteľ.
[bookmark: _Ref236621300]Spoločné ustanovenia ku skúškam diela. Skúšky diela musia byť podľa potreby koordinované so skúškami diela podľa ZoD_HV a ostatných zariadení tvoriacich modernizačný projekt. Zhotoviteľ zodpovedá za časovú a technickú nadväznosť skúšok, pripravenosť diela a jeho rozhraní a poskytnutie potrebnej súčinnosti ostatným dotknutým osobám. Zhotoviteľ vyzve objednávateľa na účasť na každej skúške zápisom v denníku najmenej tri (3) pracovné dni vopred, ak táto zmluva, Príloha A alebo projekt skúšok neurčujú dlhšiu lehotu ; pre testovaciu a skúšobnú dokumentáciu a samotné testy a skúšky týkajúce sa MaR, riadiacich systémov a ostatných OT zariadení a infraštruktúry platia ustanovenia z kapitoly 27 prílohy G. Výzva musí označovať najmenej skúšané zariadenie alebo rozhranie, miesto a čas skúšky, jej predpokladaný rozsah a osoby, ktorých účasť sa na vykonaní skúšky vyžaduje. Ak sa objednávateľ na riadnu a včasnú výzvu na vykonanie skúšky nedostaví, je zhotoviteľ oprávnený vykonať skúšku bez jeho účasti. Zhotoviteľ však nie je oprávnený vykonať skúšku bez účasti objednávateľa, vykonávateľa garančnej skúšky, zhotoviteľa diela podľa ZoD_HV, zástupcu FNsP Žilina alebo inej určenej osoby, ak je účasť príslušnej osoby podľa tejto zmluvy, Prílohy A, projektu skúšok alebo vzhľadom na povahu príslušnej skúšky podmienkou jej riadneho vykonania alebo vyhodnotenia. Požiadavky na energie a ostatné médiá potrebné na vykonanie skúšok zhotoviteľ rámcovo špecifikuje v kontrolnom a skúšobnom pláne, projekte komplexného vyskúšania a projekte garančných skúšok (kontrolný a skúšobný plán, projekt komplexného vyskúšania a projekt garančných skúšok ďalej len „projekt skúšok“) a upresní ich najneskôr dva (2) pracovné dni pred vykonaním príslušnej skúšky zápisom v denníku. Pred každou skúškou a po jej ukončení sa v denníku zaznamená a vyhodnotí nameraná alebo inak preukázateľne stanovená spotreba energií a ostatných médií. Ak skúška nebude úspešná z dôvodov, za ktoré zodpovedá zhotoviteľ alebo osoba použitá zhotoviteľom na plnenie tejto zmluvy, zhotoviteľ je povinný bez zbytočného odkladu odstrániť príčinu neúspechu a skúšku na vlastné náklady zopakovať. Objednávateľ je v takom prípade oprávnený požadovať od zhotoviteľa náhradu preukázateľne vynaložených nákladov na energie a ostatné médiá spotrebované počas neúspešnej a opakovanej skúšky, ako aj ďalších preukázateľných nákladov vyvolaných potrebou zopakovať príslušnú skúšku alebo súvisiace skúšky diela podľa ZoD_HV alebo spoločných rozhraní. Ak bude skúška neúspešná výlučne z dôvodov na strane objednávateľa, zhotoviteľ skúšku po odstránení príčiny zopakuje na náklady objednávateľa. Ak bude neúspech skúšky spôsobený konaním alebo opomenutím inej osoby, za ktorú zhotoviteľ nezodpovedá, alebo súbehom viacerých príčin, dôsledky neúspešnej skúšky na náklady zmluvných strán a lehoty vykonania diela sa posúdia podľa preukázanej príčiny a jej skutočného vplyvu v súlade s príslušnými ustanoveniami tejto zmluvy. O priebehu a výsledku každej skúšky zhotoviteľ vykoná zápis v denníku, ktorý musí obsahovať všetky údaje potrebné na vyhodnotenie úspešnosti príslušnej skúšky, ak sa podľa tejto zmluvy o skúške nemá vypracovať osobitný dokument alebo protokol. Ak sa má vypracovať osobitný protokol, jeho návrh pripraví zhotoviteľ a objednávateľ jeho podpísanie nebude bezdôvodne odmietať ani zdržiavať. Zhotoviteľ v projekte skúšok uvedie všetky podrobnosti potrebné na riadne vykonanie a vyhodnotenie skúšok, najmä ich rozsah, náplň, podmienky a harmonogram, požiadavky na pripravenosť diela a jeho rozhraní, potrebné energie a médiá, spôsob koordinácie so skúškami diela podľa ZoD_HV a ostatných zariadení tvoriacich modernizačný projekt, požadovanú účasť jednotlivých osôb a kritériá úspešnosti jednotlivých skúšok. Projekt skúšok podlieha schváleniu objednávateľom a po jeho schválení sa stáva záväzným pre vykonávanie skúšok. Schválenie projektu skúšok nezbavuje zhotoviteľa zodpovednosti za jeho úplnosť, odbornú správnosť, vzájomnú koordináciu skúšok ani za riadne vykonanie diela. Ustanovenia článku 6 ods. 6.4 tejto zmluvy sa na predloženie a schvaľovanie projektu skúšok použijú primerane.
[bookmark: _Ref141818342]FAT. Zhotoviteľ vykoná alebo zabezpečí vykonanie kontrol a skúšok hotových výrobkov (Factory Acceptance Test – FAT) ohľadne hromadne aj individuálne vyrábaných materiálov a vykonanie kontrol a skúšok pri prebierke pred montážou. Kontroly a skúšky hotových výrobkov sú dielenské skúšky, ktoré sa konajú u výrobcu po ukončení výroby a zostavení výrobkov pred ich expedíciou za účelom overenia ich funkčnosti v súlade s FAT. Kontroly a skúšky pri prebierke pre montáž sú najmä skúšky a kontroly, ktorými sa overí kompletnosť a technický stav výrobkov odovzdávaných k montáži, ako aj ich sprievodná technická dokumentácia a dokumentácia o ich preprave bez vád a poškodení vzniknutých prepravou.
Individuálne skúšky. Individuálne skúšky vykonáva zhotoviteľ ako súčasť montáže na preverenie každého jednotlivého zariadenia, ktoré je súčasťou diela, v rozsahu potrebnom na preverenie úplnosti a správnosti jeho montáže podľa projektovej dokumentácie. Ide napríklad pri strojnej časti (vykonáva sa bez média a bez napätia) o ručné pretočenie armatúr, pretočenie čerpadiel, pretočenie elektromotorov, kontrola zmontovaných sústrojov v spojkách, mechanická kontrola pohyblivosti koncových stýkačov a pod., pri elektro časti o kontrolu izolačných stavov po montáži (elektromotorov, káblových trás), kontrolu správnosti zapojenia transformátorov na primárnej aj sekundárnej strane, vykonanie revízie zapojenia rozvádzača, rozvodne alebo ich časti tak, aby boli príslušný rozvádzač, rozvodňa alebo ich časť či káblová trasa po vydaní vyhlásenia revízneho technika o možnosti uvedenia pod napätie spôsobilé pre zahájenie ďalšej etapy skúšok (oživovanie pod napätím), pri časti RIS o vykonanie revízie zapojenia rozvádzača alebo jeho časti a kontrolu správnosti montáže clôn a poľnej inštrumentácie v súlade s projektom (umiestnením), preverenie signálov, odskúšanie polôh armatúr a všetkej výzbroje s prenosom na operátorské pracovisko. Pre vyhradené elektrické zariadenia platí, že až po vydaní vyhlásenia revízneho technika o možnosti uvedenia zariadenia pod napätie je rozvádzač, rozvodňa alebo ich časť a káblová trasa spôsobilá pre zahájenie ďalšej etapy skúšok – oživovanie pod napätím. Po ukončení individuálnych skúšok v rámci diela vypracuje zhotoviteľ protokol o ich ukončení, v ktorom zhodnotí priebeh skúšok a spôsobilosť zariadení k zahájeniu prípravy na komplexné vyskúšanie.
Úradné skúšky. Zhotoviteľ je povinný zabezpečiť vykonanie prvej úradnej skúšky diela v zmysle vyhlášky Ministerstva práce, sociálnych vecí a rodiny SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov právnickou osobou oprávnenou na overovanie plnenia požiadaviek bezpečnosti technických zariadení (oprávnená právnická osoba). Zhotoviteľ je povinný zabezpečiť vykonanie úradnej skúšky podľa vyjadrenia oprávnenej osoby k DRS. Úradná skúška musí byť vykonaná počas individuálnych skúšok; na vyhradených technických zariadeniach, na ktorých môže byť vykonaná úradná skúška až po spustení zariadení do prevádzky, bude vykonaná po spustení zariadení do prevádzky, avšak ešte pred komplexným vyskúšaním. 
[bookmark: _Ref201241399]Príprava na komplexné vyskúšanie (PKV). Prípravou na komplexné vyskúšanie zhotoviteľ vykonáva práce a skúšky potrebné na overenie kvality a funkčnosti zariadení a ich zostavenia do celku (najmä pri zaťažení), ktoré sú potrebné pre postupné zlaďovanie celého diela. Pri PKV je zhotoviteľ povinný preukázať funkčnosť všetkých zariadení, ktoré sú predmetom diela, najmä všetkých záskokov, blokád a poruchovej signalizácie, predpísaných ochranných prvkov a elektrických zariadení a všetkých okruhov podľa projektovej dokumentácie. Rozsah prác, skúšok a meraní, ktoré je zhotoviteľ povinný v rámci PKV vykonať, vrátane časového harmonogramu PKV zhotoviteľ uvedie v projekte skúšok. Zhotoviteľ je povinný zabezpečiť na PKV odborný personál na výkon PKV. Výkon činností PKV, ktoré si vyžadujú spustenie nových technických zariadení najmä pri zaťažení musí zhotoviteľ oznámiť objednávateľovi minimálne dva (2) pracovné dni pred plánovaným vykonaním spustenia zariadení do záťaže. Zhotoviteľ musí realizovať uvádzanie nových technických zariadení vždy za účasti odborného personálu a obsluhy objednávateľa. Zhotoviteľ je povinný odovzdať objednávateľovi najneskôr tridsať (30) dní pred zahájením PKV dočasné prevádzkové predpisy na obsluhu zhotoveného diela a jeho jednotlivých častí. Objednávateľ je oprávnený pripomienkovať dočasné prevádzkové predpisy v lehote štrnástich (14) dní od ich doručenia. V rámci PKV zhotoviteľ preukáže objednávateľovi o. i. splnenie parametrov resp. odskúšanie prevádzkových stavov zmysle bodu 4.1 a 4.2 Prílohy A k tejto zmluve. V priebehu PKV zhotoviteľ odstraňuje bez zbytočného odkladu zistené vady na svoje náklady. Po ukončení PKV vypracuje zhotoviteľ protokol o PKV, v ktorom zhodnotí priebeh PKV a spôsobilosť diela, resp. jeho jednotlivých častí v členení podľa protokolu k zahájeniu komplexného vyskúšania. V rámci PKV zhotoviteľ zaškolí personál objednávateľa, o čom zmluvné strany vypracujú zápis, ktorý zhotoviteľ odovzdá objednávateľovi najneskôr pred zahájením komplexného vyskúšania.
[bookmark: _Ref201241374]Komplexné vyskúšanie (KV). Pokiaľ sú splnené tieto podmienky: 
1. zariadenie nevykazuje vady brániace jeho prevádzke alebo jeho bezpečnému uvedeniu do trvalej prevádzky; ostatné zjavné vady budú uvedené v súpise vád a nedorobkov a zhotoviteľ je povinný ich odstrániť;
1. bol úspešný splnený celý rozsah skúšok v rámci PKV;
1. zhotoviteľ odovzdal objednávateľovi požadovanú projektovú dokumentáciu so zapracovanými a vyznačenými zmenami vzniknutými počas vykonávania diela vrátane príslušnej sprievodnej technickej dokumentácie týkajúcej sa diela a jednotlivých jeho súčastí;
1. bolo preukázané ukončenie zaškolenia zamestnancov objednávateľa v súlade s dočasnými prevádzkovými predpismi;
1. zhotoviteľ protokolárne odovzdal objednávateľovi všetky doklady o predpísaných odborných prehliadkach a skúškach, certifikáty a atesty zariadení a použitých materiálov, ktoré preukazujú, že vyprojektované, vyrobené, vyskúšané a dodané dielo je v súlade s technickými normami, predpismi bezpečnosti práce a ostatnými predpismi, ktoré podmieňujú udelenie súhlasu zo strany orgánov verejnej správy na prevádzkovanie diela;
1. zhotoviteľ odovzdal objednávateľovi passporty kotla;
1. zhotoviteľ odovzdal objednávateľovi doklady o likvidácii všetkých odpadov v súlade so zmluvou;
1. zhotoviteľ odovzdal objednávateľovi postupy riešenia problémov vrátane riešenia havarijných situácií;
1. zhotoviteľ odovzdal objednávateľovi bezpečnostné predpisy a požiadavky na osobné ochranné pracovné prostriedky počas prevádzky, ako aj prevádzkové predpisy, návody na obsluhu a dokumentáciu údržby a náhradných dielov;
1. zhotoviteľ odovzdal objednávateľovi špecifikáciu náhradných dielov;
zhotoviteľ vykoná KV, ktorým preukazuje riadne vykonanie diela (resp. jeho príslušnej časti), t. j. kvalitu a prevádzkyschopnosť zhotoveného diela (nepretržitý bezporuchový chod) tým, že dielo prevádzkuje v automatickom režime a nepretržite bez možnosti odstavenia diela po dobu 72 hodín podľa potrieb prevádzky objednávateľa. Zhotoviteľ vypracuje a predloží projekt KV objednávateľovi na schválenie najmenej tridsať (30) dní pred uvedením diela do prevádzky. Počas KV budú odskúšané všetky prevádzkové stavy zhotoveného diela, pričom pri nich nesmie dôjsť k nedodržaniu garantovaných parametrov. Počas KV musí byť zariadenie prevádzkované tak, aby sa jeho časti, ktoré sú uvažované v projekte KV ako rezervné, vystriedali v prevádzke rovnakým podielom so základnými. Pokiaľ by uvedenie rezervných častí do prevádzky vyžadovalo prerušenie KV, vyskúša sa takáto rezervná časť dopredu v súlade s projektom KV. Pri KV musí byť zariadenie ako celok v rozsahu celého diela prevádzkované plne na úrovni automatickej regulácie podľa projektovej dokumentácie. V prípade, že dôjde k prerušeniu prevádzky skúšaných zariadení z dôvodu nie na strane objednávateľa, musí byť skúška za účelom preukázania riadneho vykonania diela zopakovaná. V prípade, že dôjde k prerušeniu prevádzky skúšaných zariadení z dôvodov na strane objednávateľa, bude skúška pokračovať po opätovnom spustení prevádzky skúšaných zariadení, a to až do uplynutia doby 72 hodín, pričom sa pre posúdenie úspešnosti skúšky nebudú vyhodnocovať dosahované parametre jednu (1) hodinu pred prerušením prevádzky a jednu (1) hodinu po opätovnom spustení a ustálení prevádzky skúšaných zariadení. Objednávateľ zabezpečí pre KV príslušný počet zamestnancov obsluhy zariadenia v súlade s projektom KV a na základe predchádzajúcej výzvy, ktorú uvedie zhotoviteľ v denníku; týchto zamestnancov objednávateľa zaškolí zhotoviteľ. Počas KV bude obsluhovať zariadenia objednávateľ podľa pokynov a pod dohľadom zhotoviteľa. O KV spíšu zmluvné strany protokol.

Garančná skúška (GS). Za účelom preverenia plnenia garantovaných parametrov zhotoveného diela, sa zmluvné strany dohodli na vykonaní garančných skúšok. Garančná skúška sa vykoná po komplexnom vyskúšaní diela. Zhotoviteľ je povinný v projekte GS navrhnúť korekčné krivky, ktoré sa použijú pri GS na zohľadnenie odchýlok prevádzkových podmienok v mieste inštalácie pre vyhodnotenie GS. Zmena prevádzkových podmienok sa môže týkať najmä teploty a atmosférického tlaku vonkajšieho vzduchu, teploty teplovodného média na vstupe do kotlov, aktuálneho zloženia a teploty paliva dodávaného tretími stranami a triedy presnosti meradiel. Objednávateľ po prejednaní so zhotoviteľom a zohľadnení jeho opodstatnených pripomienok určí nezávislú odborne spôsobilú osobu, ktorá má platné osvedčenie na činnosť, ktorá bude predmetom GS, a ktorá vykoná GS ako vykonávateľ kontroly (ďalej len „vykonávateľ GS“) na základe zmluvy o kontrolnej činnosti uzatvorenej s objednávateľom ako objednávateľom kontroly na náklady objednávateľa. Vykonávateľ GS bude vždy povinný postupovať pri výkone GS nestranným spôsobom, s vynaložením odbornej starostlivosti a v súlade s príslušnými technickými normami. Písomné oznámenie o navrhovanom termíne GS doručí zhotoviteľ objednávateľovi na schválenie najneskôr tridsať (30) dní pred začiatkom GS. Objednávateľ je povinný oznámiť zhotoviteľovi svoje prípadne námietky k termínu vykonania GS, alebo ho schváliť v lehote do siedmych (7) dní od jeho predloženia. Na GS sú zmluvné strany povinné sa zúčastniť osobne alebo prostredníctvom splnomocnených alebo poverených osôb, pričom GS budú vykonané vykonávateľom GS za ich účasti. Neúčasťou na GS nezúčastnená zmluvná strana stráca nárok na uplatňovanie námietok voči výsledkom z vykonaných GS a tieto výsledky sa stávajú pre túto nezúčastnenú zmluvnú stranu záväznými, pokiaľ v tejto zmluve nie je uvedené inak. Vykonávanie GS v mieste umiestnenia zariadení, ktorých sa GS týkajú, môže byť monitorované nepretržitým kamerovým systémom objednávateľa, ktorého údaje budú zaznamenávané a uchovávané. Záznam z kamerového systému bude slúžiť v prípade sporu medzi objednávateľom a zhotoviteľom ako dôkazný prostriedok. Za tým účelom sú zmluvné strany povinné poskytnúť dotknutým osobám transparentné informácie o takom spracúvaní osobných údajov. Zisťovanie garantovaných parametrov sa uskutoční pri prevádzke zariadení, ktoré budú a boli predmetom diela, postupmi podľa príslušných technických noriem, resp. zaužívanými spôsobmi pre meranie garantovaných parametrov pre dané odvetvie a v súlade s touto zmluvou za použitia určených meradiel s platnými certifikátmi o overení a kalibrácii. GS bude trvať nepretržite minimálne v zmysle projektu GS a bude považovaná za úspešnú, pokiaľ zhotovené dielo bude po celú túto dobu spĺňať súvislo, nepretržite a súčasne všetky požadované prevádzkové, výkonové a emisné parametre v jednotlivých prevádzkových stavoch bez akéhokoľvek prerušenia prevádzky zhotoveného diela vrátane všetkých garantovaných parametrov s výnimkou prerušenia prevádzky z dôvodov na strane objednávateľa. Zhotoviteľ musí GS preukázať funkčnosť zhotoveného diela pri dosiahnutí a dodržaní garantovaných parametrov, ktoré budú merané určenými meradlami pevne zabudovanými do diela (netýka sa merania emisií) ako priemerné hodnoty za celú dobu trvania GS po zohľadnení tolerancie určených meradiel, a to samostatne pri prevádzke zhotoveného diela, ako aj pri spoločnej prevádzke zhotoveného diela s jestvujúcimi zariadeniami objednávateľa. Účinnosť kotla bude stanovená metódou podľa STN EN 070710. O vykonaných GS zmluvné strany zúčastnené na GS vyhotovujú a podpisujú protokol, v ktorom sa konštatuje priebeh GS a dosiahnuté výsledky. V prípade neúčasti niektorej zmluvnej strany na GS sa jej podpis na protokole nevyžaduje. O výsledku GS vydá vykonávateľ GS zmluvným stranám kontrolné osvedčenie, ktoré bude obsahovať výsledky GS jednotlivých garantovaných parametrov pre jednotlivé prevádzkové stavy zariadení, resp. merania jednotlivých parametrov, ako aj uistenie, že boli dodržané ustanovenia tohto odseku. GS bude považovaná za úspešnú, pokiaľ skúšané zariadenia budú spĺňať súvislo, nepretržite a súčasne všetky garantované parametre v jednotlivých prevádzkových stavoch bez akéhokoľvek prerušenia prevádzky skúšaných zariadení s výnimkou prerušenia prevádzky z dôvodov na strane objednávateľa. V prípade nespĺňania niektorého garantovaného parametra z dôvodov nie na strane objednávateľa bude GS prerušená za účelom odstránenia vady. Po odstránení vady zmluvné strany bez zbytočného odkladu, pokiaľ to bude možné vzhľadom na prevádzkový režim objednávateľa, vykonajú opakovanú GS. V prípade nespĺňania niektorého garantovaného parametra z dôvodu na strane objednávateľa alebo v prípade odstavenia zariadenia z dôvodu na strane objednávateľa sa GS preruší na nevyhnutný čas a po odstránení prekážky bude GS pokračovať, pričom čas prerušenia sa nezapočítava do celkového trvania GS. V prípade, ak sa GS nepreukáže dodržanie garantovaných parametrov, je zhotoviteľ povinný bezodkladne odstrániť vady diela spôsobujúce nedodržanie garantovaných parametrov.
[bookmark: _Ref159966521][bookmark: _Ref108617076]Emisné a hlukové skúšky (ES). Na potvrdenie emisných limitov týkajúcich sa diela a jeho hlučnosti, ako vyplývajú zo všeobecne záväzných právnych predpisov, hlukovej štúdie a tejto zmluvy, a na preukázanie, že dielo spĺňa všetky garantované parametre, ktoré sa týkajú emisných limitov a hlučnosti, sa uskutočnia úplné emisné merania a merania hlučnosti prevádzkovaného diela, zvyčajne počas GS, keď to umožnia podmienky prevádzky zhotoveného diela. Úplné emisné merania a merania hlučnosti prevádzkovaného diela vykoná nezávislá odborne spôsobilá osoba, ktorá má platné osvedčenie na činnosť, ktorá bude predmetom ES, a ktorú na vykonanie ES určí zhotoviteľ po prejednaní s objednávateľom a zohľadnení jeho opodstatnených pripomienok (ďalej len „vykonávateľ ES“). Vykonávateľ ES vykoná ES ako vykonávateľ kontroly na základe zmluvy o kontrolnej činnosti (ust. § 591 a nasl. Obchodného zákonníka) uzatvorenej so zhotoviteľom ako objednávateľom kontroly, pričom merania vykoná prístrojmi vykonávateľa ES. Vykonávateľ ES bude povinný postupovať pri výkone ES nestranným spôsobom, s vynaložením odbornej starostlivosti a v súlade s príslušnými technickými normami. O výsledku ES vydá vykonávateľ ES zmluvným stranám kontrolné osvedčenie, ktoré bude obsahovať výsledky ES jednotlivých parametrov pre jednotlivé prevádzkové stavy zhotoveného diela, ako aj uistenie, že boli dodržané pravidlá uvedené v tomto článku. Zistenia vykonávateľa ES budú pre zmluvné strany záväzné.
Predčasná prevádzka. Z dôvodu povinnosti objednávateľa zabezpečovať dodávky tepla a teplej úžitkovej vody pre odberateľov je zhotoviteľ povinný zabezpečiť funkčnosť a prevádzkyschopnosť diela a umožniť objednávateľovi prevádzkovanie diela ešte pred splnením záväzku vykonať dielo, všetko v lehotách podľa schváleného harmonogramu. Za tým účelom je po plánovanom ukončení stavebných prác na diele a po vykonaní komplexného vyskúšania diela zhotoviteľ povinný dostatočne vopred odovzdať objednávateľovi sprievodnú technickú dokumentáciu, dočasné prevádzkové predpisy a ďalšiu dokumentáciu, ktorá je potrebná na získanie administratívneho povolenia na uvedenie diela do predčasnej prevádzky, a dielo odovzdať do predčasnej prevádzky objednávateľovi. Na odovzdanie a prevzatie diela do predčasnej prevádzky sa primerane použijú ustanovenia odsekov 8.14 a 8.17 tohto článku zmluvy. Odovzdanie a prevzatie diela do predčasnej prevádzky nemá za následok prechod nebezpečenstva vzniku škody na diele ani začatie plynutia záručných lehôt. V rámci predčasnej prevádzky bude dielo prevádzkovať objednávateľ s tým, že obsluhu diela počas predčasnej prevádzky zabezpečí objednávateľ na základe pokynov zhotoviteľa v súlade s dočasnými prevádzkovými predpismi. Za škodu, ktorá na diele vznikne z dôvodu preukázanej nesprávnej obsluhy počas predčasnej prevádzky, zodpovedá objednávateľ. Vady diela zistené počas predčasnej prevádzky bude zhotoviteľ v dohodnutej primeranej lehote na vlastné náklady odstraňovať tak, aby bola zabezpečená funkčnosť diela. Z uvedeného dôvodu sa na prevádzkovanie diela počas predčasnej a skúšobnej prevádzky primerane použijú ustanovenia tejto zmluvy, najmä článok 6 ods. 6.18 a články 9 a 12 tejto zmluvy.
Komplexné vyskúšanie modernizačného projektu. Po zhotovení diela podľa tejto zmluvy, po zhotovení všetkých častí diela podľa ZoD_HV a po dosiahnutí pripravenosti ostatných dotknutých zariadení v rozsahu potrebnom na spoločnú skúšku sa v rámci predčasnej prevádzky vykoná komplexné vyskúšanie modernizačného projektu v trvaní sedemdesiatdva (72) hodín, predmetom ktorého bude komplexné vyskúšanie prevádzkyschopnosti diela podľa tejto zmluvy, diela podľa ZoD_HV a ostatných dotknutých zariadení v ich vzájomných súvislostiach, funkčnosti všetkých rozhraní a dodržania technických a garantovaných parametrov. Zhotoviteľ je povinný poskytnúť všetku potrebnú súčinnosť, zabezpečiť pripravenosť diela a odstrániť všetky vady a nedostatky diela alebo iných plnení, za ktoré podľa tejto zmluvy zodpovedá a ktoré bránia úspešnému vykonaniu spoločnej skúšky. Na komplexné vyskúšanie modernizačného projektu sa primerane použijú ustanovenia odsekov 8.2, 8.7 až 8.9 tohto článku zmluvy. O výsledku komplexného vyskúšania modernizačného projektu sa vyhotoví spoločný protokol, v ktorom sa samostatne vyhodnotí dielo podľa tejto zmluvy, dielo a jednotlivé časti diela podľa ZoD_HV a ich vzájomné rozhrania.
Skúšobná prevádzka. Po komplexnom vyskúšaní všetkých diel, ktoré sú súčasťou modernizačného projektu, vrátane diela podľa tejto zmluvy a po podpise protokolu o komplexnom vyskúšaní modernizačného projektu sa dielo (spolu s ostatnými časťami modernizačného projektu) uvedie do skúšobnej prevádzky. Skúšobná prevádzka sa bude vykonávať po dobu 28 dní bez prerušenia. Účelom skúšobnej prevádzky je preukázanie funkčnosti všetkých častí modernizačného projektu vrátane diela podľa tejto zmluvy, dodržiavanie garantovaných parametrov, emisných a hlukových limitov, zistenie a odstránenie prípadných vád diela aj vo vzťahu k ostatným častiam modernizačného projektu a jeho príprava na odovzdanie objednávateľovi do riadnej prevádzky. K žiadosti o povolenie skúšobnej prevádzky zhotoviteľ poskytne objednávateľovi všetky potrebné dokumenty, najmä záznamy individuálnych skúšok v originálnom vyhotovení, revízne knihy plynových zariadení, pasporty vyradených technických zariadení a dokumentáciu skutočnej realizácie stavby a zabezpečí zaškolenie obsluhy objednávateľa. Počas skúšobnej prevádzky budú zhotovené dielo obsluhovať zhotoviteľom zaškolení zamestnanci objednávateľa za účasti a pod vedením a dozorom zhotoviteľa (ním určeného supervízora) v mieste vykonávania diela. Ak sa skúšobná prevádzka preruší z dôvodov, za ktoré zodpovedá zhotoviteľ alebo osoba použitá zhotoviteľom na plnenie tejto zmluvy, začne po odstránení príčiny plynúť od začiatku, ak objednávateľ písomne neurčí inak. Ak sa skúšobná prevádzka preruší z dôvodu výlučne na strane objednávateľa alebo osoby, za ktorú zhotoviteľ nezodpovedá, bude po odstránení prekážky pokračovať až do dosiahnutia celkového požadovaného času jej trvania; čas prerušenia sa do jej trvania nezapočítava.
[bookmark: _Ref201241715]Záväzok vykonať dielo podľa tejto zmluvy bude splnený protokolárnym odovzdaním a prevzatím celého diela zhotoviteľom objednávateľovi po vykonaní skúšobnej prevádzky, ak je dielo vykonané riadne a včas v súlade s ustanoveniami tejto zmluvy, objednávateľ bude môcť dielo ako celok podľa tejto zmluvy užívať na účel, na ktorý je určené, dielo je vykonané bez prípadných vád a nedorobkov, zhotoviteľ odovzdal objednávateľovi všetku dokumentáciu súvisiacu s dielom a zaškolil zamestnancov objednávateľa určených na obsluhu zariadení, skúšky preukazujúce kvalitu vykonaného diela, dodržanie garantovaných parametrov a celkovú funkčnosť diela, ako aj funkčnosť jednotlivých samostatných celkov diela podľa tejto zmluvy boli úspešné a miesto vykonávania diela je vypratané a čisté.
Protokol o odovzdaní a prevzatí diela. O odovzdaní a prevzatí diela spíšu zmluvné strany písomný protokol v dvoch vyhotoveniach. Protokol bude obsahovať najmä základné údaje o vykonanom diele, použitých materiáloch, vykonaných skúškach a ich výsledkoch, odovzdaní a prevzatí diela vrátane času odovzdania a prevzatia diela bez vád a nedorobkov alebo s vadami a nedorobkami, súpis odovzdanej dokumentácie týkajúcej sa diela a prípadných zistených vád a nedorobkov, opatrenia a lehoty na odstránenie zistených vád a nedorobkov diela, stanoviská zhotoviteľa, objednávateľa a prípadne projektanta k zisteným vadám a nedorobkom, bude datovaný a podpísaný zmluvnými stranami. Zhotoviteľ je povinný zistené vady a nedorobky diela odstrániť v lehote primeranej povahe zistených vád a nedorobkov; jej dĺžku si zmluvné strany pre vylúčenie pochybností potvrdia písomne. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ. Súčasťou protokolu o odovzdaní a prevzatí diela bude najmä:
1. DSRS a súvisiaca projektová dokumentácia so zapracovanými a vyznačenými zmenami vzniknutými počas vykonávania diela;
1. zoznam zariadení, ktoré sú súčasťou diela, osvedčenia o kvalite a kompletnosti, ich passporty, certifikáty, atesty platné na území SR, prevádzkové predpisy, návody na obsluhu a dokumentácia údržby a náhradných dielov;
1. zápisnice a osvedčenia o vykonaných skúškach použitých materiálov;
1. zápisnice o prevzatí prác a konštrukcií, ktoré boli v ďalšom priebehu vykonávania diela zakryté;
1. zápisnice o vyskúšaní zmontovaných zariadení s vyhodnotením kvality podľa technických noriem a projektovej dokumentácie;
1. skúšobný plán, záznamy vyplývajúce z jeho plnenia, záznamy o vykonaných kontrolách a skúškach, protokoly o skúškach a kontrolné osvedčenia;
1. denník vrátane prípadných denníkov subdodávateľov;
1. revízne správy a osvedčenia vydané právnickou osobou oprávnenou na overovanie plnenia požiadaviek bezpečnosti technických zariadení (oprávnená právnická osoba) o vykonaní úradných skúšok týkajúcich sa vyhradených technických zariadení, ktoré sú súčasťou diela;
1. protokoly a záznamy o vykonanom oboznámení (zaškolení) prevádzkového personálu objednávateľa s prevádzkou a údržbou nových zariadení a technológie a s prevádzkovými predpismi (návody na obsluhu a údržbu);
1. doklady preukazujúce naloženie s odpadmi vzniknutými pri vykonávaní diela v súlade s touto zmluvou;
1. návod na obsluhu a údržbu diela vo forme prevádzkových predpisov;
1. doklady preukazujúce dodanie licencií v súlade s podmienkami tejto zmluvy;
1. ďalšie doklady, ktorých povinnosť vyhotovenia a predloženia vyplýva z tejto zmluvy, všeobecne záväzných právnych predpisov alebo technických noriem, a doklady potrebné pre úspešné uvedenie diela do skúšobnej prevádzky a pre vydanie kolaudačného rozhodnutia.
Objednávateľ nie je povinný prevziať dielo, ak je vykonané vadne, neúplne alebo v rozpore s touto zmluvou. Objednávateľ je oprávnený, nie však povinný, prevziať dielo s drobnými vadami a nedorobkami, ktoré samostatne ani vo vzájomnej súvislosti:
a) nebránia jeho bezpečnému a riadnemu užívaniu;
b) neznižujú jeho funkčnosť, výkon, životnosť ani dohodnuté parametre;
c) neohrozujú ani neobmedzujú dielo podľa ZoD_HV, spoločné rozhrania alebo ostatné dotknuté zariadenia; a
d) nebránia vydaniu alebo zachovaniu potrebného povolenia.
Prevzatím diela s vadami a nedorobkami nie sú dotknuté žiadne práva objednávateľa zo zodpovednosti za vady. Zhotoviteľ je povinný vady a nedorobky odstrániť v lehote určenej objednávateľom v protokole o odovzdaní a prevzatí, primeranej ich povahe a technologickým možnostiam ich odstránenia, najneskôr však do tridsiatich (30) dní od podpísania protokolu, pokiaľ objednávateľ v protokole nepripustí dlhšiu lehotu.

Zhotoviteľ je povinný písomne vyzvať objednávateľa na účasť na preberacom konaní najmenej päť (5) pracovných dní pred navrhovaným termínom jeho konania. Výzva musí obsahovať najmä navrhovaný termín a miesto preberacieho konania a potvrdenie zhotoviteľa, že sú splnené podmienky na začatie preberacieho konania podľa tejto zmluvy. Ak sa objednávateľ na preberacom konaní nezúčastní, zhotoviteľ ho opakovane písomne vyzve na účasť v náhradnom termíne najmenej tri (3) pracovné dni vopred. Ak sa objednávateľ napriek riadnej a opakovanej písomnej výzve nezúčastní preberacieho konania, zhotoviteľ je oprávnený vyhotoviť jednostranný záznam o pripravenosti diela na odovzdanie. Jednostranný záznam nepredstavuje odovzdanie a prevzatie diela, splnenie záväzku vykonať dielo, začatie plynutia záručnej doby ani prechod nebezpečenstva vzniku škody. Tým nie sú dotknuté práva zhotoviteľa vyplývajúce z prípadného omeškania objednávateľa s poskytnutím súčinnosti alebo prevzatím riadne vykonaného diela.
[bookmark: _Ref108981540]Protokol o odstránení vád a nedorobkov. O odstránení vád a nedorobkov uvedených v protokole o odovzdaní a prevzatí diela spíšu zmluvné strany písomný protokol v dvoch vyhotoveniach. Protokol bude obsahovať najmä základné údaje o odstránených vadách a nedorobkoch vrátane času odovzdania a prevzatia diela bez vád a nedorobkov, súpis odovzdanej projektovej dokumentácie a ďalšej odovzdanej dokumentácie, údaje o vykonaných skúškach preukazujúcich kvalitu vykonaného diela, dodržanie dohodnutých parametrov a celkovú funkčnosť diela, ako aj funkčnosť jednotlivých samostatných celkov diela, ak sa vzhľadom na odstraňované vady a nedorobky vyžadujú, bude datovaný a podpísaný zmluvnými stranami. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť zhotoviteľ.
Nebezpečenstvo vzniku škody na diele. Zhotoviteľ znáša nebezpečenstvo vzniku škody na diele, ako aj na ostatných zariadeniach objednávateľa dotknutých vykonávaním diela, a to od začatia vykonávania prác na diele (článok 5 ods. 5.2 tejto zmluvy) až do odovzdania a prevzatia celého diela bez vád a nedorobkov. Prevzatie akejkoľvek časti diela ani uvedenie diela alebo jeho časti do predčasnej alebo skúšobnej prevádzky nemajú za následok prechod nebezpečenstva vzniku škody na objednávateľa. Tým nie je dotknutá zodpovednosť objednávateľa za škodu spôsobenú výlučne jeho preukázanou nesprávnou obsluhou v rozpore s pokynmi zhotoviteľa a odovzdanými prevádzkovými predpismi. Nebezpečenstvo vzniku škody na diele prechádza na objednávateľa dňom odovzdania a prevzatia celého diela bez vád a nedorobkov.
Vlastnícke právo k dielu. Vlastnícke právo k dielu (materiálom dodaným zhotoviteľom v rámci vykonávania diela, ako aj vykonaným prácam) a k projektovej dokumentácii a ostatné majetkové práva k dielu a/alebo k projektovej dokumentácii, ak dovtedy nenáležali objednávateľovi, prechádzajú zo zhotoviteľa na objednávateľa postupne okamihom ich dodania na stavenisko a v prípade prác ich vykonaním, najneskôr však odovzdaním a prevzatím diela alebo jeho časti objednávateľom podľa tohto článku. Nedotýkajúc sa uvedeného, zhotoviteľ je oprávnený na vlastníctve objednávateľa realizovať práce nutné pre vykonanie diela. Technické vybavenie používané zhotoviteľom a jeho subdodávateľmi pri prácach týkajúcich sa diela ostáva vo vlastníctve zhotoviteľa, resp. jeho subdodávateľov. Vlastnícke právo k materiálom, ktorých počet, objem alebo rozsah prevyšuje potreby diela, prejde späť na zhotoviteľa pri prevzatí diela objednávateľom, alebo na základe dohody zmluvných strán, pričom prípadný preplatok na cene za dielo sa zohľadní v konečnej faktúre.
[bookmark: _Ref108632803]ZODPOVEDNOSŤ ZA VADY
[bookmark: _Ref95750459][bookmark: _Ref108632804]Zmluvné strany dojednávajú pre dielo záručnú dobu v trvaní šesťdesiatich (60) mesiacov na stavebnú časť, potrubné rozvody, softvér, hardvér a RIS a na ostatné časti diela v trvaní štyridsiatichôsmich (48) mesiacov. Ak nie je možné jednotlivé plnenie jednoznačne zaradiť podľa predchádzajúcej vety, uplatní sa naň dlhšia záručná doba. Príslušná záručná doba začína plynúť dňom odovzdania a prevzatia celého diela bez vád a nedorobkov. Ak objednávateľ prevezme dielo s drobnými vadami alebo nedorobkami, príslušná záručná doba začne plynúť dňom nasledujúcim po dni protokolárneho odstránenia poslednej z týchto vád alebo posledného z týchto nedorobkov. Prevzatie akejkoľvek časti diela, etapy, funkčného celku alebo dokumentácie ani uvedenie diela alebo jeho časti do predčasnej alebo skúšobnej prevádzky nemajú vplyv na začatie plynutia záručnej doby.
Zhotoviteľ preberá záruku, že počas záručnej doby:
1. dielo bude vykonané presne v súlade so všetkými špecifikáciami podľa tejto zmluvy;
1. dielo bude spĺňať garantované parametre;
1. použité materiály budú najvyššej kvality a bezvadné;
1. dielo bude bezpečné a vhodné na objednávateľom špecifikované účely a bude spĺňať podmienky stanovené všeobecne záväznými právnymi predpismi, technickými normami, aj keď nie sú právne záväzné, a touto zmluvou;
1. objednávateľ získa vlastnícke právo k materiálom neobmedzené žiadnymi záložnými právami, bremenami a skutočnými alebo uplatnenými porušeniami práv k predmetom duševného vlastníctva.
Objednávateľ je oprávnený uplatniť vadu u zhotoviteľa písomne, vrátane e-mailu, počas príslušnej záručnej doby. Objednávateľ oznámi vadu bez zbytočného odkladu po jej zistení; oneskorené oznámenie vady samo osebe nespôsobuje zánik práv objednávateľa zo zodpovednosti za vady, ak bola vada zistená počas príslušnej záručnej doby. Oznámenie vady musí obsahovať aspoň stručný opis vady alebo toho, ako sa vada prejavuje. Nesprávne alebo neúplné označenie príčiny vady nemá vplyv na riadne uplatnenie vady, ak je z oznámenia možné identifikovať dotknuté plnenie a prejav vady. Počas obdobia od riadneho uplatnenia vady, ktorá bráni alebo podstatne obmedzuje riadne užívanie diela alebo dotknutého plnenia, do jej úplného odstránenia príslušná záručná doba vo vzťahu k dotknutému plneniu neplynie. Jej zostávajúca časť začne opätovne plynúť dňom nasledujúcim po dni protokolárneho odstránenia vady. V prípade vykonania náhradného plnenia, opätovného vykonania vadnej práce alebo výmeny vadnej súčasti diela začne vo vzťahu k príslušnému náhradnému plneniu, práci alebo vymenenej súčasti plynúť nová záručná doba v dĺžke, ktorá sa na príslušné plnenie vzťahuje podľa odseku 9.1 tohto článku zmluvy. O odstránení vady spíšu zmluvné strany protokol; ustanovenia článku 8 tejto zmluvy sa na tento protokol použijú primerane.
[bookmark: _Ref108983903]V prípade výskytu vád počas záručnej doby má objednávateľ práva vyplývajúce z Obchodného zákonníka s tým, že nárok na odstúpenie od tejto zmluvy je možné uplatniť aj len čiastočne čo do vadnej časti diela a objednávateľ má aj právo opraviť alebo zabezpečiť opravu vady na náklady zhotoviteľa. Pokiaľ táto zmluva nestanovuje inak, v prípade nároku na odstránenie vád, ktoré bránia riadnemu užívaniu diela, je zhotoviteľ povinný do šiestich (6) hodín od doručenia reklamácie dostaviť sa na miesto vykonania diela a bez zbytočného odkladu dohodnúť s objednávateľom technicky odôvodnenú lehotu na odstránenie týchto vád. V prípade, ak nedôjde k dohode o odstránení vád podľa predchádzajúcej vety, je zhotoviteľ povinný odstrániť tieto vady najneskôr do pätnástich (15) dní od doručenia reklamácie. Po márnom uplynutí tejto lehoty môže objednávateľ voči zhotoviteľovi uplatňovať nároky, ako by vada bola neodstrániteľnou. V prípade nároku na odstránenie vád, ktoré nebránia riadnemu užívaniu diela, je zhotoviteľ povinný do siedmich (7) dní od doručenia reklamácie dostaviť sa na miesto vykonania diela a bez zbytočného odkladu dohodnúť s objednávateľom technicky odôvodnenú lehotu na odstránenie týchto vád. V prípade, ak nedôjde k dohode o odstránení vád podľa predchádzajúcej vety, je zhotoviteľ povinný odstrániť tieto vady bez zbytočného odkladu najneskôr do tridsiatich (30) dní od doručenia reklamácie. Po márnom uplynutí tejto lehoty môže objednávateľ voči zhotoviteľovi uplatňovať nároky, ako by vada bola neodstrániteľnou.
Demontáž. V prípade, ak je potrebné demontovať časť zariadenia a prepraviť ju na iné miesto najmä za účelom vykonania jej opravy, zhotoviteľ je povinný pred odoslaním demontovanej časti zariadenia vykonať jej predbežné preskúmanie, určiť rozsah jej prípadného poškodenia, pre účely prepravy ju zapečatiť a zabaliť tak, aby bola počas prepravy vylúčená neoprávnená manipulácia a nedošlo k jej poškodeniu. Zhotoviteľ je zároveň povinný o uvedenom vyhotoviť fotodokumentáciu a pred odoslaním demontovanej časti zariadenia ju poskytnúť objednávateľovi spolu s predbežnou správou o stave a prípadnom poškodení demontovanej časti zariadenia. Ustanovenie článku 6 ods. 6.1 tejto zmluvy sa na predbežnú správu použije rovnako. Ustanovenie článku 7 ods. 7.3 písm. n) tejto zmluvy sa na fotodokumentáciu použije primerane s tým, že z fotodokumentácie musí vyplývať priebeh demontáže, pečatenia a balenia demontovanej časti zariadenia, ako aj jej totožnosť, stav a všetko prípadné poškodenie. Zhotoviteľ je zároveň povinný umožniť účasť objednávateľa pri oprave alebo inom úkone týkajúcom sa demontovanej časti zariadenia, a to bez ohľadu na to, kde sa bude oprava, resp. iný úkon vykonávať.
Ak zhotoviteľ nenastúpi na opravu alebo nezabezpečí úplné odstránenie vád v lehotách uvedených v tomto článku zmluvy, je objednávateľ kedykoľvek oprávnený odstrániť vady sám alebo prostredníctvom tretej osoby, pričom náklady na to vynaložené znáša zhotoviteľ. V prípade, že objednávateľ z dôvodu omeškania zhotoviteľa zabezpečí vykonanie, dokončenie diela a/alebo odstránenie vád diela treťou osobou, záručná doba podľa odseku 9.1 tohto článku zmluvy ostáva zachovaná v celom rozsahu a zhotoviteľ za vady diela zodpovedá tak, ako by dielo alebo odstránenie jeho vád vykonal sám.
Povinnosti zhotoviteľa dodržať reakčné časy odstraňovania porúch RIS a poskytovať služby servisnej podpory softvérového riešenia RIS sú bližšie špecifikované v ods. 6.17 a 6.18 zmluvy.

V súlade s ust. § 72 ods. 6 zákona o DPH je objednávateľ oprávnený vystaviť čo do nároku na zľavu z ceny za dielo za vadne vykonané dielo alebo jeho časť faktúru v mene a na účet zhotoviteľa, a to za podmienok, že objednávateľ riadne reklamoval vadu, zhotoviteľ vadu neodstránil riadne a zhotoviteľ nevystavil dobropis alebo opravnú faktúru na zľavu z ceny za dielo v lehote tridsiatich (30) dní odo dňa doručenia reklamácie zhotoviteľovi.
Pre vylúčenie akýchkoľvek pochybností je zaznamenané, že nedodržanie garantovaných parametrov diela je podstatným porušením zmluvy a že prirodzené opotrebenie nie je automaticky považované za vadu.
[bookmark: _Ref109672894]ZABEZPEČENIE
[bookmark: _Hlk188275943][bookmark: _Ref109669798]Banková záruka na riadne vykonanie diela. Zhotoviteľ je povinný zabezpečiť svoj záväzok riadne a včas vykonať dielo podľa tejto zmluvy bankovou zárukou zriadenou v prospech objednávateľa vo výške 10 % z celkovej maximálnej ceny za dielo, ktorá musí byť platná po celú dobu vykonávania diela až do odovzdania a prevzatia celého diela bez vád a nedorobkov. Zhotoviteľ môže splniť svoju povinnosť podľa predchádzajúcej vety aj predložením bankovej záruky, ktorej platnosť sa neskončí skôr než šesť (6) mesiacov po uplynutí lehoty na vykonanie diela podľa článku 4 ods. 4.1 tejto zmluvy; ustanovenie prvej vety tohto odseku tým nie je dotknuté. Zhotoviteľ je povinný predložiť objednávateľovi bankovú záruku podľa tohto ustanovenia do tridsiatich (30) dní odo dňa účinnosti tejto zmluvy, najneskôr pri odovzdaní staveniska podľa článku 5 ods. 5.2 tejto zmluvy (podľa toho, čo nastane skôr). Objednávateľ je povinný na výzvu zhotoviteľa vrátiť originál bankovej záruky banke, resp. vzdať sa práv z bankovej záruky v rozsahu, v ktorom už banková záruka nemusí byť podľa tejto zmluvy vystavená.
[bookmark: _Ref236636144]Banková záruka na záručnú dobu. Zhotoviteľ je povinný zabezpečiť splnenie svojich záväzkov vyplývajúcich zo zodpovednosti za vady, zo záruky za dielo a zo súvisiacich povinností podľa tejto zmluvy bankovou zárukou zriadenou v prospech objednávateľa vo výške 5 % z celkovej maximálnej ceny za dielo. Zhotoviteľ je povinný predložiť objednávateľovi účinnú bankovú záruku podľa tohto odseku najneskôr pri odovzdaní a prevzatí celého diela. Predloženie účinnej bankovej záruky je podmienkou uvoľnenia bankovej záruky podľa odseku 10.1 tohto článku zmluvy a zaplatenia zostávajúcej časti ceny za dielo. Banková záruka musí byť pri jej predložení platná najmenej po dobu šesťdesiatichšiestich (66) mesiacov odo dňa odovzdania a prevzatia celého diela a v každom prípade musí ostať platná až do uplynutia poslednej zo záručných dôb vzťahujúcich sa na dielo a do riadneho splnenia všetkých povinností a vysporiadania všetkých nárokov súvisiacich s vadami uplatnenými počas záručnej doby. Ak je na splnenie tejto podmienky potrebné predĺženie bankovej záruky, zhotoviteľ je povinný zabezpečiť jej predĺženie postupom podľa odseku 10.8 tohto článku zmluvy.
Spoločné ustanovenia k bankovým zárukám. Každá z bankových záruk podľa odsekov 10.1 a 10.2 tohto článku zmluvy (ďalej len „banková záruka“) musí byť vystavená bankou so sídlom na území SR, pobočkou zahraničnej banky so sídlom na území SR alebo bankou so sídlom v inej členskej krajine Európskej únie (ďalej len „banka“) a musí oprávňovať objednávateľa na čiastočné alebo úplné využívanie bankovej záruky. Banková záruka vyhotovená zahraničnou bankou musí byť predložená v pôvodnom jazyku, a súčasne úradne preložená do slovenského jazyka okrem bankovej záruky vyhotovenej v českom jazyku.
V bankovej záruke musí banka písomne vyhlásiť, že uspokojí objednávateľa za zhotoviteľa do príslušnej sumy, ak zhotoviteľ nesplní svoje záväzky voči objednávateľovi vyplývajúce z tejto zmluvy alebo jej ukončenia. Z bankovej záruky musí vyplývať, že banková záruka zabezpečuje prípadné nároky objednávateľa voči zhotoviteľovi, pričom banka sa zaväzuje zaplatiť objednávateľovi do pätnástich (15) dní na prvú výzvu objednávateľa, v ktorej objednávateľ vyhlási, že zhotoviteľ porušil akúkoľvek povinnosť z tejto zmluvy alebo jej ukončenia, a bez námietok a skúmania právneho vzťahu medzi objednávateľom a zhotoviteľom objednávateľom požadovanú sumu na bankový účet objednávateľa, ktorý objednávateľ vo výzve oznámi, a že vrátiť originál bankovej záruky banke s účinkami zániku jej platnosti pred uplynutím doby platnosti bankovej záruky alebo vzdať sa práv z bankovej záruky je oprávnený iba objednávateľ; zhotoviteľ len s predchádzajúcim písomným súhlasom objednávateľa.
Banková záruka môže obsahovať zákaz odstúpenia, postúpenia, založenia alebo vinkulácie nárokov zo záruky.
[bookmark: _Ref109674295][bookmark: _Ref105455569]Zhotoviteľ je povinný predložiť navrhované znenie bankovej záruky pred jej vystavením bankou objednávateľovi na schválenie. Objednávateľ je oprávnený oznámiť zhotoviteľovi svoje prípadné námietky k zneniu bankovej záruky alebo ju schváliť v lehote siedmich (7) dní od predloženia; márnym uplynutím tejto lehoty sa má za to, že objednávateľ znenie bankovej záruky schválil.
Banková záruka musí zabezpečovať záväzky zhotoviteľa voči objednávateľovi vyplývajúce z tejto zmluvy, najmä avšak nielen:
1. zo zodpovednosti za vady diela;
1. zo zodpovednosti za omeškanie s vykonávaním diela, resp. s odstraňovaním vád diela;
1. na zaplatenie zmluvných pokút za porušenie povinností zhotoviteľa podľa tejto zmluvy;
1. na náhradu škody spôsobenej porušením povinností zhotoviteľa vyplývajúcich z tejto zmluvy; všeobecne záväzných právnych predpisov a technických noriem, aj keď nie sú právne záväzné;
1. na vydanie bezdôvodného obohatenia sa zhotoviteľa v súvislosti realizáciou diela.
[bookmark: _Ref109670122]V prípade, ak sa stane zrejmým, že platnosť bankovej záruky podľa tejto zmluvy skončí pred uplynutím touto zmluvou vyžadovanej doby platnosti, zhotoviteľ zabezpečí predĺženie jej platnosti tak, aby bola dodržaná stanovená doba jej platnosti, a to podľa stavu známeho v čase predlžovania platnosti bankovej záruky; zhotoviteľ je povinný predĺžiť platnosť príslušnej bankovej záruky v prípade potreby aj opakovane. K predĺženiu platnosti bankovej záruky v zmysle predchádzajúcej vety musí dôjsť vždy aspoň pätnásť (15) dní pred uplynutím lehoty jej platnosti. Pod predĺžením platnosti bankovej záruky sa pre účely tejto zmluvy rozumie doručenie novej bankovej záruky alebo riadneho dodatku k bankovej záruke objednávateľovi.
V prípade, ak zhotoviteľ nesplní povinnosť predĺžiť príslušnú bankovú záruku v zmysle odseku 10.8 tohto článku zmluvy, resp. nepredloží bankovú záruku podľa odseku 10.2 tohto článku zmluvy, objednávateľ je oprávnený z bankovej záruky čerpať v celom rozsahu a čerpané prostriedky si ponechať ako zádržné, a to pre rovnaké účely, pre ktoré príslušná banková záruka slúžila, resp. pre ktoré nepredložená banková záruka má slúžiť; v prípade dodatočného predloženia bankovej záruky zodpovedajúcej tejto zmluve objednávateľ zaplatí zhotoviteľovi sumu zádržného v rozsahu, v akom nebolo prípadne v súlade s touto zmluvou použité, a to v lehote tridsiatich (30) dní od doručenia príslušnej účinnej bankovej záruky. Objednávateľ je zároveň oprávnený v rovnakom rozsahu zadržať príslušnú časť ceny za dielo a naložiť s ňou ako so zádržným; celková výška zádržného získaného z bankovej záruky a zo zadržanej ceny za dielo nepresiahne sumu, na ktorú mala byť vystavená banková záruka.
Porušenie ktorejkoľvek povinností zhotoviteľa podľa odsekov 10.1 až 10.9 tohto článku zmluvy sa považuje za podstatné porušenie tejto zmluvy.
Ručenie za daň z pridanej hodnoty. V prípade, ak objednávateľ zaplatí ako ručiteľ na základe rozhodnutia správcu dane daň z pridanej hodnoty za zhotoviteľa podľa ust. § 69b zákona o DPH, osoby konajúce v čase uzatvorenia tejto zmluvy, alebo akejkoľvek jej zmeny alebo dodatku k nej v mene zhotoviteľa podpisom tejto zmluvy, jej zmeny alebo dodatku vyhlasujú objednávateľovi, že zaplatia objednávateľovi takto objednávateľom z titulu ručenia zaplatenú daň z pridanej hodnoty za zhotoviteľa v lehote do štrnástich (14) dní od doručenia výzvy objednávateľa týmto osobám na zaplatenie, ak zhotoviteľ nezaplatí objednávateľovi takto objednávateľom z titulu ručenia za zhotoviteľa zaplatenú daň z pridanej hodnoty v lehote do štrnástich (14) dní od doručenia výzvy objednávateľa zhotoviteľovi na jej zaplatenie. Rovnako je objednávateľ oprávnený jednostranne započítať proti akejkoľvek pohľadávke zhotoviteľa voči objednávateľovi svoje prípadné pohľadávky voči zhotoviteľovi, ktoré vznikli z titulu ručenia za daň z pridanej hodnoty za zhotoviteľa.
[bookmark: _Ref114671679]POISTENIE
[bookmark: _Ref105634544][bookmark: _Hlk190700681][bookmark: _Ref105454805]Zhotoviteľ uzavrie a bude udržiavať v účinnosti alebo inak zabezpečí, aby boli účinné nasledovné poistenia:
a) [bookmark: _Ref189554250]stavebno-montážne poistenie diela na všetky riziká (CAR/EAR) pre prípad poškodenia, zničenia, odcudzenia alebo straty (ďalej len „škoda“) diela alebo jeho časti vrátane poistenia testovania diela a jeho skúšobnej prevádzky a záručných prác, ktoré sa musí vzťahovať aj na protokolárne odovzdané dielo a jeho časť a musí trvať najmenej do uplynutia dvadsiatichštyroch (24) mesiacov od odovzdania diela ako celku. Poistná suma musí byť minimálne vo výške celkovej maximálnej ceny za dielo a poisteným musí byť zhotoviteľ, jeho zamestnanci, jeho subdodávatelia, ďalšie osoby, ktoré sa podieľajú na vykonávaní diela na strane zhotoviteľa, a objednávateľ; a
b) poistenie zodpovednosti za škodu voči objednávateľovi a tretím stranám, ktoré bude kryť všetky telesné zranenia alebo smrť utrpené tretími stranami vrátane zamestnancov objednávateľa a škody na majetku tretích strán vrátane majetku objednávateľa, ktoré môžu vzniknúť pri akomkoľvek plnení alebo neplnení tejto zmluvy, ktoré musí zahŕňať aj poistenie regresných nárokov sociálnej poisťovne a zdravotnej poisťovne pri pracovnom úraze a musí trvať až do uplynutia záručnej doby diela. Poistná suma musí byť minimálne vo výške 1 000 000,- € (alovom: milión eur) poisteným musí byť zhotoviteľ, jeho zamestnanci, jeho subdodávatelia a ďalšie osoby, ktoré sa podieľajú na vykonávaní diela na strane zhotoviteľa.
[bookmark: _Ref189560614]Pre každé z poistení podľa odseku 11.1 tohto článku zmluvy je zhotoviteľ povinný predložiť objednávateľovi poistnú zmluvu alebo potvrdenie o poistení, z ktorých musí vyplývať splnenie všetkých požiadaviek týkajúcich sa príslušného poistenia podľa tohto článku, a to do tridsiatich (30) dní odo dňa účinnosti tejto zmluvy, najneskôr však pri odovzdaní staveniska podľa článku 5 ods. 5.2 tejto zmluvy (podľa toho, čo nastane skôr). Ustanovenie článku 10 ods. 10.6 tejto zmluvy sa použije primerane.
[bookmark: _Ref95823426]Zhotoviteľ je povinný plniť všetky podmienky poistení uvedených v odseku 11.1 tohto článku zmluvy zmluvne vyhradené poistiteľmi, pre prípad neplnenia ktorých poistiteľ bude oprávnený znížiť alebo odmietnuť poistné plnenie v prípade vzniku poistnej udalosti, a riadne platiť poistné v zmysle uzatvorených poistných zmlúv. Zhotoviteľ je povinný preukázať objednávateľovi úhradu poistného vždy do štrnástich (14) dní odo dňa, kedy bolo príslušné poistné, resp. jeho časť splatným podľa ustanovení príslušnej poistnej zmluvy podľa odseku 11.1 tohto článku zmluvy.
V prípade zániku ktoréhokoľvek z poistení uvedených v odseku 11.1 tohto článku zmluvy pred dobou, počas ktorej musia byť zabezpečené podľa odseku 11.1 tohto článku zmluvy, bude zhotoviteľ povinný obratom dojednať nové poistenie zodpovedajúce požiadavkám uvedeným v tomto článku; pri predvídateľnom zániku uplynutím dojednanej doby ešte pred jej uplynutím tak, aby nedošlo k prerušeniu poskytovania poistnej ochrany. V prípade zvýšenia celkovej maximálnej ceny za dielo je zhotoviteľ povinný zabezpečiť zodpovedajúcu úpravu poistného krytia. Ustanovenie článku 10 ods. 10.6 tejto zmluvy sa použije primerane.
[bookmark: _Ref95823334]V prípade vzniku poistnej udalosti týkajúcej sa diela, majetku objednávateľa, života alebo zdravia je zhotoviteľ povinný ihneď písomne alebo e-mailom informovať objednávateľa a poistiteľa o poistnej udalosti, zabezpečiť všetky dôkazy a iné doklady nevyhnutné k zabezpečeniu poistného plnenia a poskytnúť objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to objednávateľ písomne vyzve, v rámci a v rozsahu svojej zodpovednosti za škodu a znášaného nebezpečenstva vzniku škody na diele zabezpečiť uvedenie diela a/alebo majetku objednávateľa do stavu predchádzajúceho poistnej udalosti na svoje náklady, pokiaľ sa zmluvné strany nedohodnú inak. Táto povinnosť zhotoviteľa nie je dotknutá tým, že poistné plnenie nepokryje náklady na uvedenie diela a/alebo majetku objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.
[bookmark: _Ref189574293]Zodpovednosť zhotoviteľa za škodu nie je dotknutá tým, že poistiteľ odmietne alebo čiastočne odmietne poistné plnenie. Ak zhotoviteľ nezabezpečí poistné krytie v rozsahu podľa tohto článku a dôjde k vzniku škody alebo ak pre porušenie povinností zhotoviteľa podľa tohto článku poistiteľ odmietne alebo čiastočne odmietne poistné plnenie, zhotoviteľ bude povinný okrem iného nahradiť objednávateľovi škodu do výšky, v ktorej by inak, ak by zhotoviteľ splnil všetky povinnosti podľa tohto článku, bolo poskytnuté poistné plnenie, a to aj v prípade, ak táto škoda bola spôsobená okolnosťami vylučujúcimi zodpovednosť a jednalo sa o škodu, ktorú nebolo možné predvídať.
SANKCIE
[bookmark: _Ref95991827]Nedodržanie konečného záväzného termínu. V prípade, že sa zhotoviteľ dostane do omeškania so splnením záväzku vykonať dielo tak, aby k odovzdaniu a prevzatiu celého diela došlo najneskôr v konečnom záväznom termíne, je objednávateľ oprávnený požadovať od zhotoviteľa zmluvnú pokutu vo výške 0,2 % celkovej maximálnej ceny za dielo, najmenej však 800,- € (slovom: osemsto eur), za každý začatý deň omeškania. Nedotýkajúc sa uvedeného, objednávateľ je oprávnený poskytnúť zhotoviteľovi primeranú dodatočnú lehotu na splnenie tejto povinnosti, ktorá nesmie byť kratšia ako tridsať (30) dní, po ktorej márnom uplynutí je objednávateľ oprávnený od tejto zmluvy odstúpiť.
Omeškanie so záväzným termínom. Objednávateľ je oprávnený požadovať od zhotoviteľa zmluvnú pokutu vo výške 0,2 % z tej časti ceny za dielo, ktorá sa týka prác, dodávok materiálov alebo dokumentácie, na ktoré sa príslušný záväzný termín vzťahuje, najmenej však 800,- €€ (slovom: osemsto eur), za každý začatý deň omeškania, ak sa zhotoviteľ dostane do omeškania so splnením záväzného termínu, ktorý je v harmonograme v časti „Zmluvná pokuta“ označený znakom „X“. Ak sa záväzný termín týka odovzdania projektovej alebo inej dokumentácie a cena príslušného dokumentačného celku nie je v schválenom výkaze výmer samostatne určená, je objednávateľ oprávnený požadovať od zhotoviteľa zmluvnú pokutu vo výške 5 000,- EUR (slovom: paťtisíc eur) za každý začatý deň omeškania a za každý samostatný dokumentačný celok, ktorého sa omeškanie týka. Nedotýkajúc sa uvedeného, objednávateľ je oprávnený poskytnúť zhotoviteľovi primeranú dodatočnú lehotu na splnenie príslušnej povinnosti, ktorá nesmie byť kratšia ako tridsať (30) dní, po ktorej márnom uplynutí je objednávateľ oprávnený od tejto zmluvy odstúpiť.
Omeškanie s odstraňovaním vád. V prípade, ak zhotoviteľ nenastúpi na opravu alebo sa dostane do omeškania s odstraňovaním reklamovaných vád v záručnej dobe, ktoré bránia riadnemu užívaniu diela (článok 9 ods. 9.4 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 0,1 % celkovej maximálnej ceny za dielo, najmenej však 800,- € (slovom: osemsto eur), za každý deň omeškania. Nedotýkajúc sa uvedeného, objednávateľ je oprávnený poskytnúť zhotoviteľovi primeranú lehotu na splnenie tejto povinnosti, po ktorej márnom uplynutí je objednávateľ oprávnený od tejto zmluvy odstúpiť.
V prípade, ak zhotoviteľ nenastúpi na opravu alebo sa dostane do omeškania s odstraňovaním reklamovaných vád v záručnej dobe, ktoré nebránia riadnemu užívaniu diela (článok 9 ods. 9.4 tejto zmluvy), je objednávateľ oprávnený požadovať od zhotoviteľa zmluvnú pokutu vo výške 200,- € (slovom: dvesto eur) za vadu a každý deň omeškania. Tento odsek sa použije aj na omeškanie zhotoviteľa s odstránením vád a nedorobkov v lehote stanovenej v protokole o odovzdaní a prevzatí diela.
Nedodržanie minimálnej garantovanej účinnosti kotla. V prípade nedodržania požadovanej minimálnej garantovanej účinnosti kotla podľa tabuľky č. 2 Prílohy A k tejto zmluve pri menovitom tepelnom výkone je objednávateľ oprávnený požadovať od zhotoviteľa zmluvnú pokutu za každé jedno percentné (1 %) zníženej účinnosti vo výške 5,- € (slovom: päť eur) za každú začatú hodinu nedodržania požadovanej minimálnej garantovanej tepelnej účinnosti. Prípadné uplatňovanie nárokov zo zodpovednosti za vady tým nie je dotknuté.
Nedodržanie ostatných garantovaných parametrov. V prípade nedodržania ktoréhokoľvek z ostatných garantovaných parametrov (okrem účinnosti kotla podľa odseku 12.5 tohto článku) podľa tabuľky č. 2 Prílohy A k vzoru zmluvy o dielo je objednávateľ oprávnený požadovať od zhotoviteľa za každý nedodržaný garantovaný parameter zmluvnú pokutu za každú jedno percentnú (1 %) odchýlku vo výške 1 % z celkovej maximálnej ceny za dielo (1 % odchýlky = 1 % celkovej maximálnej ceny za dielo). Prípadné uplatňovanie nárokov zo zodpovednosti za vady tým nie je dotknuté. V prípade nedodržania viacerých parametrov sa zmluvná pokuta kumuluje.
Nedodržanie disponibilnej doby prevádzky RIS. V prípade nedodržania disponibilnej doby prevádzky RIS (článok 6 ods. 6.18 tejto zmluvy) zariadení, ktoré sú predmetom diela, na úrovni najmenej 99,85 % počas ktoréhokoľvek dvanásťmesačného obdobia od uvedenia zariadení do skúšobnej prevádzky po uplynutie záručnej doby je objednávateľ oprávnený požadovať od zhotoviteľa zmluvnú pokutu za každú desatinu percenta zníženia dostupnosti a stability RIS vo výške 60,- € (slovom: šesťdesiat eur) na jedno zariadenie. Disponibilná doba prevádzky RIS sa bude vyhodnocovať v rámci skúšobnej prevádzky a záručnej doby každoročne, pričom prvé ročné vyhodnocovacie obdobie začína dňom uvedenia zariadenia do skúšobnej prevádzky.
Nedodržanie lehoty na odstraňovanie porúch RIS. V prípade, ak sa zhotoviteľ dostane do omeškania s plnením ktorejkoľvek z lehôt podľa článku 6 ods. 6.18 tejto zmluvy určených v súvislosti s poruchou RIS vysokej priority (P1) alebo v súvislosti s bezpečnostným incidentom (BI), je objednávateľ oprávnený požadovať od zhotoviteľa zmluvnú pokutu za každú začatú hodinu omeškania vo výške 200,- € (slovom: dvesto eur). V prípade, ak sa zhotoviteľ dostane do omeškania s plnením ktorejkoľvek z lehôt podľa článku 6 ods. 6.18 tejto zmluvy určených v súvislosti s poruchou RIS strednej priority (P2), je objednávateľ oprávnený požadovať od zhotoviteľa zmluvnú pokutu za každú začatú hodinu omeškania vo výške 150,- € (slovom: stopäťdesiat eur). V prípade, ak sa zhotoviteľ dostane do omeškania s plnením ktorejkoľvek z lehôt podľa článku 6 ods. 6.18 tejto zmluvy určených v súvislosti s poruchou RIS nízkej priority (P3), je objednávateľ oprávnený požadovať od zhotoviteľa zmluvnú pokutu za každú začatú hodinu omeškania vo výške 100,- € (slovom: sto eur).
Nepredloženie bankovej záruky. V prípade, ak sa zhotoviteľ dostane do omeškania so splnením svojej povinnosti predložiť objednávateľovi (ktorúkoľvek) bankovú záruku podľa článku 10 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 5 000,- € (slovom: paťtisíc eur) za každý deň omeškania. Nedotýkajúc sa uvedeného, objednávateľ je v takom prípade oprávnený poskytnúť zhotoviteľovi primeranú dodatočnú lehotu na predloženie bankovej záruky, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.
Nezabezpečenie poistenia. V prípade, ak zhotoviteľ poruší svoju povinnosť zabezpečiť alebo udržiavať (ktorékoľvek) poistenie podľa článku 11 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 5 000,- € (slovom: päťtisíc eur) za každý deň, kedy zhotoviteľ nemal zabezpečené poistenie. Nedotýkajúc sa uvedeného, objednávateľ je v takom prípade oprávnený poskytnúť zhotoviteľovi primeranú dodatočnú lehotu na zabezpečenie poistenia, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.
Porušovanie osobitných ustanovení. Objednávateľ je oprávnený požadovať od zhotoviteľa zmluvnú pokutu vo výške 2 000,- € (slovom: dvetisíc eur) za každé porušenie povinnosti podľa článku 13 tejto zmluvy.
Porušovanie mlčanlivosti. V prípade porušení ktorejkoľvek povinnosti zhotoviteľa podľa článku 14 ods. 14.2 tejto zmluvy je objednávateľ oprávnený požadovať od zhotoviteľa zaplatenie zmluvnej pokuty vo výške 3 200,- € (slovom: tritisícdvesto eur), a to za každé jedno porušenie danej povinnosti.
Omeškanie pri predčasnom ukončení zmluvy. V prípade nesplnenia ktorejkoľvek povinnosti zhotoviteľa podľa článku 18 ods. 18.6 tejto zmluvy je objednávateľ oprávnený požadovať od zhotoviteľa zaplatenie zmluvnej pokuty vo výške 1 000,- € (slovom: tisíc eur) za každý aj začatý deň omeškania zhotoviteľa so splnením jeho povinnosti.
Zmluvné pokuty podľa tejto zmluvy sú splatné na základe písomnej výzvy objednávateľa doručenej zhotoviteľovi. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná voči zhotoviteľovi v plnej výške. Ak jedno konanie alebo opomenutie zhotoviteľa súčasne napĺňa podmienky viacerých zmluvných pokút zabezpečujúcich tú istú povinnosť a vzťahujúcich sa na rovnaké obdobie, objednávateľ je oprávnený uplatniť vyššiu z nich. Zmluvné pokuty sa kumulujú, ak zabezpečujú rozdielne povinnosti alebo sa týkajú rozdielnych období, zariadení, garantovaných parametrov alebo vád.
Ak vznikne porušením povinnosti zhotoviteľa podľa tejto zmluvy objednávateľovi škoda, zodpovedá zhotoviteľ za škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť. V prípade škody spôsobenej tretím osobám plnením alebo porušením tejto zmluvy zhotoviteľom je zhotoviteľ voči objednávateľovi povinný nahradiť tretím osobám celú vzniknutú škodu, a to aj v prípade, ak by zhotoviteľ na plnenie zmluvy použil inú osobu, bez ohľadu na povahu právneho vzťahu medzi zhotoviteľom a touto osobou (subdodávateľ).
S poukazom na ustanovenia článku 1 ods. 1.13 tejto zmluvy zodpovednosť za škodu podľa tejto zmluvy zahŕňa aj dopady porušenia povinností zhotoviteľa podľa tejto zmluvy vrátane omeškania s vykonaním diela alebo s dodržaním záväzného termínu na dielo podľa ZoD_HV, jednotlivé časti diela podľa ZoD_HV a ostatné zariadenia alebo plnenia tvoriace modernizačný projekt. Zhotoviteľ berie na vedomie, že jeho omeškanie s vykonaním diela alebo s dodržaním záväzného termínu je spôsobilé podstatným spôsobom v negatívnom zmysle ovplyvniť vykonávanie a ukončenie diela podľa ZoD_HV, ktorejkoľvek jeho časti alebo modernizačného projektu ako celku. Zhotoviteľ výslovne potvrdzuje, že zodpovednosť objednávateľa voči tretím osobám vyvolaná porušením povinností zhotoviteľa podľa tejto zmluvy vrátane jeho omeškania predstavuje predvídateľnú škodu, za ktorú zhotoviteľ zodpovedá objednávateľovi. Z uvedeného dôvodu sa zhotoviteľ zaväzuje bez ohľadu na zmluvné pokuty uvedené v tejto zmluve a jej prílohách nahradiť objednávateľovi akúkoľvek a všetku škodu, náklady, sankcie, poplatky a iné plnenia, ktoré objednávateľovi vzniknú v dôsledku porušenia povinností zhotoviteľa podľa tejto zmluvy vrátane omeškania zhotoviteľa s vykonaním diela alebo s dodržaním záväzného termínu, najmä ak si ich voči objednávateľovi uplatní zhotoviteľ diela podľa ZoD_HV, iná osoba podieľajúca sa na modernizačnom projekte, odberateľ tepla alebo iná tretia osoba. 
Objednávateľ je oprávnený jednostranne započítať proti pohľadávke zhotoviteľa voči nemu na zaplatenie ceny za dielo podľa článku 2 ods. 2.1 tejto zmluvy všetky svoje prípadné pohľadávky voči zhotoviteľovi na zaplatenie zmluvných pokút podľa tejto zmluvy.
Objednávateľ je oprávnený v prípadoch podľa odsekov 12.5 a 12.6 tohto článku zmluvy poskytnúť zhotoviteľovi primeranú lehotu na dosiahnutie príslušnej garantovanej hodnoty, ktorá nesmie byť kratšia ako šesťdesiat (60) dní, po ktorej márnom uplynutí je objednávateľ oprávnený od tejto zmluvy odstúpiť, alebo uplatniť primeranú zľavu z ceny za dielo, ktorá nemôže byť nižšia než 10 % z celkovej maximálnej ceny za dielo. Splnením záväzku uhradiť príslušnú zľavu z ceny za dielo zaniká povinnosť zhotoviteľa platiť príslušnú zmluvnú pokutu podľa odsekov 12.5 a 12.6 tohto článku zmluvy.
[bookmark: _Ref108616508]OSOBITNÉ USTANOVENIA
Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „pracovisko“). Povinnosti zmluvných strán týkajúce sa pracoviska podľa tohto článku sa použijú primerane aj vo vzťahu k iným miestam, na ktorých sa bude plniť táto zmluva. Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „ŽP“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu ku objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
Objednávateľ je povinný odovzdať zhotoviteľovi pracovisko tak, aby zhotoviteľ mohol riadne a včas plniť túto zmluvu. O odovzdaní a prevzatí pracoviska spíšu zmluvné strany protokol. V prípade, ak zhotoviteľ začne plniť túto zmluvu bez protokolárneho prevzatia pracoviska, má sa za to, že pracovisko bolo objednávateľom odovzdané a zhotoviteľom prevzaté riadne. Ustanovenia článku 5 ods. 5.2 a 5.4 tejto zmluvy tým nie je dotknuté.
Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ. V prípade, že na pracovisku budú zároveň so zhotoviteľom vykonávať akékoľvek práce aj tretie osoby (vrátane subdodávateľov zhotoviteľa), je zhotoviteľ povinný v súlade s ust. § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku nie je zhotoviteľ oprávnený vykonávať. Jedno vyhotovenie podpísanej dohody je zhotoviteľ povinný bez zbytočného odkladu doručiť objednávateľovi.
Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „zamestnanci“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
[bookmark: _Ref264539175]Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal zhotoviteľ alebo objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko (ďalej len „preškolenie“). Za účelom preškolenia objednávateľ poskytne zhotoviteľovi písomné informácie a pokyny na zaistenie BOZP, PO a ochranu ŽP platné pre pracovisko.
Prípadné nedostatky pracoviska a informácií a pokynov poskytnutých objednávateľom je zhotoviteľ povinný uplatniť písomne pred začatím plnenia tejto zmluvy na pracovisku, inak platí, že pracovisko je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.
Zhotoviteľ je povinný každý deň oznamovať objednávateľovi (zmenovému inžinierovi) prvý vstup na pracovisko a začatie prác na pracovisku, a to vždy vopred, ako aj ukončenie prác a odchod z pracoviska.
Objednávateľ nie je povinný zabezpečovať zamestnancom doprovod na pracovisku.
Zhotoviteľ je povinný zabezpečiť, aby na pracovisku zamestnanci:
1. nepožívali alkoholické nápoje, omamné látky, psychotropné látky ani prípravky a neplnili túto zmluvu pod ich vplyvom;
1. sa na žiadosť objednávateľa podrobili dychovej skúške, odberu krvi a lekárskemu vyšetreniu na preukázanie súladu s písmenom a) tohto odseku zmluvy;
1. dodržiavali zákaz fajčenia; a
1. používali a nosili osobné ochranné pracovné pomôcky a prostriedky.
Objednávateľ je oprávnený požadovať od zhotoviteľa, aby zamestnanca, ktorý poruší ktoréhokoľvek z ustanovení písmen a) až d) tohto odseku, okamžite vykázal z pracoviska a zakázal mu ďalší vstup na pracovisko.
Zhotoviteľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku. Ďalšie povinnosti na úseku BOZP sú uvedené v Prílohe D k tejto zmluve.
Ak pri plnení tejto zmluvy ide o činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO.
Zhotoviteľ je povinný: 
1. pred začatím vykonávania prác na diele vykonať súpis všetkých nepriaznivých vplyvov na ŽP, ktoré môžu vzniknúť z činností uskutočňovaných zhotoviteľom na diele, prijať konkrétne opatrenia na odstránenie nepriaznivých vplyvov na ŽP a určiť osoby zodpovedné za ich realizáciu, vykonať súpis nebezpečných látok, ktoré použije na diele, a kópie ich bezpečnostných listov vypracovaných ich výrobcami odovzdať objednávateľovi, ako aj vypracovať a odovzdať objednávateľovi havarijné plány, ak to všeobecne záväzné právne predpisy vzhľadom na charakter prác vykonávaných na diele stanovujú;
1. bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Informácie sa podávajú špecialistom ŽP objednávateľa. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na technickom vybavení, ktoré sú príčinou úniku znečisťujúcich látok do okolitého prostredia.
[bookmark: _Ref130895963][bookmark: _Ref124455596][bookmark: _Ref121823977]V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „OH“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku a odseku 13.14 tohto článku zmluvy je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „odpad“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „stavebný odpad“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
1. druhy stavebných odpadov, s ktorými bude nasledujúci držiteľ odpadu fyzicky nakladať;
1. spôsob nakladania so stavebnými odpadmi u nasledujúceho držiteľa odpadu;
1. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu; a
1. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.
Uvedené zhotoviteľ preukáže objednávateľovi pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi najneskôr sedem (7) pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote šesťdesiatich (60) dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.
[bookmark: _Ref122368092][bookmark: _Ref124461738][bookmark: _Ref121823658]Zhotoviteľ je povinný používať systém separovaného zberu odpadu na stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov podľa odseku 13.13 tohto článku zmluvy. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu a ďalšie povinnosti súvisiace s nakladaním s odpadmi stanovené všeobecne záväznými právnymi predpismi (napr. ust. § 77 a nasl. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; to sa netýka kovového odpadu. So stavebnými odpadmi (okrem kovového odpadu) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa odseku 13.13 tohto článku zmluvy. Najmenej 80 % množstva stavebného odpadu, najmä betón, železobetón, tehly, dlaždice, asfalty, zeminy, drevo a sklo (okrem kovového odpadu, nebezpečného odpadu a odpadu z izolačných materiálov) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa odseku 13.13 tohto článku zmluvy). Potvrdenie o príslušnom zhodnotení je zhotoviteľ povinný odovzdať objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi (špecialistovi ŽP) druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový odpad odovzdať objednávateľovi očistený od škodlivín a iných zložiek odpadu a nebezpečný odpad, odpadové oleje a ostatný odpad odovzdať objednávateľovi. Ďalšie povinnosti týkajúce sa ochrany ŽP sú uvedené v Prílohe E k tejto zmluve.
Zhotoviteľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy.
[bookmark: _Ref490057001]Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH, ako aj za všetky škody spôsobené porušením akejkoľvek povinnosti vyplývajúcej z rozhodnutí vzťahujúcich sa na dielo vrátane rozhodnutí uvedených v článku 1 ods. 1.2 tejto zmluvy. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali zhotoviteľa, a nie objednávateľa, ako aj za porušenie povinností vyplývajúcich z rozhodnutí vzťahujúcich sa na dielo, ktoré boli objednávateľovi po vyčerpaní opravných prostriedkov uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
Porušovanie pravidiel BOZP, PO a ochrany a tvorby ŽP vrátane OH zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.
Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ príjme od zhotoviteľa prácu alebo službu podľa tejto zmluvy, ktorú mu zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne zhotoviteľ prostredníctvom fyzickej osoby, ktorú nelegálne zamestnáva alebo zamestná. Ustanovenie odseku 13.16 tohto článku zmluvy sa použije primerane.
[bookmark: _Hlk8915142][bookmark: _Ref7097052][bookmark: _Ref95749348]V prípade, ak zhotoviteľ na činnosť podľa tejto zmluvy využije tretie osoby (subdodávateľov) v akomkoľvek stupni, je povinný zabezpečiť, aby subdodávateľ plnil povinnosti zhotoviteľa podľa tejto zmluvy v rozsahu týkajúcom sa tej činnosti, ktorú subdodávateľ bude vykonávať. Zhotoviteľ zodpovedá objednávateľovi za splnenie záväzku riadne a včas vykonať činnosť podľa tejto zmluvy, akoby činnosť vykonával sám. Ak subdodávateľ zhotoviteľa nevykonáva činnosť podľa tejto zmluvy riadne alebo včas alebo porušuje povinnosti podľa tohto článku, je zhotoviteľ povinný na námietku objednávateľa neumožniť subdodávateľovi vykonávanie činnosti podľa tejto zmluvy a nahradiť takéhoto subdodávateľa, inak je povinný činnosť vykonať sám.
Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „register“) spolu s oprávnenou osobou a v prípadoch uvedených v ust. § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak zhotoviteľ nebol v čase uzatvorenia tejto zmluvy zapísaný v registri alebo ak nadobudne právoplatnosť rozhodnutie o výmaze zhotoviteľa z registra podľa ust. § 12 alebo § 13 ods. 2 zákona o registri alebo o uložení pokuty zhotoviteľovi z dôvodov podľa ust. § 13 ods. 1 zákona o registri alebo ak je zhotoviteľ viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu. Objednávateľ zároveň nie je v omeškaní s plnením povinností podľa tejto zmluvy, ak zhotoviteľ nie je alebo nebude zapísaný v registri alebo ak zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu.
[bookmark: _Ref490078905][bookmark: _Ref95749372]Prílohu H k tejto zmluve tvorí zoznam všetkých priamych a nepriamych subdodávateľov zhotoviteľa (v akomkoľvek stupni) podľa zákona o registri, ktorým budú priamo alebo nepriamo poskytnuté finančné prostriedky nad limity stanovené v ustanovení § 2 ods. 2 alebo 3 zákona o registri (ďalej len „subdodávateľ podľa zákona o registri“), ktorí sú zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o registri obsahuje ich obchodné meno, sídlo alebo miesto podnikania, identifikačné číslo (IČO), označenie príslušného (zvyčajne obchodného) registra, v ktorom je subdodávateľ zapísaný, číslo zápisu a údaj o predpokladaných finančných plneniach v prospech každého zo subdodávateľov podľa zákona o registri.
[bookmark: _Ref490080024][bookmark: _Ref95749374]Prílohu I k tejto zmluve tvorí zoznam všetkých priamych subdodávateľov zhotoviteľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorí sa budú podieľať na vykonávaní činnosti podľa tejto zmluvy (ďalej len „subdodávateľ podľa zákona o verejnom obstarávaní“), ktorí sú zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o verejnom obstarávaní obsahuje ich obchodné meno, sídlo alebo miesto podnikania, identifikačné číslo (IČO), označenie registra, v ktorom je subdodávateľ zapísaný, číslo zápisu, údaje osoby oprávnenej konať za subdodávateľa v rozsahu meno a priezvisko, adresa pobytu a dátum narodenia. Tento zoznam ďalej obsahuje čestné vyhlásenie zhotoviteľa, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa tejto zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia stanovené objednávateľom v súťažnej dokumentácii pre takúto inú osobu, a že u subdodávateľa podľa zákona o verejnom obstarávaní neexistovali a neexistujú dôvody na vylúčenie podľa ust. § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa ust. § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť predmetu diela a/alebo činnosti podľa zmluvy.
[bookmark: _Ref490078912]Zhotoviteľ je povinný písomne oznámiť objednávateľovi akúkoľvek zmenu v údajoch o subdodávateľoch v rozsahu podľa odsekov 13.21, resp. 13.22 tohto článku zmluvy, a to bezodkladne potom, čo sa o nej dozvedel.
[bookmark: _Ref490078916]Ak sa zhotoviteľovi subdodávatelia podľa zákona o registri alebo subdodávatelia podľa zákona o verejnom obstarávaní stanú známymi neskôr, je povinný objednávateľovi predložiť aktualizovaný zoznam subdodávateľov podľa zákona o registri, resp. aktualizovaný zoznam subdodávateľov podľa zákona o verejnom obstarávaní, a to najmenej tri (3) pracovné dni pred zmenou, nikdy však nie neskôr, než sa začnú skutočne podieľať na plnení tejto zmluvy. Na aktualizovaný zoznam subdodávateľov podľa zákona o registri sa primerane použijú ustanovenia odseku 13.21 tohto článku zmluvy a na aktualizovaný zoznam subdodávateľov podľa zákona o verejnom obstarávaní sa primerane použijú ustanovenia odseku 13.22 tohto článku zmluvy. Zmenu v osobe subdodávateľa podľa zákona o verejnom obstarávaní vykonajú zmluvné strany formou písomného dodatku k tejto zmluve.
Iným osobám než subdodávateľom uvedeným v zozname subdodávateľov podľa zákona o registri, ktorý zhotoviteľ predložil objednávateľovi v súlade s odsekmi 13.21 a 13.24 tohto článku zmluvy, zhotoviteľ nesmie v súvislosti s touto zmluvou alebo jej plnením poskytnúť finančné prostriedky nad limity stanovené v ustanovení § 2 ods. 2 alebo 3 zákona o registri.
Na základe dohody zmluvných strán je zhotoviteľ oprávnený vykonávať činnosť podľa tejto zmluvy len prostredníctvom takého subdodávateľa podľa zákona o verejnom obstarávaní, ktorý spĺňa alebo najneskôr v čase začatia realizovania ním vykonávanej časti činnosti podľa tejto zmluvy bude spĺňať podmienky účasti týkajúce sa osobného postavenia podľa súťažnej dokumentácie a u ktorého neexistovali a neexistujú dôvody na vylúčenie podľa ust. § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa ust. § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela alebo činnosti podľa tejto zmluvy. Ak subdodávateľ nespĺňa uvedené podmienky, zhotoviteľ mu nesmie umožniť vykonávanie žiadnej činnosti podľa tejto zmluvy. Zodpovednosť zhotoviteľa za riadne splnenie tejto časti činnosti podľa tejto zmluvy tým nie je dotknutá. Zhotoviteľ je povinný na písomnú žiadosť objednávateľa preukázať splnenie uvedených podmienok subdodávateľom a do času preukázania ich splnenia je objednávateľ ďalej oprávnený požadovať, aby príslušný subdodávateľ nevykonával žiadnu činnosť podľa tejto zmluvy. Ak zhotoviteľom navrhovaný subdodávateľ nespĺňa podmienky účasti týkajúce sa osobného postavenia alebo existovali alebo existujú u neho dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní alebo (podľa rozhodnutia objednávateľa) dôvody na vylúčenie podľa ust. § 10 ods. 4 ani § 40 ods. 8 zákona o verejnom obstarávaní, je zhotoviteľ povinný nahradiť takéhoto objednávateľom namietaného subdodávateľa. Zhotoviteľ sa zaväzuje neumožniť namietanému zhotoviteľovi vykonávanie diela. Zhotoviteľ je povinný doručiť návrh nového subdodávateľa nahradzujúceho namietaného subdodávateľa do piatich (5) pracovných dní odo dňa doručenia žiadosti objednávateľa o nahradenie namietaného subdodávateľa.
Ak zhotoviteľ zoznam subdodávateľov podľa zákona o registri a subdodávateľov podľa zákona o verejnom obstarávaní objednávateľovi nepredložil, platí, že Prílohy H a I k tejto zmluve sú prázdne, žiadny subdodávateľ podľa zákona o registri a subdodávateľ podľa zákona o verejnom obstarávaní pri plnení tejto zmluvy sa nepodieľa na plnení tejto zmluvy a zhotoviteľ ich nesmie využiť pri plnení tejto zmluvy priamo ani prostredníctvom ďalších osôb.
Zhotoviteľ vyhlasuje, že sa objednávateľ môže spoľahnúť na to, že zoznam subdodávateľov podľa zákona o registri a zoznam subdodávateľov podľa zákona o verejnom obstarávaní je vždy úplný a že na plnení tejto zmluvy sa nebudú podieľať subdodávatelia podľa zákona o registri ani subdodávatelia podľa zákona o verejnom obstarávaní, ktorých postupom podľa odsekov 13.21, 13.22 a 13.24 tohto článku zmluvy objednávateľovi vopred neoznámil, resp. neoznámi.
Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ uzatvoril so zhotoviteľom túto zmluvu alebo dodatok k tejto zmluve napriek tomu, že zhotoviteľ alebo niektorý subdodávateľ podľa zákona o registri alebo niektorý subdodávateľ podľa zákona o verejnom obstarávaní v čase uzatvorenia tejto zmluvy alebo dodatku k tejto zmluve nebol zapísaný do registra, kedy sa uplatňuje zákaz uzavrieť zmluvu. Za škodu sa na účely tohto ustanovenia považujú aj pokuty, ktoré bude musieť objednávateľ alebo členovia štatutárneho orgánu objednávateľa zaplatiť za porušenie zákazu uzavrieť zmluvu. Ustanovenie odseku 13.16 tohto článku zmluvy sa použije primerane.
Zhotoviteľ sa zaväzuje zabezpečiť, aby ku dňu uzatvorenia tejto zmluvy a prípadných dodatkov k tejto zmluve koneční užívatelia výhod zhotoviteľa, prípadných subdodávateľov podľa zákona o registri a prípadných subdodávateľov podľa zákona o verejnom obstarávaní zapísaní v registri neboli osobami uvedenými v ust. § 11 ods. 1 písm. c) zákona o verejnom obstarávaní. Zhotoviteľ vyhlasuje, že sa objednávateľ môže spoľahnúť na to, že koneční užívatelia výhod zhotoviteľa, prípadných subdodávateľov podľa zákona o registri a prípadných subdodávateľov poľa zákona o verejnom obstarávaní zapísaní v registri ku dňu uzatvorenia tejto zmluvy nie sú osobami uvedenými v ust. § 11 ods. 1 písm. c) zákona o verejnom obstarávaní, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že uzavrel so zhotoviteľom zmluvu alebo uzavrie so zhotoviteľom prípadný dodatok k tejto zmluve v rozpore so zákazom podľa ust. § 11 ods. 1 písm. c) a/alebo d) zákona o verejnom obstarávaní. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie uvedeného zákazu. Ustanovenie odseku 13.16 tohto článku zmluvy sa použije primerane.
[bookmark: _Ref108985978]Pokiaľ zhotoviteľ na preukázanie podmienok účasti vo verejnom obstarávaní využil finančné zdroje inej osoby a/alebo technické a odborné kapacity inej osoby, je povinný pri plnení tejto zmluvy skutočne relevantne používať uvedené zdroje, resp. uvedené kapacity tejto inej osoby, táto iná osoba musí spĺňať podmienky účasti stanovené objednávateľom v súťažnej dokumentácii pre takúto inú osobu a nesmú u nej existovať dôvody na vylúčenie podľa ust. § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľ ani dôvody na vylúčenie podľa ust. § 10 ods. 4 ani § 40 ods. 8 zákona o verejnom obstarávaní. V prípade, ak z akýchkoľvek dôvodov zhotoviteľ nebude môcť pri plnení tejto zmluvy používať zdroje, resp. kapacity tejto inej osoby, zhotoviteľ bude povinný ju bez zbytočného odkladu nahradiť novou osobou, ktorá spĺňa podmienky podľa prvej vety tohto ustanovenia, čo je zhotoviteľ zároveň povinný objednávateľovi preukázať. V opačnom prípade, ak zhotoviteľ ani na písomnú výzvu objednávateľa nezjedná nápravu, je objednávateľ oprávnený od tejto zmluvy odstúpiť. Pokiaľ má táto iná osoba a prípadne nová osoba, ktorá ju nahradí, zároveň postavenie subdodávateľa podľa zákona o verejnom obstarávaní alebo postavenie subdodávateľa podľa zákona o registri, uplatňujú sa aj ustanovenia tejto zmluvy týkajúce sa subdodávateľov.
Ak na strane zhotoviteľa vystupuje skupina dodávateľov, všetci členovia skupiny dodávateľov zodpovedajú za záväzky zhotoviteľa vyplývajúce z tejto zmluvy spoločne a nerozdielne a zaväzujú sa zotrvať v skupine dodávateľov počas celej doby trvania tejto zmluvy.
[bookmark: _Ref115972280]Činnosť, ktorú podľa osobitných predpisov môžu vykonávať iba osoby na to oprávnené podľa osobitných predpisov [vrátane osôb podľa článku 1 ods. 1.3 časti B) písm. l) až o) tejto zmluvy), je zhotoviteľ povinný uskutočňovať iba pomocou osôb, ktoré sú na to oprávnené podľa osobitných predpisov (ďalej len „odborník“). Odborníci musia mať platné oprávnenia, osvedčenia, certifikáty, preukazy alebo iné doklady k výkonu príslušných činností v súlade so všeobecne záväznými právnymi predpismi a technickými normami; povaha alebo existencia právneho vzťahu medzi zhotoviteľom a odborníkom nie je rozhodujúca. V prípade zahraničných osôb musia byť súčasne splnené osobitné podmienky pre výkon príslušných činností na území SR, napr. potvrdená registrácia stavbyvedúceho hosťujúcej alebo usadenej osoby v SR vydaná príslušným regulačným orgánom (Slovenská komora stavebných inžinierov). Odborníci musia spĺňať aj prípadné dodatočné požiadavky objednávateľa uvedené v tejto zmluve, najmä na vzdelanie a prax. Zhotoviteľ je zároveň povinný najneskôr do piatich (5) pracovných dní odo dňa uzatvorenia tejto zmluvy a vždy pred zmenou v osobe odborníka alebo pred zapojením nového odborníka predložiť objednávateľovi doklady preukazujúce splnenie všetkých požiadaviek podľa tejto zmluvy a na žiadosť objednávateľa aj meno a kontaktné údaje odborníka; pri stavbyvedúcom aj bez tejto žiadosti. Pri zahraničných dokladoch musí zhotoviteľ preukázať ich rovnocennosť a splnenie požiadaviek pre ich uznanie alebo nostrifikáciu na území SR podľa všeobecne záväzných právnych predpisov. Ak zhotoviteľ nebude vykonávať príslušné činnosti iba prostredníctvom odborníkov (najmä ak neustanoví stavbyvedúceho), ak príslušná činnosť nebude vykonávaná v súlade s osobitnými predpismi alebo ak zhotoviteľ nesplní iné svoje povinnosti podľa tohto ustanovenia, objednávateľ bude oprávnený nariadiť prerušenie vykonávania diela v bezprostredne súvisiacom rozsahu, a to až do dosiahnutia nápravy; prerušenie vykonávania diela podľa tohto ustanovenia nemá vplyv na čas vykonávania a vykonania diela podľa tejto zmluvy ani na cenu za vykonanie diela.
MLČANLIVOSŤ
Zhotoviteľ bude mať pri plnení tejto zmluvy prístup k informáciám týkajúcim sa objednávateľa a jeho podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou objednávateľa, ktoré zhotoviteľ získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva objednávateľa, alebo ich objednávateľ týmto označuje ako dôverné v zmysle ust. § 271 Obchodného zákonníka (ďalej len „dôverné informácie“).
[bookmark: _Ref155176193]Zhotoviteľ sa zaväzuje, že počas trvania tejto zmluvy, ako aj po jej skončení:
1. bude zachovávať mlčanlivosť o dôverných informáciách, najmä sa zaväzuje s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť;
písomne oznámi objednávateľovi akékoľvek okolnosti, ktoré by mohli viesť k vzniku konfliktu záujmov s objednávateľom;
použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy; 
obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečuje dodržiavanie dôvernosti týchto informácií a povinností s tým súvisiacich;
o každom sprístupnení dôverných informácií tretej strane v prípadoch stanovených všeobecne záväznými právnymi predpismi bude informovať objednávateľa;
pričom sa uvedené povinnosti zaväzuje vykonávať so všetkou potrebnou odbornou starostlivosťou.
PROTIKORUPČNÉ OPATRENIA
Protikorupčný program. Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali ŽP a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov objednávateľ žiada od zhotoviteľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.
[bookmark: _Ref108987317]Zákaz korupcie. Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. Úplatkom sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. Konaním sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.
[bookmark: _Ref31287999]Oznamovacia povinnosť. Zmluvné strany sa zaväzujú akékoľvek konanie zakázané podľa odseku 15.2 tohto článku zmluvy alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.
[bookmark: _Ref108987367]Účtovná evidencia. Zhotoviteľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Zhotoviteľ zároveň potvrdzuje, že nedošlo k porušeniu tohto ustanovenia.
[bookmark: _Ref108987319]Konflikt záujmov. Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.
[bookmark: _Ref108987444]Dotknuté osoby. Zhotoviteľ sa zaväzuje, že povinnosti podľa odsekov 15.2 až 15.5 tohto článku zmluvy uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa odseku 15.4 tohto článku zmluvy. Korupčným rizikom sa na účely tohto článku rozumie príležitosť, pravdepodobnosť alebo možnosť konania zakázaného podľa odseku 15.2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa odseku 15.2 tohto článku zmluvy.
OSOBNÉ ÚDAJE
Transparentné informácie o prípadnom spracúvaní osobných údajov objednávateľom v súvislosti s plnením tejto zmluvy sú k dispozícii na webovom sídle objednávateľa www.mhth.sk.
Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov a ich vykonávacích a ďalších súvisiacich predpisov.
Každá zo zmluvných strán je oprávnená po predchádzajúcom upozornení druhej zmluvnej strany zhotovovať obrazové snímky a obrazové a zvukové záznamy zo stretnutí (najmä kontrolných dní), telefonických rozhovorov a kontrol plnenia tejto zmluvy, pričom sa zmluvné strany dohodli a súhlasia s tým, že tieto nahrávky budú slúžiť ako rozhodujúci zdroj informácií a budú spôsobilým dôkazným prostriedkom.
KYBERNETICKÁ BEZPEČNOSŤ
Vzhľadom k tomu, že predmet tejto zmluvy priamo súvisí s prevádzkou sietí a informačných systémov objednávateľa, zmluvné strany medzi sebou súčasne uzatvárajú zmluvu o zabezpečení plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov (ďalej len „zmluva o kybernetickej bezpečnosti“). Zhotoviteľ je povinný plniť povinnosti z nej vyplývajúce počas celej doby trvania tejto zmluvy o dielo vrátane záručnej doby. Uzatvorenie zmluvy o kybernetickej bezpečnosti je podmienkou účinnosti tejto zmluvy o dielo a táto zmluva o dielo automaticky zaniká ukončením zmluvy o kybernetickej bezpečnosti. Zmluva o kybernetickej bezpečnosti tvorí Prílohu F k tejto zmluve o dielo.
Dodávaná infraštruktúra a softvér musia spĺňať interné MHTH štandardy špecifikované v Prílohe G k tejto zmluve (Všeobecné pravidlá pre partnerské firmy dodávajúce OT infraštruktúru a softvér). OT infraštruktúra a softvér zahŕňa hlavne, ale nie výlučne softvérové a hardvérové prvky RIS, sieťové komponenty, komunikačné prepojenia a pod.
UKONČENIE ZMLUVY 
Odstúpenie od zmluvy sa spravuje príslušnými ustanoveniami Obchodného zákonníka, pokiaľ táto zmluva nestanovuje niečo iné. 
Dôvody pre odstúpenie od zmluvy zo strany objednávateľa sú vždy uvedené v jednotlivých ustanoveniach tejto zmluvy. Pre vylúčenie pochybností platí, že ak je v zmluve uvedené, že určité porušenie zo zmluvy zhotoviteľa je podstatné, znamená to, že objednávateľ je oprávnený od tejto zmluvy odstúpiť okamžite, ak v danom ustanovení nie je stanovená iná podmienka.
Zmluvné strany sú oprávnené od tejto zmluvy odstúpiť v prípadoch, ak bol na majetok druhej zmluvnej strany vyhlásený konkurz alebo iné konanie, ktorého cieľom je kolektívne uspokojenie jej veriteľov, bolo proti nej zastavené konkurzné konanie pre nedostatok majetku alebo zrušený konkurz pre nedostatok majetku alebo je druhá zmluvná strana v likvidácii. Zhotoviteľ je oprávnený odstúpiť od zmluvy, ak objednávateľ bude napriek písomnému upozorneniu zhotoviteľa doručeného objednávateľovi v omeškaní s úhradou ktorejkoľvek faktúry o viac ako tridsať (30) dní po doručení uvedeného písomného upozornenia.
Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, ak toto neplnenie nastalo v dôsledku okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Tá zmluvná strana, ktorá sa odvoláva na okolnosti vylučujúce zodpovednosť, je povinná ich oznámiť druhej strane neodkladne, najneskôr však do piatich (5) dní po jej vzniku. Nedostatok pracovných síl a/alebo materiálu u zhotoviteľa a/alebo jeho subdodávateľov ani štrajk zamestnancov zhotoviteľa a/alebo jeho subdodávateľov, resp. objednávateľa sa nepovažujú za okolnosti vylučujúce zodpovednosť. Ak okolnosti vylučujúce zodpovednosť trvajú dlhšie ako šesť (6) mesiacov, každá zo zmluvných strán oprávnená od zmluvy odstúpiť.
Odstúpenie od zmluvy sa stáva účinným doručením písomného oznámenia o odstúpení druhej zmluvnej strane a nemá vplyv na ustanovenia o dôvernosti, ktoré zostáva platné a účinné. Odstúpenie od zmluvy má účinky iba pre tie plnenia zhotoviteľa, u ktorých ešte nedošlo k ich odovzdaniu a riadnemu prevzatiu objednávateľom. Poskytnuté a objednávateľom riadne prevzaté plnenie si zmluvné strany nebudú vracať (účinky ex nunc). Nároky žiadnej zo zmluvných strán vzniknuté vo vzťahu k plneniam už odovzdaným a riadne prevzatým objednávateľom nebudú odstúpením od zmluvy dotknuté.
Pri predčasnom ukončení zmluvy z akéhokoľvek dôvodu bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie diela, pričom sa tieto ustanovenia použijú v plnom rozsahu. Zhotoviteľ bude povinný najneskôr do pätnástich (15) pracovných dní odo dňa účinnosti odstúpenia od zmluvy vypratať stavenisko a protokolárne odovzdať objednávateľovi všetky veci a doklady prevzaté od neho za účelom zhotovovania diela, ako aj atesty, revízie, potvrdenia a doklady týkajúce sa dovtedy vykonaných častí diela. Termín prevzatia a odovzdania dovtedy vykonaných častí diela určí objednávateľ a vhodným spôsobom ho oznámi zhotoviteľovi, pričom zhotoviteľ sa zaväzuje objednávateľom stanovený termín rešpektovať. Zhotoviteľ bude pri predčasnom ukončení zmluvy oprávnený požadovať zaplatenie alikvotnej ceny za dielo, ktorá zodpovedá rozsahu skutočne vykonaných prác do času predčasného ukončenia zmluvy.
Predčasné ukončenie zmluvy bez ohľadu na zmluvnú stranu, ktorá túto zmluvu ukončila, sa nedotýka zodpovednosti zhotoviteľa za vady dovtedy vykonaného diela ani plynutia záručných dôb podľa tejto zmluvy. Pri predčasnom ukončení tejto zmluvy začne príslušná záručná doba na dovtedy vykonané a objednávateľom protokolárne prevzaté plnenia plynúť dňom ich protokolárneho prevzatia podľa odseku 18.6 tohto článku; ak boli prevzaté s vadami alebo nedorobkami, dňom nasledujúcim po dni protokolárneho odstránenia poslednej z nich.
KOMUNIKÁCIA
Všetky listiny, objednávky, dokumenty, požiadavky a oznámenia (ďalej len „oznámenia“) budú medzi zmluvnými stranami zabezpečované listami doručenými poštou alebo osobne alebo 
e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 19.2 tohto článku zmluvy vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase hod do 14:00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň. 
Pre objednávateľa budú všetky oznámenia doručované na adresu:
MH Teplárenský holding, a.s., závod Žilina
Košická 11, 011 87 Žilina, Slovenská republika
a pre zhotoviteľa budú všetky oznámenie doručované na adresu: 
_______________________________________________________
________________________________________________________
alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené.
Zmluvné strany sa zaväzujú bez zbytočného odkladu po uzatvorení tejto zmluvy písomne si navzájom oznámiť svoje kontaktné osoby s uvedením ich mien, priezvisk, e-mailových adries a telefónnych čísel. Pokiaľ zmluvné strany v písomnom oznámení neurčia inak, tieto kontaktné osoby budú poverené, resp. splnomocnené na vzájomnú komunikáciu zmluvných strán vo všetkých záležitostiach týkajúcich sa tejto zmluvy a jej plnenia. Zmluvné strany môžu vymedziť oblasť pôsobnosti príslušných kontaktných osôb, a to najmä na konanie v mene zmluvných strán vo veciach zmluvných, vo veciach technických, na výkon funkcie stavbyvedúceho/šéfmontéra, resp. technického dozoru a zmenového inžiniera, vo veciach BOZP, vo veciach ŽP, vo veciach kybernetickej bezpečnosti, prípadne v ďalších oblastiach týkajúcich sa realizácie tejto zmluvy. Poverenie, resp. splnomocnenie písomne oznámených kontaktných osôb trvá až do času zmeny alebo odvolania poverenia, resp. splnomocnenia, ktorým sa rozumie aj oznámenie nových kontaktných osôb druhej zmluvnej strane.
Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany, ako aj zmeny v kontaktných osobách. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
Komunikácia týkajúca sa plnenia tejto zmluvy bude prebiehať v slovenskom jazyku. Objednávateľ bude akceptovať aj komunikáciu v českom jazyku.
ZÁVEREČNÉ USTANOVENIA
Táto zmluva sa spravuje zákonmi Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
Právne vzťahy, pokiaľ nie sú osobitne upravené touto zmluvou, sa spravujú ustanoveniami tejto zmluvy, ktoré upravujú vzťahy obsahom aj účelom im najbližšie. Právne vzťahy neupravené touto zmluvou sa riadia ustanoveniami Obchodného zákonníka a v jeho rámci ustanoveniami zákona č. 40/1964 Zb. Občiansky zákonník v znení neskorších predpisov a súvisiacimi predpismi.
Táto zmluva sa môže meniť alebo zrušiť dohodou zmluvných strán iba v písomnej forme.
Ak by sa dôvod neplatnosti vzťahoval len na časť tejto zmluvy, bude neplatnou len táto časť.
Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.
Táto zmluva bola vyhotovená v štyroch (4) rovnopisoch, po dvoch (2) pre každú zmluvnú stranu.
[bookmark: _Ref129683154]Zmluvné strany berú na vedomie, že objednávateľ je v zmysle § 2 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a zákona o slobode informácií v spojení s § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou. Zmluvné strany berú na vedomie, že účinnosť tejto zmluvy je v zmysle § 47a Občianskeho zákonníka v nadväznosti na § 5a zákona o slobode informácií podmienená jej zverejnením v Centrálnom registri zmlúv vedenom Úradom vlády SR.
Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni, v ktorom dôjde k zverejneniu zmluvy v Centrálnom registri zmlúv podľa ods. 20.7 tohto článku zmluvy.

Prílohy k tejto zmluve sú:
1. [bookmark: _Hlk164965591]Príloha A – Opis diela,
1. Príloha B – Technická špecifikácia hlavných dodávok,
1. Príloha C – Výkaz výmer z ponuky,
1. Príloha D – Podmienky bezpečného výkonu prác,
1. Príloha E – Zásady dodržiavania ochrany životného prostredia,
1. Príloha F – Zmluva o kybernetickej bezpečnosti,
1. Príloha G – Všeobecné pravidlá pre partnerské firmy dodávajúce OT infraštruktúru a softvér,
Príloha H – Zoznam subdodávateľov podľa zákona o registri,
Príloha I – Zoznam subdodávateľov podľa zákona o verejnom obstarávaní.
Príloha J - Politiky kybernetickej a informačnej bezpečnosti pre dodávateľov a tretie strany
Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

[bookmark: _Hlk183064844]Za objednávateľa:				Za zhotoviteľa:


V Bratislave dňa _______________		V _______________________ dňa _______________



MH Teplárenský holding, a.s.
Ing. Adrián Jenčo, LL.M., MBA			___________________________________________
predseda predstavenstva			___________________________________________



MH Teplárenský holding, a.s.
JUDr. Róbert Spál, LL.M., MBA			___________________________________________
podpredseda predstavenstva			___________________________________________

















PRÍLOHA A - OPIS  DIELA
PARNÝ KOTOL FNsP
„STAVEBNÉ ÚPRAVY EXISTUJÚCICH ROZVODOV TEPLA A ZMENA MÉDIA Z PARNÉHO NA HORÚCOVODNÉ - DRUHÁ ČASŤ, POKRAČOVANIE V2 MESTO“ 
IV ETAPA OD AUPARK PO ZAT  

SKRATKY : 
Bez kanálové tepelné vedenie  			BTV 
Centrálne zásobovanie teplom  			CZT 
Centrálna výmenníková stanica  		CVS 
Dopravný podnik mesta Žilina  			DPMŽ
Realizačná projektová dokumentácia  		DRS 
Dokumentácia pre stavebné povolenie 	 	DSP 
Dokumentácie skutočného vyhotovenia		DSRS
Dokumentácia na vypracovanie ponukyDVP 
   Fakultná nemocnica s poliklinikou		FNsP
Harmonogram  					HMG
Horúcovod / horúcovodné   			HV
Meranie a Regulácia  				MaR
MH Teplárenský holding, a.s.,   závod Žilina“   	MHTH ZA / ZAT
projektu organizácie výstavby 			POV 
projektu zariadenia staveniska 			PZS
Slovenská Správa Ciest  				SSC 
Softvér / softvérový  				SW
Teplá úžitková  voda   				TUV 
Tendrová dokumentácia  			TD 
Ústredného vykurovania    			UK
Výmenníková stanica  				VS
Zmluva o zabezpečení plnenie bezpečnostných opatrení a notifikačných povinností , podľa zákona o kybernetickej bezpečnosti  			ZoBOaNP


1. OPIS SÚČASNÉHO STAVU
Z dôvodu realizácie stavby “Stavebné úpravy existujúcich rozvodov tepla a zmena média z parného na horúcovodné, II.etapa – Vetva V2 Mesto – časť od AUPARKU po ZAT“, ktorej predmetom je zmena primárneho vykurovacieho média z parného na horúcovodné (ďalej len „HV“) v Systéme centrálneho zásobovania teplom (ďalej len „SCZT“) Tepláreň Žilina, vzniká potreba rekonštrukcie tepelného hospodárstva v areáli FNsP Žilina. 
V rámci rekonštrukcie tepelného hospodárstva FNsP je uvažované s výmenou existujúceho kotla za nový kotol (vrátane úpravne vody).
Existujúci kotol ČKD DUKLA (6 t/h) je v zlom technickom stave. Na jeho mieste bude inštalovaný nový parný kotol, ktorý bude zásobovať súčasné parné technologické odbery a parné VZT jednotky. Uvedené spotrebiče zostávajú naďalej v prevádzke na parné médium.





2. VŠEOBECNÝ OPIS DIELA

2.1 Predmet a cieľ uskutočnenia diela 
Predmetom diela je riešenie inštalácie jedného nového trojťahového plamencového žiarorúrového parného kotla s príslušenstvom, výkonu cca 4000 kg/hod (presná hodnota výkonu bude stanovená pri vypracovaní DRS, s ohľadom na optimalizáciu prevádzkových parametrov počas letnej aj zimnej prevádzky), s integrovaným antikorovým ekonomizérom v priestore súčasnej plynovej parnej kotolne NsP Žilina. Uvedený nový kotol sa osadí v kotolni, namiesto demontovaného kotla ČKD 6 t/hod. Nový kotol bude slúžiť na výrobu stredotlakej sýtej pary, ktorá sa bude využívať pre vykurovanie VZT a technologické účely, v jednotlivých objektoch FNsP Žilina.
Pri výmene nového kotla za pôvodný kotol ČKD 6 t/hod sa výkon kotolne znižuje.
Predpokladáme, že súčasné vetranie a jestvujúca výfuková plocha z hľadiska bezpečnosti práce sú vyhovujúce a v rámci rekonštrukcie kotolne sa do nich nezasahuje.  
Súčasťou realizácie diela je aj inštalácia novej úpravne vody, pre zabezpečenie požiadaviek kotlov na kvalitu vody. 
Príslušenstvom kotlov je systém tepelnej úpravy napájacej vody, vypúšťací a chladiaci modul, kondenzátny modul, čerpací modul napájacích čerpadiel (2 čerpadlá), čerpací modul kondenzátnych čerpadiel (2 čerpadlá) a modul monitorovania kvality kondenzátu. Uvedená technológia je ďalej doplnená úpravňou vody a kondenzátu a expanzným doplňovacím automatom. 
Kotolňa bude prevádzkovaná s občasnou obsluhou. V zmysle STN 07 0703 sa jedná o plynovú kotolňu I. kategórie, umiestnenú v samostatne stojacom objekte, s prirodzeným vetraním s 3násobnou výmenou vzduchu, s výfukovými plochami, s indikátormi úniku zemného plynu.
Všetky technologické celky sú detailne popísané v priloženej tendrovej projektovej dokumentácii.

2.2 Miesto uskutočnenia diela 
Slovenská republika, Žilinský kraj, okres Žilina, mesto Žilina, katastrálne územie Žilina, Areál FNsP Žilina, viď výkres označený ako „  DPS 01.1 Parný kotol - 02. Dispozícia strojných zariadení “, ktorý je  súčasťou tendrovej dokumentácie, a výkres „Situácia FNsP ZA SIT” (Celková situácia stavby), všetko uvedené v podkladovej dokumentácii.

2.3 Rozsah diela 
Rozsah prác je daný tendrovou dokumentáciou stavby (ďalej aj len „TD“)  „Stavebné úpravy existujúcich rozvodov tepla a zmena média z parného na HV, II. etapa – vetva V2 Mesto časť AUPARKU po ZAT“ – Prevádzkový súbor PS01 Rekonštrukcia kotolne, a PS 02 Úpravňa vody FNsP. 
Zmeny  a doplnenia  sú uvedené v týchto súťažných podkladoch.
Dielo zahŕňa najmä: 
· spracovanie realizačnej projektovej dokumentácie (ďalej aj len „DRS“), vrátane zabezpečenia posúdenia splnenia požiadaviek bezpečnosti a ochrany zdravia pri práci a zabezpečenia príslušného odborného stanoviska oprávnenej právnickej osoby; 
· zabezpečenie právoplatných rozhodnutí umožňujúcich realizáciu diela, s výnimkou povolenia na prevádzkovanie zdroja znečistenia; 
· dodávku nového kotla a príslušenstva,
· dodávku zariadení potrebných pre realizáciu diela, 
· uskutočnenie všetkých potrebných montážnych a stavebných prác,
· likvidáciu odpadov,
· uvedenie do prevádzky, technológie a prvkov poľa Merania a Regulácie (ďalej len „MaR“), 
· realizáciu prenosov dát,
· zaškolenie obsluhy,
· ďalšie plnenia vyplývajúce z týchto súťažných podkladov. 
Všetky  časti dodávky, vrátane príslušenstva, elektro časti a MaR, budú mať servis dostupný v SR alebo ČR. Vrátane náhradných dielov, ktoré budú bežne dostupné skladom.  

3. OBJEDNÁVATEĽOM POSKYTOVANÉ PODKLADY 
Podkladová dokumentácia je uvedená v článku 1.2 ZoD: 

3.1 Tendrová projektová dokumentácia
[bookmark: _Hlk49438002]„Stavebné úpravy existujúcich rozvodov tepla a zmena média z parného na horúcovodné, II. etapa – vetva V2 Mesto – časť od AUPARKU po ZAT“ PS 01 Rekonštrukcia kotolne a PS 02 Úpravňa vody FNsP (ďalej aj TD)  - uvedené v podkladovej dokumentácii
Spracované:  10/2023
Spracovateľ: ENERGIA, spol. s r.o., Partizánska cesta 97, 974 01 Banská Bystrica

3.2 Oznámenie o povolení prevádzkovania stredného zdroja znečisťovania  
Žiadosť bola podaná objednávateľom - uvedené v podkladovej dokumentácii.

3.3 Kybernetická bezpečnosť 
3.3.1 Zmluva o zabezpečení plnenie bezpečnostných opatrení a notifikačných povinností 
Podľa zákona č.69/2018 Z.z. o kybernetickej bezpečnosti a o zmene  a doplnení niektorých zákonov v znení neskorších predpisov (príloha  ZoD) .
	Táto bezpečnostná zmluva ustanovuje základné úlohy a princípy spolupráce zmluvných strán     s cieľom zabezpečiť kybernetickú bezpečnosť sietí a informačných systémov prevádzkovateľa základnej služby počas ich životného cyklu, predchádzať kybernetickým bezpečnostným incidentom, ktoré by sa mohli dotknúť sietí a informačných systémov prevádzkovateľa základnej služby, a minimalizovať vplyv kybernetických bezpečnostných incidentov na kontinuitu prevádzkovania základnej služby zo strany prevádzkovateľa základnej služby (ďalej len „ciele“) v súvislosti s plnením hlavnej zmluvy zo strany zhotoviteľ.
3.3.2  Všeobecné pravidlá pre partnerské firmy dodávajúce OT infraštruktúru a softvér
	Tento dokument ustanovuje pravidlá pre partnerské firmy dodávajúce OT infraštruktúru a softvér pre MH Teplárenský holding, a.s. Pravidlá v tomto dokumente sú povinné . Ak nie je možné dodržať akúkoľvek požiadavku uvedenú v tomto dokumente je nutné požiadať o udelenie výnimky v zmysle v ňom stanoveného postupu.
4.  POŽIADAVKY OBJEDNÁVATEĽA NA PREDMET DIELA

4.1 KOTOL 
Konštrukcia kotla bude trojťahová tvorená plamencom (1. ťah) a dvoma zväzkami žiarových rúrok (2. a 3. ťah). Optimálne dimenzovanie týchto častí a použitie voliteľných regulačných prvkov prispieva k dosiahnutiu veľmi dobrých parametrov kotla, ktoré poskytujú užívateľovi tak ekonomický, ako aj ekologický efekt. 



Požiadavky na vlastnosti kotla:
· kotol prispôsobuje dynamicky svoj výkon kolísavej spotrebe pary, je stabilný pri špičkovom aj nízkom zaťažení
· Požiadavka na kolísanie výstupnej pary pri zmene výkonu : + - 5 °C oproti žiadanej teplote na výstupe, požiadavka na kolísanie tlaku výstupnej pary pri zmene výkonu : +-0,05 MPa oproti žiadanému tlaku ( tieto parametre budú odsledované  počas garančného merania) 
· prevádzka je hospodárna s dlhou životnosťou, s ľahkou obsluhou a údržbou
· produkuje vysoko kvalitnú paru s konštantným tlakom  a teplotou 
· je vhodný pre všetky typy horákov vrátane systémov s redukciou NOx čo zaručuje nízku produkciu emisií a výrazné podkročenie predpísaných emisných limitov
· minimálna komínová strata, viac ako 90% energie paliva je využité k výrobe pary, pri použití výmenníka spalín - ekonomizéra sa dosiahne účinnosť 95% použitím vysoko kvalitných tepelne-izolačných materiálov je tepelná strata sálaním zanedbateľná
Súčasťou vybavenia novo inštalovaného kotla bude aj :
· riadiaci systém reguláciu výkonu kotla a horáka, zabezpečenie hladiny, riadenie napájania, automatického odluhu a pre signalizáciu všetkých prevádzkových a poruchových stavov na textovom displeji. Systém umožňuje jednoduchú obsluhu pomocou pokynov na displeji (menu) a tlačítok pre potvrdenie výberu
· Systém pre občasnú kontrolu parných kotlov v intervale 24 hod – tento systém umožňuje  prevádzku bez stáleho dozoru 24 hod. a zabezpečuje automatický odkal a odluh.
· Ekonomizér – je súčasťou kotla a prostredníctvom vysokoúčinných doplnkových výhrevných plôch využíva tepelný potenciál prúdu spalín k predohrevu napájacej vody čím zvyšuje účinnosť kotla a znižuje komínovú stratu o 5 - 7%. Je upevnený na zbernej komore spalín kotla a jeho teplovýmennú plochu tvorí špirálová rebrovaná rúrka.
· Plynový pretlakový horák na spaľovanie zemného plynu s plynulou - modulovanou reguláciou výkonu v spojení s riadiacim systémom v prevedení so zníženou emisiou NOx – prevedenie Low - NOx. Použije sa monoblokový horák.
· Do dymovodu kotla bude vytvorená príprava pre prístupové miesta pre meranie emisií v súlade s platnou legislatívou.

Tabuľka č. 1 Výkon kotla bol navrhnutý na maximálny súčasný odber pary : 
	Miesto odberu
	Spotrebič
	P inšt. kg/hod   
	Spolu kg/hod

	3.14 Práčovňa
	Sušička (4 ks)
	4 x 171
	684

	 
	Práčka (3ks)
	3 x 34
	102

	
	Mangel (1ks)
	1 x 100
	100

	3.29 DLCH (Práčovňa)
	Sušička (1 ks)
	1 x 171
	171

	13. Kuchyňa
	Varný hrniec (4 ks)
	4 x 40
	160

	3.34 Chirurgia
	Sterilizátor (4 ks)
	4 x 10
	40

	3.32, 3.33 (Centrálna sterilizácia))
	Sterilizátor (1 ks)
	1 x 10
	10

	 
	Destilátor (2 ks)
	2 x 70
	140

	Lekáreň
	Destilátor (1 ks)
	1 x 70
	70

	
	
	Spolu
	1477

	
	
	
	

	
	
	
	

	PARNÉ VZT JEDNOTKY

	Miesto odberu
	VZT jednotka
	P inšt. kg/hod   
	Spolu kg/hod

	3.35 Očné, Krčné
	Výmenník tepla (2 ks)
	2 x 225
	450

	3.33 Gynekológia (RTG)
	Výmenník tepla (1ks)
	1 x 85
	85

	 
	Výmenník tepla (1ks)
	1 x 450
	450

	3.33 Gynekológia (Pôrodnícke-na streche)
	Výmenník tepla (3 ks)
	3 x 115
	345

	 
	Výmenník tepla (1ks)
	1 x 85
	85

	
	
	Spolu
	1415

	
	
	
	

	
	
	
	

	PARNÉ TECHNOLOGICKÉ ODBERY
	PARNÉ VZT JEDNOTKY
	SPOLU

	1477
	1415
	2892



Pri spracovaní DRS objednávateľ požaduje optimalizovať výkon kotla spolu s úpravňou vody  na reálny odber pary  v roku 2026. Kotol musí byť  osadený plynovým horákom, ktorého výrobca bude mať zastúpenie v Slovenskej republike alebo Českej republike. 
Tento plynový horák a kotol vrátane príslušenstva (armatúry, poistné ventile, meracie zariadenia, pomocné zariadenia kotla...) budú mať servis dostupný v SR alebo ČR vrátane náhradných dielov, ktoré budú bežne dostupné skladom.  Podmienkou je aby servis nebol špecifický a nemusel byť vykonávaný  výhradným dodávateľom alebo výhradným výrobcom.  Servis kotla s príslušenstvom vrátane horáku musia vedieť vykonať minimálne dvaja nezávislý slovenský alebo český dodávatelia.

Kritéria pre výber plynového horáku: 
· Voľba horáku závisí na tepelnom výkone horáku a odporu na strane spalín,
· horák musí spĺňať požiadavky ČSN EN 12953-7,
· kombinácia kotla a horáku musí splňovať špecifické predpisy platné v SR a ČR (zákony, normy, smernice, nariadenia) 
Ostatné komponenty a príslušenstvo kotla :
uzatváracie a regulačné armatúry, armatúra bezozvyškového vyprázdnenia vypúšťacieho potrubia, tlakomery, teplomery, snímače, spínače, prevodníky, spojovacie potrubia, revízne otvory, priezory, závesné oká, 
Súčasťou dodávky horákov sú aj pojazdné a výškovo prestaviteľné tlmiče hluku, ktoré znižujú hladinu hluku o cca 20 dB(A). 
Rozvod plynu
Navrhované riešenie uvažuje s pripojením na existujúci rozvod plynu vedený v kotolni. V zmysle vyjadrenia investora je v plynovom rozvode dostatočná rezerva pre napojenie riešeného spotrebiča.

Základné technické údaje :
Druh plynu: zemný plyn naftový,
Rozpis riešených spotrebičov viď časť ZSaZ v tendrovej projektovej dokumentácii

Rozvod plynu – pôvodná odbočka k demontovanému 6t kotlu sa upraví tak, aby bolo možné napojiť riešený kotol. Na potrubie DN 100 sa pripojí nová rúra pre upravené osadenie horáku kotla. Na potrubí bude osadený uzáver DN 100 a zabezpečovacia rada horáku. Spred uzáveru spotrebiča bude vyvedené odvzdušnenie DN 15 cez sadu armatúr do exteriéru. Za uzáverom bude osadená zabezpečovacia rada horáku. Rozvod je vedený v tlakovej úrovni 18 kPa.
Kotolňa je definovaná ako kotolňa I. kategórie osadená v samostatnom objekte s dostatočnými výfukovými plochami (strecha, okná – bližšie posudzuje technologická časť projektu) a s prirodzenou 3-násobnou výmenou vzduchu. 

Prevádzka kotla 
Kotol s plynovým horákom bude umožňovať nasledovné stavy:
· Výrobná prevádzka – kotol na parametroch, vyrábajúci paru
· Nevýrobná prevádzka teplá záloha–  kotol udržovaný v teplých zálohách – automatické teplé štarty počas nevýroby, držanie teplého kotla na parametroch ( v tomto prípade nie je počítaný nový tlakový cyklus kotla (tlak v kotle je udržiavaný max o 40% nižší ako je jeho max. prevádzkový tlak)
· Studená záloha- kotol napustený vodou pripravený na zakúrenie ( nový úplný tlakový cyklus)
Štart kotla z teplej zálohy sa nebude považovať za nový úplný tlakový cyklus. 
Teplý štart kotla bude zohľadňovať :
· Spúšťanie za tepla ČSN EN 12953-3 
· Spúšťanie kotla zo zahriateho stavu na stav prevádzkovej pripravenosti. 
· Zahriaty stav prevádzkovej pripravenosti (prevádzka so zníženou teplotou) 
Udržovanie kotla v teplej zálohe bude vykonávané vlastným plynový horákom kotla
Plánované prevádzkovanie kotla je nasledovné :
12 hodín prevádzka na požadované parametre v závislosti od veľkosti odberu.
12 hodín teplá záloha - nevýrobná prevádzka  (kotol musí zostať na najviac o 40% nižších tlakových parametroch ako sú max. prevádzkové tlakové parametre ).
· Prevádzka kotla v cykloch teplej zálohy musí byť plne automatická – bezobslužná 
· Z dôvodu zníženia cyklov teplých záloh je kladená vysoká požiadavka na kvalitu izolácie kotla
· Armatúry kotla musia byť stavané na dvojnásobok prevádzkového tlaku a dvojnásobok prevádzkovej teploty , pri uzatvorení musia dokonale tesniť. Nesmie dochádzať ku kavitáciam. Armatúry musia zvládať tlakové a teplotné rozdiely (prevádzkový tlak s prevádzkovou teplotou  redukovaný cez armatúry na atmosferický tlak ) 
Riadiaci systém kotla a horáku musí umožňovať bezobslužnú  prevádzku, online  prenosy na dispečing objednávateľa závod Žilina a  riadiaci systém  VALMET  operátorské pracovisko kotla K1,2  ( v prípade poruchy a neprítomnosti obsluhy) a riadenie kotla z diaľky. 
Požiadavky na armatúry:
Hlavné uzatváracie armatúry na rozvode pary budú použité v tlakovej úrovni PN 40. Ostatné armatúry budú dodané v zmysle tendrovej projektovej dokumentácie.
Tabuľka č.2 Minimálne požiadavky na parametre dodaného plynového kotla:
	Garantovaný parameter  
	Merná jednotka 
	Hodnota 

	 Tepelná účinnosť kotla pri menovitom výkone ≥
	%
	≥ 93 

	 Teplota spalín za kotlom do komína ≤
	°C 
	≤ 130

	 Teplota  pary pri menovitom výkone
	°C 
	≥ 212 

	 Teplota  pary pri min. výkone
	°C 
	≥ 212 

	 Tlak  pary pri menovitom výkone 
	MPa 
	1,3 

	 Tlak  pary pri min. výkone
	MPa
	1,3

	Tepelný výkon kotla
	t/h
	4


* presná hodnota tepelného výkonu kotla bude stanovená pri vypracovaní DRS, s ohľadom na optimalizáciu prevádzkových parametrov počas letnej aj zimnej prevádzky. Potvrdená objednávateľom a FNsP.

4.2  ÚPRAVA VODY
Na základe požiadaviek pre stredotlaký  plynový kotol,  bude potrebný vhodný návrh úpravne vody pre celok kotolne. Návrh bude vychádzať z poskytnutej tendrovej projektovej dokumentácie (uvedená v podkladovej dokumentácii). Kvalita napájacej a kotlovej vody bude podliehať technickej norme ČSN EN 12953-10 a bude daná konštrukciu a výrobcom kotla. Navrhovaná úpravňa vody bude slúžiť pre zásobovanie vodou pre oba kotle inštalované v kotolni FnsP.

Úpravňa vody bude pozostávať z:		
4.2.1 Úpravy surovej vody
Slúži ako zdroj (médium) pre výrobu pary. Nakoľko surová voda nie je vhodná pre napájanie kotlov (vysoký obsah soli, kremičitanov, uhličitanov, organické znečistenie,  nízke pH, korozívnosť a i. ) je potrebné ju vhodným spôsobom upraviť. Správnou úpravou sa dosahuje predĺženie životnosti kotla ako aj zníženie nákladov na jeho opravy a údržbu. Pre výber vhodnej voľby jednotlivých technologických celkov je potrebné poznať jej zloženie (Tabuľka č. 3). V tomto prípade sa pre tento účel uvažuje s vodou pitnou z vodovodného systému. 



4.2.2 Úpravy vratných kondenzátov
Para, ktorá odovzdá teplo skondenzuje a bude vrátená späť do (systému) zásobníka upravenej vody. Tu je nevyhnutné meranie množstvá vrátených kondenzátov vhodným vodomerom a sledovať ich kvalitu na základe vodivosti. Pri prekročení hraničných hodnôt musí byť kondenzát odvedený na kanál.
  

Tabuľka č. 3 Zloženie pitnej vody pre úpravňu vody	
	Druh analýzy/rozmer
	Symbol
	Jednotka
	Nameraná hodnota 

	Vápnik a Horčík
(tvrdosť vody)
	Ca+Mg
	mmol/l
	1,88 

	Vodivosť (merná)
	EK
	mS/m pri 20°C
	 36,5

	Železo
	Fe
	mg/l
	 0,079

	Vápnik
	Ca2+
	mg/l
	 52,9

	Horčík
	Mg2+
	mg/l
	 13,6

	Amónne ióny
	NH4+
	mg/l
	 0,133

	Dusitany
	NO2-
	mg/l
	 0,03

	Dusičnany
	NO3-
	mg/l
	 8,7

	Sírany
	SO42-
	mg/l
	 23

	Mangán
	Mn
	mg/l
	 0,022

	Chemická spotreba kyslíka manganistanom
	CHSKMn
	mg/l
	 <0,5

	Reakcia vody
	pH
	
	 6,65

	Chloridy
	Cl-
	mg/l
	 2,7

	Sodík
	Na+
	mg/l
	 195,0

	Draslík
	K+
	mg/l OH
	 0,80

	Fosforečnany
	PO43-
	mg/l
	 <0,03

	Meď
	Cu
	mg/l
	<0,02 

	Rozpustený kyslík
	O2
	mg/l
	8,92 

	Rozpustený kyslík
	O2
	%
	 103,1



Požiadavky na základnú funkčnosť technológie úpravne vody:
· Podľa akosti vstupnej surovej vody ako aj vratného kondenzátu zvoliť správne chemické a tepelné zariadenia pre úpravu vody tak, aby boli dodržané požiadavky na napájaciu (Tab č.4) a kotlovú vodu (Tab č.5).
· Musí odstraňovať mikro a makro (10-100 μm) častice ako sú piesok, suspendované látky, hrdzu či už vo vstupnej vode ako aj vo vratnom kondenzáte. 
· Vhodnou voľbou filtrácie odstraňovať makromolekuly a molekuly (0,01-0,1 μm) ako koloidné látky a mikrobiológiu 
· Použitím chemickej a fyzikálnej filtrácie odstraňovať ióny a molekuly (0,001-0,01 μm), organické látky, prevažnú časť rozpustných látok. 
· Odstraňovanie plynov CO2 a O2 na hodnoty normy napájacej vody.
· Na sledovanie kvalitatívnych parametrov použiť také meracie zariadenia (manometre, teplomery, sondy, analyzátory) aby bolo zabezpečené ich kontinuálne meranie a na základe ktorých bude proces úpravy vody riadený.
· Systém riadenia úpravy vody bude prebiehať v automatickom režime na základe časových, objemových impulzov jednotlivých celkov alebo signálom z analyzátorov, sond pri prekročení nastavených hodnôt.
· Odpadové vody budú zaústené do pôvodných rozvodov pre odvádzanie odluhov a odkalov kotla.
· Vody vznikajúce v jednotlivých stupňoch úpravy a napájacia voda, musia byť v dostatočnom množstve (ak to prevádzka bude vyžadovať) kumulované v uzavretých nádržiach.
· Hladiny v akumulačných nádržiach musí byť kontinuálne merané so zobrazovaným objemom a aktuálnou výškou hladiny.
· V zásobníku napájacej vody alebo v prívodnom potrubí musí byť možnosť dávkovania prísad na viazanie kyslíka (prípadne stabilizátory zbytkovej tvrdosti, alkalizačné prostriedky a fosforečnany)
· Dosiahnutie požadovaného prietoku musí byť riadené a nastaviteľné z radiaceho systému.
· Proces činnosti úpravne vody musí byť v automatickom režime.
· V  mieste výroby (kotolňa a úpravňa vody) bude inštalovaný centrály rozvádzač s riadiacim systémom – dozorňa s možnosťou ovládania na miestnom dotykovom panely.
· Možnosť prenosu dát obojsmerne do centrálnej   dozorne  MHTH ZAT
· Skladovanie tekutých chemických činidiel priamo v IBC kontajneroch. V prípade vyššej ako 500 l/d musia použité dvojplášťové zásobníky.
· Riadenie dávkovacích čerpadiel pulzné resp. analógovo z centrálneho RS. Len ručné nastavenie dávok nie je akceptované.
· Prípravu pracovných roztokov a suspenzií musí byť kontinuálna v automatických jednotkách prípravy roztokov.
· Uprednostňovať materiály v prevedení PP a PEHD.

Tab. č. 4 Požiadavky na napájaciu vodu
	Prípustný prevádzkový tlak
	bar
	0,5 ≤ PS ≤ 20

	Všeobecné požiadavky
	 
	Bezfarebná, čistá a bez nerozpustných látok

	Hodnota pH pri teplote 25 °C
	 
	> 9

	Elektrická vodivosť pri teplote 25 °C
	μS/cm
	300

	Celk. množstvo alkalických zemín
(Ca2+ + Mg2+)
	mmol/ l
	< 0,01

	Kyslík (O2)
	mg/l
	< 0,05

	Oxid uhličitý (CO2), viazaný
	mg/l
	< 25

	Železo (Fe), celkom
	mg/l
	< 0,2

	Meď (Cu), celkom
	mg/l
	< 0,05

	CHSK KMnO4
	mg/l
	< 10

	Olej, tuk
	mg/l
	< 1

	Oxid kremičitý (SiO2)
	mg/l
	≤ 7,5



Tab. č. 5 Požiadavky na kotlovú vodu
	Prípustný prevádzkový tlak
	bar
	0,5 ≤ PS ≤ 20

	Všeobecné požiadavky
	 
	Bezfarebná, čistá a bez nerozpustných látok

	Hodnota pH pri teplote 25 °C
	mmol/l
	10 – 11,5

	Kyselinová neutralizačná kapacita (KS 8,2)
	mmol/l
	0,1 – 3

	Elektrická vodivosť pri teplote 25 °C
	μS/cm
	< 2000

	Celk. množstvo alkalických zemín
(Ca2+ + Mg2+)
	 
mmol/l
	 
< 0,01

	Fosforečnany (PO4)
	mg/l
	10 - 20

	Oxid kremičitý (SiO2)
	mg/l
	< 40


 http://www.sevak.sk/
4.3 Vypracovanie dokumentácií pre prevádzku diela a požiadavka na inžinierske činnosti 
4.3.1  Realizačná projektová dokumentácia  
Zhotoviteľ vypracuje DRS v nadväznosti na objednávateľom poskytnutú  dokumentáciu (viď bod 3.1 vyššie) a požiadavky objednávateľa vyplývajúce z týchto súťažných podkladov. DRS musí byť vypracovaná tak, aby boli splnené požiadavky objednávateľa na predmet diela, vrátane požiadaviek objednávateľa vyplývajúcich zo záväzných zmluvných podmienok, ktoré sú súčasťou týchto súťažných podkladov.  
Spracovanie dokumentácie pre realizáciu stavby (DRS), bude vychádzať z tendrovej projektovej dokumentácie (TD),  vrátane výkazu – výmer (uvedené v podkladovej dokumentácii). Záväzné je základné  dispozičné riešenie, body  napojenia technologickej časti na existujúcu technológiu. Technické špecifikácie jednotlivých technologických zariadení uvedené v TD sú orientačné.  V dispozícii sa  pripúšťajú  drobné zmeny, ktoré by zlepšili dispozičné využitie priestoru vedenia rozvodov cez stávajúce priestory.   
 
Nepripúšťajú sa:  
· zmeny dispozičného usporiadania existujúcej technológie nad rozsah TD,  
· požiadavky na zvyšovanie energetickej náročnosti existujúcej  technológie z dôvodov prevádzky zariadení realizovaných v rámci diela, tým nie je dotknutý nárast celkovej energetickej náročnosti technológie objednávateľa z dôvodu spotreby nových zariadení realizovaných v rámci diela,  
· požiadavky, ktoré by viedli k zhoršeniu technických parametrov, funkčnosti  oproti stavu pred realizáciou diela, ktoré by vyplynuli z realizácie diela  a prevádzky zariadení realizovaných v rámci diela. 
· DRS vypracovaná  zhotoviteľom bude okrem iného aj spresňovať dĺžky jednotlivých dimenzií potrubí
  
V rámci DRS zhotoviteľ navrhne plynový kotol s vyhovujúcimi parametrami pre prevádzku uvedenú v bode 4.1, pričom výkon kotla bude vychádzať z odberov z jednotlivých odberných miest v čase vypracovávania DRS.

V rámci DRS zhotoviteľ spracuje aj projekt organizácie výstavby, ktorý bude vychádzať z tendrovej projektovej dokumentácie a bude zohľadňovať požiadavky objednávateľa na realizáciu predmetu diela, vrátane záväzných zmluvných podmienok, ktoré sú súčasťou týchto súťažných podkladov.  

Základné členenie DRS:  
Členenie dokumentácie DRS rozšírené o výrobné, montážne, detailne výkresy bude v súlade s dokumentáciou TD. DRS bude zhotoviteľom predložená objednávateľovi na odsúhlasenie, pričom objednávateľ bude schvaľovať alebo pripomienkovať DRS v lehote pätnástich (15) pracovných dní.  
Vypracovanie a odovzdanie DRS v jednotlivých technických, ekologických a ekonomických prvkoch v súlade so všeobecne záväznými právnymi predpismi vrátane odborného stanoviska oprávnenej právnickej osoby na overovanie plnenia požiadaviek bezpečnosti technických zariadení (napr.: Technická inšpekcia, a. s., TÜV SÜD Slovakia s.r.o.) a so zapracovaním zmien vyplývajúcich z odborného stanoviska a zmien navrhovaných objednávateľom; v troch (3) vyhotoveniach v listinnej forme a v dvoch (2) vyhotoveniach v elektronickej forme [(*.doc, *.xls,*.pdf – textová časť), (*.dwg, *.dgn, *.pdf – výkresová časť)] na USB kľúči. Súčasťou DRS bude aj zhotoviteľom vypracovaný rozpočet v podrobnostiach DRS s ocenenými jednotlivými položkami. Takto spracovaný rozpočet vo väčšej miere podrobnosti s ocenenými jednotlivými položkami musí vychádzať z výkazu výmer (v podkladovej dokumentácii) a z cien jednotlivých položiek, ktoré sú pre spracovanie rozpočtu v podrobnostiach DRS s ocenenými jednotlivými položkami záväzné. Nie je dovolené pridávať do výkazu výmer nové položky. Súčasťou DRS je aj všetka potrebná výkresová a iná dokumentácia vo vyššej miere podrobnosti oproti DRS nevyhnutnej pre riadne vykonanie diela – dokumentácia na vykonanie prác (DVP), a to najmä:  
DRS spracovaná zhotoviteľom bude zahŕňať aj  projekt organizácie dopravy  v rámci areálu FNsP.  
  
4.3.2 Projekt organizácie výstavby (ďalej len „POV“)  a projektu zariadenia staveniska (ďalej len „PZS“);  
POV a PZS musí vychádzať z tendrovej dokumentácie predloženej objednávateľom a musí obsahovať aj kontrolný a skúšobný plán stanovujúci rozsah a podmienky vykonávania jednotlivých kontrol a skúšok počas vykonávania diela vrátane dokumentácie projektu komplexného vyskúšania; takto doplnený POV musí byť v súlade s  DRS; všetko v troch (3) vyhotoveniach v listinnej forme a v jednom (1) vyhotovení v elektronickej forme [(*.doc, *.xls, *.pdf – textová časť), (*.dwg, *.dgn, *.pdf –výkresová časť)] na USB kľúči. 
 
4.3.3  Plán bezpečnosti a ochrany zdravia pri práci  
 	Vypracovanie a odovzdanie plánu bezpečnosti a ochrany zdravia pri práci v písomnej forme podľa § 3 nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v troch (3) vyhotoveniach v listinnej forme a v jednom (1) vyhotovení v elektronickej forme [(*.doc, *.xls, *.pdf – textová časť), (*.dwg, *.dgn, *.pdf – výkresová časť)] na USB kľúči.
  
4.3.4 Projekt garančných skúšok 
Vypracovanie a predloženie projektu garančných skúšok v troch (3) vyhotoveniach v listinnej forme a v jednom (1) vyhotovení v elektronickej forme [(*.doc, *.xls, *.pdf – textová časť), (*.pdf – výkresová časť)] na USB kľúči. 

4.3.5 Konštrukčná technická dokumentácia 
Vypracovanie a odovzdanie konštrukčnej technickej dokumentácie alebo projektovej technickej dokumentácie a sprievodnej technickej dokumentácie vo vzťahu k vyhradeným technickým zariadeniam vrátane odborného stanoviska k dokumentácii, ak sa vyžaduje, podľa vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov vrátane súhlasných stanovísk orgánov verejnej správy a revíznych správ v prípadoch stanovených všeobecne záväznými právnymi predpismi, v troch (3) vyhotoveniach v listinnej forme a v dvoch (2) vyhotoveniach v elektronickej forme [(*.doc, *.xls, *.pdf – textová časť), (*.dwg, *.dgn,*.pdf – výkresová časť)] na USB kľúči. 
 
4.3.6 Plán kvality, vrátane kontrolného a skúšobného plánu  
Zhotoviteľ vypracuje plán kvality, vrátane kontrolného a skúšobného plánu tak, aby tento zodpovedal požiadavkám vyplývajúcim z príslušných ustanovení zákona č. 254/1998 Z. z. o verejných prácach a zo záväzných zmluvných podmienok. Plán kontroly uvedie pre každú kontrolnú činnosť typ, spôsob, interval vykonávania, odvolanie na príslušnú normu, predpis alebo dokumentáciu s uvedením, kto je zodpovedný za výkon činnosti. Táto dokumentácia, vrátane aktualizácií bude vyhotovená v troch (3) vyhotoveniach v listinnej forme a v jednom (1) vyhotovení v elektronickej forme (*.doc,*.xls, *.pdf – textová časť), (*.dwg, *.dgn – výkresová časť) na USB.  

4.3.7 Projektová dokumentácia skutočného vyhotovenia  
Vypracovanie a odovzdanie projektovej dokumentácie skutočného vyhotovenia (ďalej len „DSRS“) v súlade so všeobecne záväznými právnymi predpismi a technickými normami, aj keď nie sú právne záväzné, vrátane aktualizácie projektovej dokumentácie dotknutých technologických zariadení a riadiacich systémov, ak také sú; všetko v troch (3) vyhotoveniach v listinnej forme a v jednom (1) vyhotovení v elektronickej forme [(*.doc, *.xls, *.pdf – textová časť), (*.dwg, *.dgn, *.pdf – výkresová časť)] na USB kľúči, a to najneskôr sedem (7) pracovných dní pred plánovaným komplexným vyskúšaním diela, pričom odsúhlasenie DSRS a jej odovzdanie objednávateľovi je podmienkou začatia preberacieho konania diela.  
 
4.3.8  Plán užívania predmetu diela
Zhotoviteľ vypracuje plán užívania predmetu diela, ktorý obsahuje najmä pravidlá užívania, technických prehliadok, údržby a opráv. Plán užívania predmetu diela bude zahŕňať aj náležitosti miestneho prevádzkového predpisu. Plán užívania predmetu diela bude vyhotovený v troch (3) vyhotoveniach v listinnej forme  a v jednom (1) vyhotovení v elektronickej forme (*.doc,*.xls, *.pdf – textová časť), (*.dwg, * .dgn – výkresová časť) na USB.   
  
4.3.9 Sprievodná technická dokumentácia k odovzdaniu a prevzatiu predmetu diela
Zhotoviteľ zabezpečí:  
· výsledkov skúšok a certifikátov zariadení z jednotlivých vstupných, a výstupných kontrol z výrobného procesu, ako aj výsledky skúšok počas montáže na stavenisku,  
· jednotlivých osvedčení, certifikátov a vyhlásení o zhode, vyhlásení o parametroch jednotlivých stavebných výrobkov podľa projektovej dokumentácie o splnení základných požiadaviek na stavby [podľa prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov],  
· osvedčenia zváračov,  
· dokumentácia pre zabezpečenie kvality zvárania (WPS),   
· dokumentácie uvedenia diela do prevádzky, 
· zoznam prvkov a podrobnej technickej špecifikácie s vyznačením zváraných spojov, lomov a prechodov cez stenu s technickou správou,   
· technická dokumentácia o použitých a zabudovaných materiáloch, prvkoch, komponentoch a zariadení podľa DRS (atesty, certifikáty, vyhlásenie výrobcu o zhode),  
· technická dokumentácia montážnych prác,  
· prvá odborná prehliadka a odborná skúška elektrických zariadení,  
· protokoly z predpísaných skúšok materiálov a zariadení (úradné skúšky vyhradených technických zariadení elektro a tlakových, odborné prehliadky a skúšky elektrických zariadení, atď.),   
· protokoly o skúškach a uvedení zariadenia do prevádzky,  
· návody na obsluhu, prevádzku a údržbu inštalovaných zariadení v súlade splatnou legislatívou,  
· stavebný denník napísaný v slovenskom alebo českom jazyku – prvá kópia,  
· doklady o likvidácii odpadov,   
· vypracovanie miestnych prevádzkových predpisov, 
· aktualizovaný miestny prevádzkový predpis.
· aktualizovaný miestny prevádzkový predpis rozšírený o novú technológiu elektro 
· manuály a prevádzkových predpisov zariadení,  
· kalibračné listy jednotlivých snímačov,  
· označovania a identifikovateľnosti v zhode so systémom objednávateľa,  
Všetko v troch (3) vyhotoveniach v listinnej forme a v jednom (1) vyhotovení v elektronickej forme [(*.doc,*.xls, *.pdf – textová časť), (*.dwg, *.dgn, *.pdf – výkresová časť)] na USB kľúči, 
  
4.3.10 Zabezpečenie výkonu koordinátora bezpečnosti a koordinátora dokumentácie podľa nariadenia vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko.  
  
4.3.11  Zabezpečenie výkonu odborného autorského dohľadu spracovateľom DRS.  
Vykonávanie dozoru projektanta (autorský dozor), ktorý zodpovedá za dodržiavanie technického, dispozičného a konštrukčného riešenia stavby, a to od spracovania projektu až po odovzdanie stavby do užívania. V rámci uvedenej činnosti sa zhotoviteľ zaväzuje zapracovať všetky pripomienky orgánov verejnej správy a dotknutých orgánov za účelom riadneho zabezpečenia priebehu realizácie diela, prác po dokončení diela a komplexného vyskúšania diela v zmysle všeobecne záväzných právnych predpisov. Súčasne sa zhotoviteľ zaväzuje zúčastniť sa miestneho zisťovania počas kolaudácie diela a poskytovať objednávateľovi potrebnú súčinnosť počas kolaudačného konania diela,  
  
4.3.12 Výkon činnosti oprávnenej osoby 
Výkon činnosti oprávnenej osoby za uskutočnenie prác – stavbyvedúceho (vybrané činnosti vo výstavbe – vedenie uskutočňovania stavieb), pričom osoba poverená výkonom stavbyvedúceho musí mať odbornú prax s vedením uskutočňovania stavieb v trvaní minimálne tri (3) roky; v prípade, že je stavbyvedúci zahraničnou osobou musí tento disponovať potvrdenou registráciou stavbyvedúceho hosťujúcej alebo usadenej osoby v Slovenskej republike vydanou príslušným regulačným orgánom (Slovenská komora stavebných inžinierov). 
 
4.4 Dodávky   
[bookmark: _Hlk181204518]V rámci realizácie diela sa zhotoviteľ zaväzuje používať výlučne stavebné výrobky a materiály spĺňajúce najmä podmienky stanovené:
a) zo zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu,
b) a ak je to relevantné, aj zo zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov alebo rovnocennou právnou úpravou členského štátu a z prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov,
pričom pokiaľ objednávateľ neurčí inak, dokumentáciu preukazujúcu splnenie uvedených podmienok zhotoviteľ predloží objednávateľovi vždy pre každý druh materiálov jednotlivo pred ich použitím pri vykonávaní diela a súhrnne všetku dokumentáciu opakovane pri odovzdaní a prevzatí diela.
4.5 Technické parametre diela 
Dodané a inštalované hlavné zariadenia musia byť nové, vyrobené maximálne jeden (1) rok pred inštaláciou zariadenia na pozíciu okrem armatúr. Dodané zariadenia musia spĺňať požadované technické parametre a vlastnosti zadané objednávateľom.  Technické parametre a vlastnosti musia byť minimálne na úrovni zadanej objednávateľom alebo lepšie.   
Všeobecné  záväzné technické parametre a minimálne technické požiadavky na hlavné zariadenia:  
Zhotoviteľ uvedie  splnenie požiadaviek na technické parametre predmetu diela v prílohe B ZoD
Technická špecifikácia diela.  

4.6 Ostatné zariadenia

4.6.1 SKR, RS a komunikácia
Požiadavky na MaR a RS sú uvedené v TD a týchto súťažných podkladoch.
Kybernetická bezpečnosť a zabezpečenie kontinuity:  

Objednávateľ je podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon o kybernetickej bezpečnosti" alebo „ZoKB") prevádzkovateľom základnej služby , základnou službou prevádzkovateľa základnej služby je výroba tepla a dodávka tepla.
Objednávateľ je povinný uzatvoriť s zhotoviteľom zmluvu o zabezpečení plnenia bezpečnostných opatrení a notifikačných povinností podľa zákona o kybernetickej bezpečnosti (ďalej ako „ZoBOaNP"), táto ZoBOaNP je súčasťou základnej zmluvy o dielo a ustanovuje základné úlohy a princípy spolupráce zmluvných strán s cieľom zabezpečiť kybernetickú bezpečnosť sietí a informačných systémov PZS počas ich životného  cyklu, predchádzať kybernetickým bezpečnostným incidentom, ktoré by sa mohli dotknúť sietí a informačných systémov PZS, a minimalizovať vplyv kybernetických bezpečnostných incidentov na kontinuitu prevádzkovania základnej služby zo strany objednávateľa (ďalej len „ciele"), a to v spolupráci so zhotoviteľom. 
Preto zhotoviteľ pri návrhu a realizácii diela zohľadní a dodrží podmienky vyplývajúce z ZoBOaNP a  podmienky a odporúčania uvedené v dokumente: Všeobecné pravidlá pre partnerské firmy dodávajúce OT infraštruktúru a softvér v  rozsahu realizácie diela. Ďalej zhotoviteľ diela dodrží podmienky uvedené v smernici  PKIB (Politiky kybernetickej a informačnej bezpečnosti pre dodávateľov a tretie strany )  . Tieto dokumenty budú tvoriť prílohy základnej zmluvy o dielo resp. ZoBOaNP.  
 

Zhotoviteľ ďalej dodrží nasledujúce  požiadavky  v rámci rozsahu dodávok diela.
· Licencie
V rámci dodávky môžu byť používané len produkty, ktoré sú riadne licencované na daný účel. Licenčný model musí byť riadne zdokumentovaný. Zhotoviteľ je povinný dodať všetky licencie nutné na správnu funkcionalitu a udržateľnosť dodávaného systému. Všetky licencie musia byť zaregistrované cez centrálny licenčný mail box objednávateľa. 
Vlastníctvo licencií
Všetky dodávané licencie vrátane „maintenance“ a „support“ zmlúv s výrobcom produktu musia byť vo výlučnom vlastníctve objednávateľa. Pri odovzdávaní diela a ani po jeho odovzdaní nesmie v rámci dodávaného systému zostať žiadny HW a SW, ktorý by nebol správne licencovaný a vo výlučnom vlastníctve objednávateľa.
Pri dodávke licencií od tretích strán je nutné aby prípadná „maintenance“ a „support“ zmluva bola priamo medzi objednávateľom a a treťou stranou, alebo aspoň umožňovala neobmedzený priamy kontakt medzi objednávateľom a treťou stranou (výrobcom alebo jeho oficiálnym distribútorom) bez nutnosti sprostredkovania kontaktu pomocou zhotoviteľa.
Licencie MS Windows
Licencie MS Windows pre virtuálne servery a klientov sú zabezpečované zo strany objednávateľa. V prípade fyzických serverov a klientských staníc, tieto licencie dodáva dodávateľ v rámci dodávky systému. Požadované verzie OS na báze MS Windows a ich licenčný model podliehajú schváleniu zo strany objednávateľa.
· Dostupnosť systému
Pokiaľ v špecifickom zadaní nie je uvedené inak, tak pre dodávaný systém musí zhotoviteľ vedieť garantovať minimálne 99.85% (ročne)dostupnosť. Garantovaná dostupnosť je len pre rozsah dodávky a jej výpočet je bližšie špecifikovaný v kapitole výpočet dostupnosti. Pod systémom sa rozumie OT softvér alebo OT infraštruktúra alebo kombinácia oboch (podľa rozsahu dodávky). Dostupnosť sa vždy vyhodnocuje ako dostupnosť celku a nie jeho jednotlivých častí.
Výpočet dostupnosti
Dostupnosť riadiaceho systému je počítaná podľa nasledovného vzorca:


Ts – obdobie, počas ktorého má byť systém dostupný. Do tohto obdobia sa nezapočítavajú plánované odstávky
Tn – obdobie, počas ktorého pre samostatný závod, resp. samostatnú prevádzku objednávateľ nemohol systém využívať z dôvodu jeho poruchy vrátane poruchy jeho komponentov. 
Doby a obdobia sa počítajú na celé (aj začaté) minúty a dostupnosť sa vyjadrí v percentách zaokrúhlene na dve desatinne miesta.
Do doby nedostupnosti riadiaceho systému Tn sa nezapočítava doba od vzniku danej poruchy do začatia prác na odstránení poruchy v prípade, že objednávateľ neumožnil zhotoviteľovi bezodkladne po požiadaní previesť odstránenie poruchy na riadiacom systéme.
Do doby nedostupnosti, v zmysle tohto dokumentu, sa taktiež nezapočítava doba nedostupnosti, ktorá bola preukázateľne spôsobená infraštruktúrou alebo systémom mimo rozsahu dodávky. Dôkazné bremeno je v takomto prípade na strane zhotoviteľa.
Nedostupnosť sa v rámci záruky bude vyhodnocovať za kalendárny mesiac.
Nesplnenie dostupnosti
Ak systém nebude za ktorékoľvek vyhodnocovaných období spĺňať podmienky dostupnosti, musí zhotoviteľ, v rámci záruky a bez nároku na finančnú odmenu, navrhnúť a zrealizovať nápravné opatrenie.
· Service and continuity management
Zhotoviteľ musí v súčinnosti s objednávateľom vypracovať plány obnovy z havárií systému, ktoré budú definovať, kedy nastala havária systému, a upravovať postup v takomto prípade.
Všetky DRP/ARP (Disaster / Application Recovery Plans) musia obsahovať nasledovné témy, ku ktorým musí dodávateľ pripraviť vstupy:
· krátky opis aplikácií / služby systému,
· opis architektúry systému aplikácie / služby, napr.:
· fyzická lokalita systémových komponentov,
· názov servera,
· názov databázy, inštancia databázy,
· inštancia middleware,
· rozhrania s ostatnými aplikáciami alebo systémami,
· fyzická lokalita zálohovania údajov alebo inštalačných médií a
· čísla servisných zmlúv.
· Kontaktné informácie na zhotoviteľa vrátane zástupcov,
· Dopad havárie systému na technologický proces
· Havarijný plán: informácie o havárii systému a aktivácii tímu zodpovedného za reakciu pri havárii.
· Detailný postup pri obnove aplikácie / služby
Pokiaľ v špecifickom zadaní nie je uvedené inak, tak pre dodávaný systém je zo strany objednávateľa požadované RTO 24 hodiny a RPO 48 hodín.
Testovacie scenáre
Zhotoviteľ musí dodať v rámci projektu aj komplexné testovacie scenáre spolu s návodom na testovanie systému. Takto sa zabezpečí možnosť overenia funkcionality systému po havárií rovnako ako aj pri zmenách na systéme.
Validácia DRP/ARP
Validácia navrhnutých DRP/ARP je vykonávaná a dokumentovaná objednávateľom za súčinnosti zhotoviteľa, tak aby bola overená ich vykonateľnosť v rámci požadovaných RTO/RPO. 
Pri validácii DRP/ARP bude overená aj kompletnosť dodaných testovacích scenárov.
Úspešná validácia vykonateľnosti DRP/ARP spolu s úspešným testom funkčnosti je nutná podmienka na odovzdanie systému do prevádzky.
Pravidelné testy
Minimálne jedenkrát za rok musí prebehnúť skúška či je zabezpečené, že systémy OT sa dajú efektívne obnoviť. Testy budú vykonávať zodpovední pracovníci objednávateľa. V rámci trvania záruky bude zhotoviteľ počas týchto testov poskytovať súčinnosť a supervíziu. V prípade odhalenia nedostatkov počas pravidelného testu počas trvania záruky, je zhotoviteľ povinný v rámci tejto záruky vykonať nápravné opatrenia, tak aby nedostatky boli odstránené. Validácia odstránenia nedostatkov sa potvrdí opätovným vykonaním testu.
Za plánovanie a dokumentáciu testov zodpovedá objednávateľ. Za kompletnosť a dodanie vykonateľnej postupnosti krokov zodpovedá zhotoviteľ.
Komunikácia smerom von
Akákoľvek komunikácia smerom von zo siete objednávateľa je implicitne zakázaná. Komunikácia na zariadenia vo vlastníctve objednávateľa cez dedikované APN je povolená. Zmluva o APN musí byť uzatvorená priamo medzi objednávateľom a poskytovateľom digitálnej služby (mobilným operátorom). 
Komunikácia smerom dnu
Akákoľvek komunikácia smerom do siete objednávateľa je implicitne zakázaná. Komunikácia na zariadenia vo vlastníctve objednávateľa cez dedikované APN je povolená. Zmluva o APN musí byť uzatvorená priamo medzi objednávateľom a poskytovateľom digitálnej služby (mobilným operátorom). 
Vzdialený prístup
Vzdialený prístup do siete objednávateľa je možný len na základe platnej zmluvy alebo v prípade plynutia doby záruky, avšak len v takom prípade, že takýto prístup je nevyhnutný na plnenie kontraktuálnych záväzkov zo strany zhotoviteľa. Spôsob a zabezpečenie takejto komunikácie určuje objednávateľ. Nutnou podmienkou je platná ZoBOaNP medzi zhotoviteľom a objednávateľom.




Požiadavky na automatizované systémy riadenia a kontroly prevádzky:
Riadiace systémy budú navrhnuté a realizované podľa zvolenej koncepcie a architektúry uvedenej v TD (tendrovej projektovej dokumentácii) a musia spĺňať environmentálne a technické požiadavky podľa všeobecne záväzných právnych predpisov a technických noriem, aj keď nie sú právne záväzné.
Automatizácia a meracie zariadenia a systémy musia spĺňať požiadavky na kvalitu, bezpečnostné pravidlá a postupy používané v moderných prevádzkach. Všetky materiály, zariadenie a systémy musia byť osvedčenými technológiami, korektne navrhnutými na prevádzku objednávateľa a musia byť z pohľadu technického riešenia na úrovni štandardov stanovených všeobecne záväznými právnymi predpismi a technickými normami a v súlade s procesnými, environmentálnymi, technickými a inými kvalitatívnymi štandardmi.

Riadiaci systém kotla a pridružených prevádzok:
Základné požiadavky na technickú úroveň riadiacich systémov vychádzajú zo súčasných trendov integrovaného riadenia technologických procesov, musia spĺňať vysoké nároky na bezpečnosť a spoľahlivosť a zohľadňovať náročnosť technológie koncového užívateľa.
Špecifikované dodávané riadiace systémy musia byť schopné vykonávať všetky funkcie popísané v TD a v tomto opise vrátane regulačného a bezpečnostného ovládania.
Hardware musí obsahovať moduly nevyhnutné pre splnenie stanovených funkčných požiadaviek v danej špecifikácii. Softvér (SW) musí obsahovať operačný systém v reálnom čase pre každý uzol alebo modul a aplikačný softvér musí spĺňať požiadavky vytvorené pre daný systém.  Všetky finálne verzie aplikačného SW (verzie po úpravách v skúšobnej prevádzke) budú dodané objednávateľovi na pamäťových nosičoch, alebo zabezpečenou elektronickou poštou , resp. cez úložisko v cloude  pre potreby ich zálohovania.
Automatizovaný systém kontroly a riadenia prevádzky zabezpečuje prevádzkovanie nového technologického zariadenia (kotla  a nadväzujúcich prevádzok) ako celku s možnosťou ovládania všetkých podstatných a dôležitých častí z riadiaceho pracoviska obsluhou. Ďalej tento súbor musí zabezpečiť bezpečné automatické prevádzkovanie technológie, a tiež registráciu a archiváciu dôležitých prevádzkových dát. Registrácia a záznam dát v RS z meracích a ovládacích okruhov bude funkčná už pri skúške okruhov a čiastkových skúškach technológií riadených RS.
Pri realizácii Automatizovaného systému kontroly a riadenia prevádzky bude zhotoviteľ vychádzať z koncepcie ktorá je spracovaná v TD (tendrová projektová dokumentácia).  Uvedená  tendrová dokumentácia má informatívny charakter a nezohľadňuje všetky technické detaily, požiadavky , špecifikácie a časti projektu. Zhotoviteľ pre spracovanie konečného riešenia  a DRS  pre realizáciu, navrhne uvedené riadiace systémy podľa požiadaviek technických noriem, ako sú súbory  STN EN 61508 a STN EN IEC 62443  , špecifikuje a doplní aj časti ktoré nie sú uvedené v TD.
Podrobnosti realizácie  komunikácie RS resp. (PLC automatov), vzájomnej výmeny signálov a technickú špecifikáciu všetkých HW prvkov  budú špecifikované v DRS vypracovanej zhotoviteľom  a odsúhlasenej objednávateľom.

DRS SKR bude obsahovať: 
· technickú správu  
· technický popis projektu  
· súpis podkladov podľa ktorých bola dokumentácia vypracovaná  
· všeobecné poznámky k dokumentácii   
· popis technologického zariadenia a zvolenej koncepcie   
· technické riešenie   
· popis RS , polohopis RS, typy a schémy komunikácie rôznych častí RS, detailné schémy komunikácie RS ,  PLC ak sú v projekte použité, komunikačnú maticu 
· topológiu komunikácie OST – dispečerské pracovisko , detailné schémy komunikácie v označením HW a ich  komunikačných portov
· popis meracích, regulačných, ovládacích a signalizačných obvodov   
· systém značenia okruhov  
· zoznam meracích miest , systém značenia obvodov  
· zoznam obvodov signalizačných , ovládacích  
· zoznam ochranných obvodov 
· zoznam elektrospotrebičov   
· zoznam armatúr   
· zoznam technologických zariadení   
· zoznam káblov   
· označenie káblov   
· káblové rozvody a združovanie káblov  
· výkresová dokumentácia trasovania káblov (dispozícia)  
· zoznam elektroinštalačného materiálu a montážneho materiálu nosných konštrukcií      
· Technicko-obchodnú špecifikáciu  prvkov MaR  
· technologické schémy (P&ID Piping and Instrumentation Drawing)  
· výkresovú dokumentáciu spôsobu procesného pripojenia meradiel k strojnotechnologickej časti -  hookupy  
· výkresovú dokumentáciu - schémy  el. zapojenia silových (NN)  obvodov na svorkovnice rozvádzačov , označenie svorkovníc      
· výkresovú dokumentáciu - schémy  el. zapojenia  meracích, signalizačných  a ovládacích obvodov na svorkovnice rozvádzačov RS, označenie svorkovníc  
· algoritmy riadenia (blokové schémy , vývojový diagram)  
· popis algoritmov a sekvencií      
· protokol o určení vonkajších vplyvov   
· ochranné opatrenia na zníženie nebezpečenstva požiaru  
· požiarne prechody  
· požiadavky na profesie pre realizáciu elektroinštalácie  
· požiadavky a upozornenie pre montážnu realizáciu, pre odberateľa, pre bezpečnosť a      
ochranu zdravia pri práci na el. zariadeniach  
· zaradenie zariadenia v zmysle vyhlášky č. 508/2009 z.z  
· zhodnotenie zostatkových rizík   
· napäťovú sústavu podľa STN 33 2000-3  
· riešenie uzemnenia   
· stupeň dôležitosti dodávky elektrickej energie  
· ochranu proti prepätiu, skratu a preťaženiu  
Zhotoviteľ musí dodať v rámci projektu aj komplexné testovacie scenáre spolu s návodom na testovanie systému a postupy obnovy systému v prípade výpadku systému. Takto sa zabezpečí možnosť overenia funkcionality systému po havárií rovnako ako aj pri zmenách na systéme. 
Riadenie technologických celkov:
Komplexne budú monitorované a riadené minimálne tieto celky:  
- 1 ks parný kotol s vlastným riadiacim systémom a príslušenstvo kotlov (modul tepelnej úpravy vody , vypúšťací a chladiaci modul, kondenzátny modul a modul monitorovania kvality kondenzátu) 
- úpravňa vody a kondenzátu
- Monitorovanie vratných kondenzátov : Monitorovanie vodivosti a zákalu
Úprava vratných kondenzátov : Pranie tlakového filtra 
Úpravňa vody pre napájaciu vodu kotlov 
Tepelná úprava napájacej vody Regulácia hladiny, teploty napájacej a odpadnej vody 
Je požadovaná  presná regulácia, ktorá bude spoľahlivo  spracovávať náhle zmeny zaťaženia.
- expanzný doplňovací automat , 
- redukčná stanica pary 1,3 MPa / 0,7 –0,9 MPa,

Nadradený riadiaci  systém (NRS) bude zastrešovať monitorovanie a riadenie celej kotolne t. j. vizualizáciu vybraných dôležitých informácií z kotla a jeho príslušenstva a ostatných zariadení. Vizualizácia riadenej technológie strojovne a elektro zariadení bude  realizovaná  na operátorskom pracovisku v  priestoroch dozorne FNsP a zároveň na HMI paneli, ktorý bude osadený na dverách rozvádzača riadiaceho systému (DT) , ak tento bude umiestnený mimo dozorne . NRS bude taktiež monitorovať výskyt plynu a CO v CH4 kotolni, priestorové teploty, únik vody vo vybraných priestoroch, spotrebu studenej vody, plynu, elektrickej energie a i. Súčasne bude zabezpečovať signalizáciu a potrebné opatrenia pri poruchách a haváriách.

Procesná stanica NRS bude zabezpečovať nasledovný monitoring:
-priestorová teplota v kotolni a úpravni vody
-únik vody (zaplavenie podlahy) v kotolni, úpravni vody a zásobárni kondenzátu
-únik zemného plynu a výskyt oxidu uhoľnatého v kotolni

Podľa hodnôt a stavov uvedených vyššie zabezpečí procesná stanica príslušnú reakciu ovládaním poruchovej a havarijnej akustickej signalizácie, signalizáciou na ovládacom paneli a a operátorskom  pracovisku. Podľa požiadaviek spracovateľa technologickej časti realizačného projektu tiež zabezpečí blokovanie chodu horáka kotla a uzavretie havarijného uzáveru plynu.

Vyššia úroveň riadenia bude predstavená obslužnou stanicou (tzv. operátorské pracovisko) , na ktorej bude  vizualizácia strojovne a elektrozariadení kotolne rozšírená o vizualizáciu vybraných signálov z parného kotla. Toto operátorské pracovisko (OP) bude so svojim systémom inštalované v lokálnej dozorni FNsP  a HMI  v rozvádzači pre SKR(DT). Operátorské pracovisko bude realizované pomocou displeja , vizual. PC ( napr. tenký klient), klávesnice a príslušenstva , ďalej OP umožňovať obsluhe riadiť prevádzku prostredníctvom ovládania jednotlivých zariadení, zadávať žiadané parametre a vykonávať zmeny režimov prevádzky, vrátane signalizácie poruchových stavov, ďalej nadradený systém bude vybavený HW a SW prostriedkami ktoré umožnia komunikačné prepojenie na dispečerské pracovisko objednávateľa , to znamená prenos dát , signálov a riadiacich povelov z a do  technol. dozorne umiestnenej v MHTH-ZA pre riadenie ostatnej technológie.   OP bude vybavené     monitorom pre nepretržitú prevádzku 24/7 o veľkosti minimálne 32 palcov. Monitor musí spĺňať požiadavku na Full HD rozlíšenie, široké pozorovacie uhly 178° / 178°, vstupy minimálne  HDMI,  DP,  BNC vstup (Composite/CVBS), BNC Loop-through (výstup) , technológia proti vypáleniu obrazu (Anti-Burn-In) a požiadavku na   dlhú životnosť panelu .
V rozvádzači pre SKR (DT)  bude inštalovaný  riadiaci systém s príslušnými vstupno – výstupnými a komunikačnými modulmi. Na dverách rozvádzača DT bude  farebný dotykový 15“ panel. Riadiaci systém bude monitorovať a riadiť vyššie uvedené technologické celky úpravne vody, kondenzátu, redukčnú stanicu pary aj parný kotol.  RS kotla bude s nadradený systém komunikovať pomocou zabezpečeného protokolu.  Týmto bude zabezpečený dozor na mieste s obsluhou. Tento systém pomocou svojich prostriedkov a vizualizácie bude umožňovať obsluhe komplexný prehľad nad prevádzkovanými zariadeniami a bude umožňovať obsluhe v prípade potreby ručne ovládať jednotlivé zariadenia.  Prvky poľa ( snímače teploty , tlaku , prietoku  polohy , stavy) budú pripojené na I/O moduly RS štandardnými signálmi 4-20mA , alebo 0 –10 VDC.

Z dôvodu zamedzenia  neoprávneného prístupu a možnosti neoprávneného ovládania technológie kotolne, po ukončení skúšobnej prevádzky a odovzdaní diela zhotoviteľ zmení všetky  prístupové defaultné heslá pre všetky kontá, na všetkých OP a HMI zariadeniach pomocou ktorých existuje možnosť neoprávneného zásahu do riadenia technológie a vytvorí nové heslá ktoré zhotoviteľ odovzdá objednávateľovi. Zhotoviteľ ďalej zabezpečí, automatické zamknutie konta do ovládacej aplikácie po uplynutí doby 2min. nečinnosti v aplikácii. Pričom aplikácia po zamknutí konta bude naďalej zobrazovať vizualizáciu  technológie. 
Zhotoviteľ musí v súčinnosti MHTH vypracovať plány obnovy z havárií systému, ktoré budú definovať a upravovať postup v takomto prípade. 

Všetky uvedené požiadavky zhotoviteľ dodrží a dielo realizuje  podľa pravidiel uvedených v:  Všeobecné pravidlá pre partnerské firmy dodávajúce OT infraštruktúru a softvér v  rozsahu realizácie diela.

Riadiaci systém parného kotla
Nový parný kotol bude dodaný s vlastným riadiacim systémom s dotykovým (touch) obslužným LCD panelom na dverách rozvádzača kotla. Rozvádzač bude umiestnený v prevádzke pri kotly. Riadiaci systém kotla   bude zabezpečovať priame riadenie technologického procesu, t.j. automatickú reguláciu, zabezpečenie v prípade poruchových stavov, zabezpečenie logických nadväzností a podmienok medzi jednotlivými časťami technológie. Zabezpečí optimálnu reguláciu spaľovacieho procesu kotla, reguláciu výkonu podľa spotreby tepla, reguláciu tlaku, teploty výstupnej pary z kotla na požadovanú hodnotu a ovládanie ostatných zariadení kotla.
V zmysle uvedeného,  bude zhotoviteľ v DRS riešiť aj  spoluprácu navrhnutého systému SKR s autonómne pracujúcimi subsystémami: riadiaci systém nového parného kotla, úprave vody a kondenzátu,  redukčnú stanicu pary, expanzný doplňovací automat a pod, systém monitorovania úniku zemného plynu a CO v kotolni,  zber údajov zo zariadení el. vlastnej spotreby do systému SKR. 
Súčasťou meracích okruhov parného kotla  bude aj meranie prietoku výstupnej pary pomocou vírového prietokomera a meranie energie výstupnej  pary pomocou kalorimetrického počítadla . Zhotoviteľ v tejto súvislosti navrhne, dodá , inštaluje a spustí do prevádzky kompletný merací okruh výstupnej pary z kotla aj s členmi meracieho okruhu tepla ( snímač tlaku , snímač teploty , prietokomer a kalorimeter). Merací okruh a členy meracieho okruhu pre meranie množstva pary bude navrhnuté a dodané v súlade s platnou legislatívou o určených meradlách (zákonom č. 157/2018 Z. z. o metrológii a o zmene a doplnení niektorých zákonov, s vyhláškou Úradu pre normalizáciu, metrológiu a skúšobníctvo Slovenskej republiky č. 161/2019 Z. z. o meradlách a metrologickej kontrole v znení neskorších predpisov) a v súlade s technickými požiadavkami so schválením MID podľa normy EN 1434.Riadenie parného kotla bude pozostávať z jeho riadiaceho systému s príslušenstvom a zo systému kontroly a riadenia (SKR) pre ostatné zariadenia. Ideová schéma topológie navrhovaného riadiaceho systému sa nachádza vo výkresovej časti projektu.

Ovládanie akčných členov a pohonov
Elektropohony budú riešené s režimovými prepínačmi s polohami RUČ. – O –  AUT. na miestnych ovládacích skrinkách pri servopohone. Pre potreby údržby, revízie a opravy je navrhnuté ručné ovládanie. Pri ručnej prevádzke budú vyradené z činnosti nadväzujúce obvody v časti SKR. Miestne ovládanie čerpadiel so vstavaným frekvenčným meničom bude možné aj priamo cez ovládací panel na čerpadle, u servopohonov regulačných ventilov bude možné aj pomocou ručného ovládača na servopohone. Pri ručnom ovládaní riadených servopohonov je však dovolená ručná manipulácia až po vypnutí elektrického napájania servopohonov.

Meranie prietoku a spotreby zemného plynu:
Pre meranie prietoku a spotreby zemného plynu do plynového kotla bude požité meradlo na meranie spotreby zemného plynu. Meradlo bude spĺňať štatút určeného meradla a musí mať platný certifikát schválenia typu.
Pri meraní zemného plynu sa použije plynomer s prepočítavačom pretečeného množstva zemného plynu, ktorý slúži na prepočet objemu zemného plynu meraného pri prevádzkových podmienkach (tlak, teplota, kompresibilita, chemické zloženie plynu a. i.) na referenčné podmienky. Ak bude použitý samostatný prepočítavač , musí mať platný certifikát schválenia typu resp. certifikát MID. Prepočítavač bude okrem iného vybavený výstupom pre prenos údajov do dispečerského systému MHTH-ZAT  s možnosťou prenosu údajov napr.: (okamžitý prietok, tlak, teplota plynu, číselníky pretečeného množstva a pod.).
Plynomer bude dodaný s návodom na inštaláciu, obsluhu a údržbu v slovenskom jazyku, resp. českom jazyku.

Požiadavka na merač spotreby elektrickej energie / elektromer:
Požadovaný certifikát schválenia typu resp. certifikát MID pre určené meradlo.
Elektromer s Prenosom dát komunikačným rozhraním  
Komunikácia , požadované prenášané hodnoty:
ID- identifikačné číslo elektromera
E - elektrická energia celkové množstvo (kWh)

Komunikácia s dispečerským pracoviskom MHTH-ZAT .
V rámci realizácie diela  SKR Kotolne FNsP  zhotoviteľ zabezpečí  realizáciu komunikácie  z nadradeného RS kotolne , monitorovacieho kamerového systému , merania spotreby plynu a spotreby el. Energie do dispečerského systému MHTH-ZAT.  Zhotoviteľ zabezpečí  dodávku , inštaláciu a zapojenie všetkých potrebných HW prvkov  ktoré umožnia prenos údajov  z monitorovania a ovládania kotolne, monitorovacieho kamerového systému , merania spotreby plynu a spotreby el. Energie. 
Údaje z diaľkového ovládania a monitorovania kotolne FNsP budú prenášané a vizualizované na existujúci dispečing objednávateľa , ktorý slúži na ovládanie ostatnej technológie výroby tepla a EE v závode MHTH-ZA  prostredníctvom novej optickej siete. Optická sieť bude budovaná v rámci realizácie hlavného HV rozvodu z CZT MHTH-ZAT. Zhotoviteľ komunikácie z nadradeného RS kotolne , monitorovacieho kamerového systému , merania spotreby plynu a spotreby el. Energie do dispečerského systému MHTH-ZAT bude spolupracovať s realizátorom optickej siete  a bude vychádzať zo spracovanej TPD  optickej siete. Všetky HW komponenty   kabeláže, montáže a ich uvedenie do prevádzky pre zabezpečenie komunikácie  sú v dodávke zhotoviteľa, SW úpravy dispečingu objednávateľa zabezpečí tiež zhotoviteľ. Ďalej v rámci harmonogramu realizácie komplexného riešenia výmeny parných rozvodov musí zhotoviteľ uvažovať aj so skutočnosťou , že termín realizácie kotla FNsP sa nemusí zhodovať s termínom budovania optickej siete ako súčasť diela realizácie hlavného rozvodu. V tomto prípade sa predpokladá , že kotol a technológia FNsP bude realizovaná skôr , preto zhotoviteľ musí počítať aj s požiadavkou na realizáciu komunikácie dočasným alternatívnym spôsob t. j. pomocou signálu GSM so 4G/LTE  prenosom. (SIM zabezpečí objednávateľ podľa objemu prenášaných dát , ktoré definuje zhotoviteľ). Po vybudovaní optickej siete zhotoviteľ realizuje zmenu spôsobu prenosu dát s inštaláciou HW a SW úpravami. Náklady na uvedené dočasné riešenie  komunikácie zahrnie  zhotoviteľ vo svojej ponuke.
Zhotoviteľ v rámci SW úprav dispečerského systému   pre diaľkové ovládanie a monitorovanie Kotolne FNsP ,vytvorí  zobrazenie Kotolne a jej technologických celkov, ktoré bude vychádzať z technologických schém . Vytvorená vizualizácia poskytne detailný pohľad na riadenú technológiu s vizualizáciou premenných hodnôt meraní, stavov regulátorov a polôh akčných členov, signálov, ochrán, alarmov, porúch a iných dôležitých informácií.   Operátorovi diaľkového riadenia budú v rámci vizualizácie Kotolne  zobrazené všetky dôležité hodnoty, tak aby bolo zabezpečené plnohodnotné ovládanie technológie v kotolni FNsP. 
Ďalej vizualizácia cez vhodné vizualizačné prostriedky  umožní operátorovi v prípade potreby ručný zásah do riadenia Kotolne FNsP a zmenu parametrov. Pri realizácii SW úprav zhotoviteľ zohľadní, dodrží koncepciu a spôsob  riešenia vizualizácie, ktoré je štandardné pre apl. Prostredie disp. Pracoviska MHTH-ZAT. Zhotoviteľ doplní do databáz meradiel v dispečerskom systéme  meradlá spotreby plynu a el. Energie.
Zhotoviteľ zabezpečí a realizuje úpravy SW na existujúcom dispečingu závodu Žilina , pričom objednávateľ odporúča, aby  tieto činnosti zhotoviteľ zabezpečil u súčasného správcu a dodávateľa systému. Zhotoviteľ spracuje schému komunikácie zariadení , komunikačnú maticu a  zoznam v ktorom budú uvedené  IP, MAC  adresy HW zariadení.   Po inštalácii HW zhotoviteľ zmení prístupové defaultné heslá a vypracuje zoznam zariadení s novými priradenými heslami ktorý odovzdá s technickou dokumentáciou objednávateľovi.  
Dvere rozvádzačov RS a komunikačného rozvádzača,  umožňujúcim prístup k HW a živým  častiam v rozvádzači, musia byť dostatočne pevné a upevnené tak, aby ich bolo možné otvoriť len pomocou špecifického kľúča (napr. FAB) určeného pre jeden rozvádzač, z dôvodu zamedzenia  neoprávneného prístupu k zariadeniam a z dôvodu zaistenia bezpečnosť osôb. Zhotoviteľ zabezpečí, že  rozvádzače riadiacich systémov a komunikačný rozvádzač budú vybavené dverovým spínačom pre signalizáciu otvorenia dverí a signál otvorenia rozvádzača bude súčasťou súboru prenášaných dát z kotolne FNsP a bude vizualizovaný na dispeč. pracovisku  objednávateľa.

Monitorovanie priestorov Kotolne FNsP - Kamerový systém.
Z dôvodu dispečerského dohľadu nad technológiou,  zhotoviteľ dodá a realizuje monitorovanie priestorov kotolne a pridružených technológií FNsP. V každom priestore budú inštalované  kamery   tak,  aby boli snímané priame stavoznaky na kotloch a aby  mal operátor na dispečerskom pracovisku CZT objednávateľa celkový pohľad na monitorovaný priestor. To znamená, že zhotoviteľ zabezpečí okrem kamerového systému monitorovania priestorov aj prenos z monitorovania na dispečerské pracovisko objednávateľa.

Zaškolenie pracovníkov údržby RIS a MaR 
Zhotoviteľ v rámci odovzdania diela zaškolí pracovníkov odd. RIS  a odd. MaR objednávateľa na obsluhu, údržbu RS a MaR zariadení v rozsahu dodávok diela . Zaškolenie pracovníkov bude potvrdené protokolom o školení ktoré potvrdia svojim podpisom zhotoviteľ a prac, objednávateľa.

4.6.2 Elektro časť
Elektro časť bude vypracovaná na základe koncepcie uvedenej v TD (tendrová projektová dokumentácia) s nasledovnými upresneniami:
Súčasťou dodávky nového parného kotla je rozvádzač RK1(zmena názvu oproti TD - rozvádzač s názvom RK už v danom objekte existuje), ktorý obsahuje okrem riadiaceho systému kotla aj istiace a ovládacie prístroje pre pripojenie a ovládanie plynového horáka a napájacích čerpadiel. Pre pripojene rozvádzača RK1 a rozvádzačov technologického vybavenia potrebného pre chod nového parného kotla slúži nový rozvádzač RMS. Tento je na rozvod NN pripojený z rozvádzača RK v existujúcej rozvodni NN. Pripojenie koncových zariadení z rozvádzačov technologického vybavenia je súčasťou ich dodávky.
Technológia kotla bude trvalo prevádzkovaná a riadená v automatickom režime riadiacim systémom v rozvádzači RK1 a nadradeným riadiacim systémom kontroly riadenia (SKR), inštalovaným v samostatnom rozvádzači DT. Rozvádzač DT je na rozvod nn pripojený rozvádzača RMS. Systém kontroly a riadenia rieši časť MaR.
Elektro časť musí zahŕňať dodávku, montáž a uvedenie do prevádzky elektrických zariadení pre napájanie a riadenie kotla, čerpadla, ventilátora, regulačných ventilov, meracích a regulačných prvkov. V hranici dodávky diela v časti elektro sú aj sú zahrnuté všetky komponenty, kabeláže, istenia, svorky a pod. ktoré sú potrebné na spoľahlivý a bezpečný chod novej technológie (aj tie komponenty, ktoré môže TD opomenúť). Elektrické zariadenia musia spĺňať platné normy a predpisy. 
Navrhované elektrické zariadenia musia byť inštalované v súlade s protokolom o určení vonkajších vplyvov a priestorov. K danému prostrediu neexistuje protokol o určení vonkajších vplyvov, zhotoviteľ zabezpečí jeho vytvorenie v rámci tvorby DRS.
Technologické zariadenia včítane potrubných prepojení a nosných oceľových konštrukcií musia byť vodivo pospájané a chránené pred účinkami atmosférickej a statickej elektriny.

Napájanie pre novú technológiu:
Elektrická energia pre novo inštalované zariadenia bude zabezpečená z existujúceho rozvádzača RK pole 2, ktorý je situovaný v existujúcej elektrickej rozvodni. Rozvodňa je situovaná v rovnakom stavebnom objekte ako nový parný kotol. Do tohto poľa bude umiestnené hlavné istenie pre hlavný rozvádzač RMS spolu s elektromerom na meranie spotreby pre celú technológiu napájanú z rozvádzača RMS. Merané hodnoty z elektromera budú prenášané do nadradeného systému. Prenos meraných hodnôt z elektromera do nadradeného systému je popísaný v časti MaR a komunikácia.


Parametre existujúceho rozvádzača RK:
3xPEN 400/230V, 50Hz, 400A.
Skriňový 5 poľový rozvádzač s jedným napájacím prívodom istením deónom typ: J2UX50L . Nominálny prúd hlavného ističa 400A, nominálne napätie 500V. Rozvádzač RK má vo vrchnej časti umiestnené priebežné šíny. 

Nový rozvádzač RMS:
Nový rozvádzač RMS je navrhnutý skriňový s rozmermi (š, v, h) 800Xx 2000x 400 mm. Umiestnený bude na integrovanom podstavci 100mm vysokom v miestnosti existujúcej elektrickej rozvodne. Pred rozvádzačom musí byť voľný priestor min. 1200mm. Krytie rozvádzača bude navrhnuté v súlade s protokolom o určení vonkajších vplyvov. Pri otvorených dverách IP20. Dvere rozvádzača, kryty a veká el. zariadení, umožňujúce prístup k živým častiam, musia byť dostatočne pevné a upevnené tak, aby ich bolo možné otvoriť len pomocou nástroja alebo kľúča, pokiaľ nie je možné zamedziť iným spôsobom prístup ku zariadeniam a zaistiť bezpečnosť osôb. 
Pri opravách a revíziách bude môcť obsluha kotolne odstaviť celú technológiu od zdroja el. energie tlačidlom, ktoré ovláda vypínaciu cievku hlavného ističa. Stav činnosti hlavného ističa je opticky signalizovaný - zapnuté (zelená), vypnuté (priesvitná)

Záložný zdroj napájania UPS:
Nový záložný zdroj UPS bude realizovaný pre napájanie nadradeného RS  v objekte s kotlom. UPS bude napájaná 230VAC. 

Nad rámec TD bude UPS špecifikovaná nasledovne:
Výkon UPS bude určený v DRS, doba zálohy min 15 minút, prevedenie UPS: on-line (pri prerušení napájania do UPS nedôjde ku žiadnemu prerušeniu napájania na výstupe z UPS), použité budú gélové batérie so 7 ročnou životnosťou. UPS bude mať externý bypass, ktorý umožní prechod na nezálohovanú sieť bez prerušenia napájania a pri poruche UPS bude možné odpojiť UPS bez prerušenia napájania. UPS bude mať možnosť zasielania binárnych stavov o chode a o poruche do nadradeného systému.
Prestupy káblov cez stenu musia byť protipožiarne utesnené, v súlade s požiadavkami § 40 odsek (3) vyhl. 94/2004 konštrukčnými prvkami takého druhu ako sú požiarne konštrukcie ktorými prestupujú. Utesnený prestup musí spĺňať požiadavky na požiarnu odolnosť požiarnej deliacej konštrukcie ktorou prestupuje. Na protipožiarne prepážky budú použité certifikované protipožiarne hmoty opatrené certifikačnou značkou CE. Protipožiarna prepážka bude označená predpísaným štítkom. Pracovníci aplikujúci protipožiarnu prepážku budú mať certifikát na uvedenú činnosť. Použitý druh protipožiarnej hmoty a doba odolnosti bude uvedená v projektovej dokumentácii skutkového stavu.
Káblové žľaby a káblové trasy budú navrhnuté na princípe stavebnicového systému a budú obsahovať potrebné príslušenstvo: kryty, spojky, nosníky, spojovacie komponenty a pod. Ako protikorózna ochrana bude použitá žiarovo zinková povrchová úprava. Rozmery káblových žľabov voliť s ohľadom na použité prierezy káblov tak, aby bolo možné žľaby po ukončení pokládky káblov bezpečne zvrchu zakryť. Projektová dokumentácia bude obsahovať káblové trasy s určením všetkých komponentov pre káblové žľaby – projekt káblových trás.
Využijú sa jestvujúce káblové trasy a v potrebnom rozsahu sa doplnia. Káblové lávky je nutné vodivo prepojiť a uzemniť, aspoň na ich začiatku a konci.
Káble sa budú ukladať na jestvujúce a nové káblové trasy, treba dodržať minimálnu vzdialenosť medzi káblami. Treba dodržať vzdialenosti vedení v súlade s príslušnou STN, dovolené polomery ohybu káblov a káble pokladať pri dovolenej teplote.
Uzemnenie bude vykonané v súlade s príslušnými normami STN. Nové uzemnenie bude pripojené na existujúcu uzemňovaciu sústavu.
Použité komponenty v časti elektrozariadení NN budú od renovovaného výrobcu. Komponenty NN budú v rámci RPD použité od jedného výrobcu z dôvodu unifikácie. Unifikácia sa týka nasledovných komponentov, ktoré budú od jedného výrobcu – výkonové ističe, ističe, stýkače, motorové spúšťače, relé, poistkové odpojovače a ich príslušenstvo. Kombinovanie jednotlivých výrobcov uvedených komponentov sa nepripúšťa.
Výrobky budú opatrené značkou zhody (CE).
Hlavná uzemňovacia svorkovnica 
Hlavná uzemňovacia svorkovnica (HUPS) bude umiestnená na stene v blízkosti rozvádzača RMS. Do HUPS bude pripojené: hlavné uzemnenie objektu, PE svorky rozvádzačov RMS a DT, kovová káblová trasa kovové potrubie technológie, konštrukcia kotla  a konštrukcie motorov. Prierez vodičov na uzemnenie určí projektant v DRS.
 
Stupeň zaistenia dodávky el. energie :
Dodávka el. energie je zaistená podľa stupňa č. 3.
 
Ochrana proti skratu a preťaženiu :
El. zariadenia v rozvádzačoch sú chránené proti skratu ističmi a el. pohony proti preťaženiu vlastnými tepelnými ochranami.

Meranie elektrickej energie:
· Rozvádzač RK bude vybavené elektromerom s tr. presnosti 1 %. Elektromer bude zapojený tak, aby meral celú spotrebu EE len pre zariadenia súvisiacou s technológiou HMTH.  
· Uvedená úprava zapojenia merania EE bude upravená podľa vyššie uvedenej požiadavky aj v projekte skutkového vyhotovenia.
· Elektromer bude komunikačný. Spôsob komunikácia je uvedený v časti MaR, RS.

Požiadavky na PD - časť elektro, MaR
Projektová dokumentácia časti elektro a MaR, ktorú vypracuje zhotoviteľ bude zakreslená a značená klasickým značením, t. j. nebude použité značenie KKS. Použijú sa zvyklosti značenia objednávateľa.
Všetky zmeny v elektro časti budú zaznamenané do projektovej dokumentácie MaR, t. j. projektová dokumentácia elekto a MaR bude tvoriť jeden celok.
Zhotoviteľ vypracuje pre elektro časť podrobný výkaz-výmer v ktorom budú popísané všetky použité komponenty, elektroinštalačná výzbroj rozvádzačov, cena za jednotlivé práce, cena za revíziu. 

Harmonogram realizácie diela
HMG realizácie diela je súčasťou podkladovej dokumentácie a je spracovaný s časovou jednotkou „týždeň“. Okrem časových údajov informuje zhotoviteľa o náplni jednotlivých krokov realizácie diela a súčasne poskytuje ďalšie informácie pre koordináciu realizácie diela so súbežne prebiehajúcimi projektmi a aktivitami objednávateľa.
Po vzájomnej dohode objednávateľa a  zhotoviteľa, môže byť začatie realizácie diela uskutočnené aj v skoršom termíne. Uvedenie do prevádzky podľa usmernenia bilančnej skupiny nie je vhodné realizovať v prvom a štvrtom kvartáli roka

Detailný časový plán realizácie predmetu diela musí rešpektovať najmä:
- všetky procedúry uvedené v obchodných podmienkach ako sú napr. postupy pri konzultáciách  a odsúhlasovaní dokumentácie obstarávateľom atď.,
- východiskové a obmedzujúce podmienky realizácie predmetu diela uvedené v obchodných podmienkach.
Detailný časový plán, rešpektujúci HMG, ktorý je súčasťou  DVP, bude predložený zhotoviteľom a bude spracovaný s časovou jednotkou „deň“. Okrem časových údajov bude informovať o náplni jednotlivých krokov realizácie predmetu diela a súčasne poskytovať ďalšie informácie pre koordináciu realizácie predmetu diela so súbežne prebiehajúcimi projektmi a aktivitami objednávateľa.

Zhotoviteľ je zodpovedný aj za:
· zabezpečenie staveniska v nevyhnutnom rozsahu proti prístupu nepovolaných osôb,
· osvetlenie staveniska v potrebnom rozsahu,
· stráženie staveniska,
· zabezpečenie pripojenia na rozvody elektrickej energie a vody, prípadne zabezpečenie zdrojov elektrickej energie,
· udržiavanie poriadku a čistoty v súvislosti s realizáciou predmetu diela,
· čistenie všetkých filtrov počas uvádzania do prevádzky,
· vyhotovovanie fotodokumentácie o priebehu realizácie diela, ktorou sa zaznamenáva postup prác v takých intervaloch, ktoré umožňujú vizuálne zachytenie všetkých prác vykonaných v súvislosti s predmetom diela. Fotodokumentácia bude odovzdávaná objednávateľovi priebežne a to v elektronickej forme. Fotodokumentácia musí byť vyhotovená v primeranom rozlíšení. Podrobnosti budú dohodnuté na kontrolnom dni,
· vypratanie staveniska.
Zhotoviteľ je povinný postupovať tak, aby nedošlo k škode na majetku a prípadné škody na majetku ihneď odstraňovať. V tejto súvislosti je zhotoviteľ povinný zabezpečiť pasportizáciu majetku , ktorý môže byť realizáciou predmetu diela dotknutý. Pasportizáciu zabezpečí zhotoviteľ tak, aby táto riadne zdokumentovala stav príslušného majetku pred začatím realizácie prác, ktorými môže byť tento dotknutý a následne, aby bol zdokumentovaný stav tohto majetku po ukončení príslušných prác s cieľom preukázateľne a prehľadne porovnať aktuálny stav s východiskovým stavom majetku. Podklady z pasportizácie majetku bude zhotoviteľ priebežne odovzdávať v elektronickej podobe objednávateľovi. 
5.  Uvádzanie do prevádzky 
Uvedenie diela do prevádzky
· vypracovanie projektu, HMG uvádzania do prevádzky,
· vypracovanie plánu skúšok pred uvedením diela do prevádzky,
· vypracovanie pracovného postupu pre vykonávanie odborných prehliadok a skúšok pre plynové a elektrické zariadenia,
· zaškolenie pracovníkov obsluhy objednávateľa na prevádzku zariadenia,
· vypracovanie prevádzkového predpisu pre obsluhu  zariadenia,
· Vypracovanie prevádzkového poriadku kotolne,
· vykonanie individuálnych skúšok všetkých zariadení, technologických celkov  po zabudovaní na stavbe pred spustením technológie, prehliadok na základe DRS, kontrolného a skúšobného plánu a z neho vyplývajúceho časového harmonogramu skúšok a odovzdanie správ (protokolov) o výsledkoch jednotlivých skúšok,
· vykonanie komplexného vyskúšania v trvaní 72 hodín (na základe projektovej dokumentácie, časového harmonogramu skúšok a projektu komplexného vyskúšania)
Pri uvádzaní kotla do prevádzky bude zhotoviteľ vychádzať z normy STN 070710.
Komplexné vyskúšanie 
Za účelom preukázania plnenia objednávateľom požadovaných technických parametrov a funkčnosti diela objednávateľ požaduje preveriť splnenia týchto parametrov v rámci procesu odovzdávania a preberania diela  podľa všeobecne záväzných právnych predpisov a technických noriem. 
V prípade, že dôjde k prerušeniu prevádzky skúšaných zariadení z dôvodu nie na strane objednávateľa, musí byť skúška za účelom preukázania riadneho vykonania diela zopakovaná. V prípade, že dôjde k prerušeniu prevádzky skúšaných zariadení z dôvodov na strane objednávateľa, bude skúška pokračovať po opätovnom spustení prevádzky skúšaných zariadení, a to až do uplynutia doby 72 hodín. Pri prerušení prevádzky z dôvodov na strane objednávateľa sa pre posúdenie úspešnosti skúšky nebudú vyhodnocovať dosahované parametre jednu (1) hodinu pred prerušením prevádzky a jednu (1) hodinu po opätovnom spustení a ustálení prevádzky skúšaných zariadení. V prípade prerušenia skúšania komplexného chodu na strane zhotoviteľa na viac ako 1 hodinu bude skúška komplexného chodu začatá odznova.
Zhotoviteľ vypracuje a predloží projekt komplexného vyskúšania objednávateľovi  na schválenie v  lehote min 2 týždne pred uvedením diela do prevádzky. 
· vykonanie prvej úradnej skúšky zariadení v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov,
· dôsledné oboznámenie prevádzkového personálu objednávateľa s prevádzkovaním a údržbou nových zariadení a technológie, a s prevádzkovými predpismi (návody na obsluhu a údržbu) v rozsahu:
· návody na obsluhu technologického zariadenia (vrátane detailných pracovných postupov),
· návody na údržbu technologického zariadenia (vrátane detailných pracovných postupov),
· bezpečnostné predpisy a požiadavky na osobné ochranné prostriedky počas  prevádzky a údržby.
 	Zhotoviteľ sa zaväzuje písomne oznámiť objednávateľovi jednotlivé termíny oboznámenia minimálne dva (2) týždne vopred, súčasťou oznámenia budú prevádzkové predpisy (návody na obsluhu a údržbu, postupy riešenia problémov a bezpečnostné predpisy a požiadavky na osobné ochranné prostriedky) v dvoch (2) vyhotoveniach v listinnej forme a v jednom (1) vyhotovení v elektronickej forme [(*.doc, *.xls, *.pdf – textová časť), (*.pdf –výkresová časť)] na USB nosiči, ak ich zhotoviteľ už skôr neodovzdal objednávateľovi.
· Vypracovanie a odovzdanie príslušnej dokumentácie so zapracovanými a vyznačenými zmenami vzniknutými počas vykonávania diela, vrátane príslušnej sprievodnej technickej dokumentácie týkajúcej sa diela a jednotlivých jeho súčastí, dokladov o predpísaných odborných prehliadkach a skúškach, certifikátov, atestov zariadení a použitých materiálov a ďalších dokladov o prehliadkach uvedených v stanovisku k realizačnému projektu, odovzdanie prevádzkových predpisov, návodov na obsluhu a dokumentácie údržby a náhradných dielov, všetko v šiestich (6) vyhotoveniach v listinnej forme a v dvoch (2) vyhotoveniach v elektronickej forme [(*.doc, *.xls, *.pdf –textová časť), (*.dwg, *.dgn, *.pdf – výkresová časť)] na  USB nosiči,
· protokolárne odovzdanie a prevzatie diela,
· odstránenie vád a nedorobkov uvedených v protokole o odovzdaní a prevzatí diela,
· vykonávanie garančných meraní,

Všetky skúšky zariadení budú vykonané v zmysle platnej legislatívy.

Garančné meranie
Zhotoviteľ vypracuje a predloží projekt a harmonogram (HMG) garančných skúšok objednávateľovi na schválenie. Projekt bude vypracovaný v zmysle platnej legislatívy na predmetné zariadenia.
Objednávateľ požaduje vykonať garančné meranie garantovaných parametrov, ktoré v rámci ponuky deklaroval zhotoviteľ. V rámci garančného merania budú preukázané parametre predmetu diela požadované v tabuľke č.2 tejto časti súťažných podkladov.

Garančné meranie bude vykonané po komplexnom vyskúšaní, počas skúšobnej prevádzky.
Hodnoty emisií kotla preukáže zhotoviteľ prostredníctvom garančných meraní vykonaných oprávnenou organizáciou. Pre účely merania emisií bude v dymovode vytvorená príprava pre osadene meracích sond v súlade s platnou legislatívou.
Skúšobná prevádzka diela
Skúšobná prevádzka bude trvať štyri (4) týždne. Plynutie lehoty trvania skúšobnej prevádzky sa prerušuje v prípade, ak nie je možné dielo užívať z dôvodu na strane zhotoviteľa. Začiatok skúšobnej prevádzky je učený v harmonograme. Prevádzka diela v rámci  skúšobnej prevádzky je zabezpečovaná v celom rozsahu objednávateľom. 
Zhotoviteľ je po celú dobu  skúšobnej prevádzky povinný poskytovať objednávateľovi konzultácie, vysvetlenia a inú pomoc; povinnosti zhotoviteľa podľa osobitných ustanovení zmluvy nie sú týmto dotknuté. 
Medzi povinnosti zhotoviteľa počas  skúšobnej prevádzky patria najmä: 
(a) realizácia úprav a nastavení zariadenia vedúcich k optimalizácii prevádzky zariadenia za všetkých prevádzkových režimov na základe zmien navrhnutých zhotoviteľom a odsúhlasených objednávateľom alebo zmien navrhnutých objednávateľom.
(b) vypracovanie správy o prevádzke diela v rámci  skúšobnej prevádzky a jej odovzdanie objednávateľovi najneskôr do desiateho (10.) dňa nasledujúceho mesiaca k odsúhlaseniu. V správe, ktorá bude vychádzať z prevádzkových záznamov a kontrol zariadenia, budú okrem iného uvedené vady a poruchy zistené pri prevádzke zariadenia, spôsob ich odstránenia, využitie kapacity zariadenia a vyhodnotenie prevádzky zariadenia z pohľadu požiadaviek verejnoprávnych orgánov; 
(c) zabezpečí zhotoviteľ dostupnosť kvalifikovaného zástupcu, do 12 hodín po vyzvaní objednávateľom. 

Odovzdanie a prevzatie predmetu diela do trvalej prevádzky
Predmet diela bude odovzdaný a prevzatý ako celok po úspešnom ukončení skúšobnej prevádzky.
6. LIKVIDÁCIA ODPADU
Nakladanie s odpadmi, (triedenie, zhromažďovanie, odstraňovanie) vzniknutých pri plnení zmluvy, zabezpečuje zhotoviteľ na svoje náklady. Bude pri tom postupovať podľa zákona č. 79/2015 Z. z. o odpadoch v znení neskorších predpisov, právnych predpisov s ním súvisiacich a interných predpisov objednávateľa (Príloha ZoD Zásady dodržiavania ochrany životného prostredia v podmienkach MH Teplárenský holding, a.s.)

Miesto pre sústredenie odpadu bude stanovené pred začiatkom prác v POV. Následne vykoná  zhotoviteľ likvidáciu odpadov,  s výnimkou kovového odpadu, ktorý bude ponechaný vlastníkovi pôvodnej technológie. 

Zhotoviteľ zabezpečí: 
Zhotoviteľ je povinný v priebehu realizácie diela a jeho dokončovania udržiavať pracovisko vyčistené. Bude priebežne odstraňovať odpad z pracoviska a komunikácií a postupovať pritom v súlade s predpismi o nakladaní s odpadmi.
Zhotoviteľ je povinný zabezpečiť odpad proti odcudzeniu alebo znehodnoteniu.
Zhotoviteľ bude predkladať priebežne doklady o spôsobe odstránenia odpadov a to vrátane oprávnení príslušných osôb na nakladanie s odpadmi (kópie vážnych lístkov, atď.). 

7. ZÁRUKA
60 mesiacov na stavebnú časť a potrubné rozvody, ostatné časti 48 mesiacov. 

8. PODKLADOVÁ DOKUMENTÁCIA  ( čl.1.2 ZoD)

a) Tendrová projektová dokumentácia
b) Povolenie na prevádzkovanie zdroja znečistenia
c) Celková situácia stavby
d) HMG 
e) Výkaz výmer



PRÍLOHA B _ TECHNICKÁ ŠPECIFIKÁCIA PREDMETU ZÁKAZKY

Podľa tejto časti súťažných podkladov je uchádzač povinný uviesť návrhy dodávok hlavných materiálov, zariadení a výrobkov, ktoré budú počas realizácie zabudované do diela. 
Technickou špecifikáciou uchádzač preukáže súlad ponúkaného technického riešenia a vecného rozsahu hmotných dodávok s požiadavkami obstarávateľa uvedenými v súťažných podkladoch. 
V nasledujúcej tabuľke uchádzač uvedie údaje o navrhovaných dodávkach, ktoré budú počas realizácie zabudované do diela. Obstarávateľ neumožňuje uviesť  alternatívne vymedzenie jednotlivých typov.
Splnenie kvalitatívnych a technických parametrov preukáže uchádzač v ponuke predložením certifikátov a katalógových listov. 

	Pol.
	Druh
	Výrobca
	Typ

	1.
	Parný  kotol
	
	










Príloha C – Výkaz výmer z ponuky
1. Zhotoviteľ ako uchádzač je povinný priložiť k svojej ponuke ním ocenený výkaz výmer z podkladovej dokumentácie bez vecných zmien položiek. Zhotoviteľ ako uchádzač vyplní jednotkové ceny v eurách bez medzier a zaokrúhlené najviac na dve desatinné miesta pre všetky položky. Nie je dovolené v ponukovom výkaze výmer vytvárať nové položky ani existujúce položky vecne meniť či meniť počty merných jednotiek položiek; vypĺňajú sa len bunky, ktoré sú osobitne označené, t. j. zásadne jednotkové ceny položiek. Ponukový výkaz výmer uchádzač predkladá vo formáte *.xls, resp. *.xlsx.
2. [bookmark: _Ref177991372]Celková maximálna cena za dielo podľa článku 2 ods. 2.1 zmluvy o dielo je určená ako suma súčinov jednotkových cien a počtov merných jednotiek všetkých položiek z ponukového výkazu výmer.
3. [bookmark: _Ref177992604]Celková maximálna cena za dielo musí pokryť všetky náklady a výdavky potrebné na riadne a včasné vykonanie diela a splnenie všetkých záväzkov zhotoviteľa vyplývajúcich zo zmluvy o dielo z hľadiska komplexného zhotovenia diela. Celková maximálna cena za dielo a jednotkové ceny v ponukovom výkaze výmer sú úplné a zahŕňajú nielen dodávky a práce výslovne uvedené v príslušných položkách, ale aj všetky ostatné náklady a výdavky potrebné na vykonanie diela a súvisiace s vykonaním diela vrátane nákladov uvedených v článku 2 ods. 2.2 zmluvy o dielo, ako aj fixné náklady, režijné náklady a zisk zhotoviteľa, pri ktorých sa má za to, že sú rovnomerne rozložené vo všetkých jednotkových cenách.
4. V prípade, ak zhotoviteľ ako uchádzač predkladá ekvivalentné riešenie, musí mať v celkovej maximálnej cene za dielo a v príslušných jednotkových cenách ekvivalentného riešenia zahrnuté všetky náklady spojené so zabudovaním ekvivalentu do diela a plnením súvisiacich povinností vrátane s tým vyvolaných projektových prác, inžinierskej činnosti, zabezpečením údajov, očakávaných dodatočných schválení vrátane zmien vyjadrení a rozhodnutí týkajúcich sa diela, ako aj potrebných skúšok a osvedčení.
5. [bookmark: _Ref177992606]Do celkovej maximálnej ceny za dielo sa nezahŕňajú náklady a výdavky, ktoré podľa zmluvy o dielo platí objednávateľ (napr. článok 2 ods. 2.3 zmluvy o dielo).
6. [bookmark: _Ref177993378]Celkovú maximálnu cenu za dielo bude možné prekročiť výlučne v prípadoch výslovne uvedených v článku 2 ods. 2.5 zmluvy o dielo na základe zmenového konania v zmysle článku 6 ods. 6.6 a článku 7 ods. 7.7 zmluvy o dielo.
7. Uvedené musí zhotoviteľ ako uchádzač pri oceňovaní výkazu výmer z podkladovej dokumentácie brať do úvahy a za tým účelom je povinný okrem výkazu výmer z podkladovej dokumentácie podrobne preštudovať najmä samotnú zmluvu o dielo vrátane jej príloh, ako aj ostatnú podkladovú dokumentáciu vrátane textovej, grafickej a ďalšej časti, aby sa dôkladne oboznámil s detailným popisom požadovaných dodávok a prác a so spôsobom, akým sa majú realizovať.
8. Ak výkaz výmer z podkladovej dokumentácie neobsahuje konkrétnu položku pre požadované alebo predpokladané dodávky alebo práce, je povinnosťou a zodpovednosťou zhotoviteľa ako uchádzača dodávky a práce rovnakého alebo podobného charakteru zahrnúť do príbuzných alebo súvisiacich položiek, kam logicky patria, aj keby sa na ne príslušné položky výkazu výmer z podkladovej dokumentácie na prvý pohľad priamo nevzťahovali.
9. Potom, ako zmluva o dielo nadobudne účinnosť, zhotoviteľ v súlade s článkom 1 ods. 1.3 časťou A) písm. a) zmluvy o dielo spracuje výkaz výmer v podrobnostiach DRS (ďalej len „realizačný výkaz výmer“) podľa ním ponúknutého technického riešenia tak, aby tento vo väčšej miere podrobnosti v ňom uvádzaných ocenených jednotlivých položiek bol v súlade s ponukovým výkazom výmer a s v ňom uvádzanými ocenenými jednotlivými položkami.
10. Pokiaľ sa nebude jednať o uplatnenie článku 1 ods. 1.9 zmluvy o dielo, medzi ponukovým výkazom výmer a realizačným výkazom výmer, ktorý po uzatvorení zmluvy o dielo vypracuje zhotoviteľ a ktorý bude podliehať následnému schváleniu zo strany objednávateľa v zmysle článku 6 ods. 6.4 a 6.5 zmluvy o dielo, môžu vzniknúť rozdiely len z hľadiska ich podrobnosti, teda jednotlivé položky z ponukového výkazu výmer môžu byť v realizačnom výkaze výmer len podrobnejšie uvedené, „rozštiepené“ do viacerých položiek s tým, že súčin jednotkovej ceny a počtu merných jednotiek danej položky z ponukového výkazu výmer musí byť rovný súhrnu súčinov jednotkových cien a počtov merných jednotiek príslušných podrobnejšie uvedených položiek z realizačného výkazu výmer. Z tohto dôvodu nemôže dôjsť ani k zmene celkovej maximálnej ceny za dielo. Objednávateľ neschváli realizačný výkaz výmer, ktorý bude z vyššie uvedeného hľadiska v rozpore s ponukovým výkazom výmer.
11. Je zodpovednosťou zhotoviteľa ako uchádzača, aby do ponukového výkazu výmer zahrnul všetky náklady a výdavky potrebné na zhotovenie diela (bližšie v bodoch 3 až 6 tejto prílohy) a tieto nacenil v rámci príslušných položiek v množstvách prepočítaných na počty merných jednotiek uvádzané vo výkaze výmer z podkladovej dokumentácie. Počty merných jednotiek stanovené pre jednotlivé položky vo výkaze výmer z podkladovej dokumentácie sú len predpokladané a len orientačné, avšak v ponukovom výkaze výmer musia ostať zachované.
12. Nakoľko celkovú maximálnu cenu za dielo nie je možné navýšiť v prípade iného počtu merných jednotiek potrebného na zhotovenie diela oproti počtu merných jednotiek uvádzaným vo výkaze výmer z podkladovej dokumentácie a nie je dovolené meniť počty merných jednotiek v ponukovom výkaze výmer oproti výkazu výmer z podkladovej dokumentácie, zhotoviteľ ako uchádzač prípadný iný počet merných jednotiek zohľadní v jednotkovej cene príslušnej položky, pričom postupuje tak, že jednotkovú cenu položky prepočíta podielom počtu merných jednotiek uvádzaným vo výkaze výmer z podkladovej dokumentácie na ním predpokladaný počet merných jednotiek. Skutočné jednotkové ceny a skutočné počty merných jednotiek uvedie zhotoviteľ až v realizačnom výkaze výmer s tým, že súčin jednotkovej ceny a počtu mernej jednotky príslušnej položky ponukového výkazu výmer musí byť rovný súčinu jednotkovej ceny a počtu mernej jednotky tejto položky realizačného výkazu výmer, resp. súčinu jednotkových cien a počtov merných jednotiek príslušných podrobnejšie uvedených položiek realizačného výkazu výmer.
13. Zhotoviteľ v realizačnom výkaze výmer najmä uvedie tie počty merných jednotiek a tie jednotkové ceny, s ktorými pri vypracovaní ponuky skutočne počítal (na rozdiel od počtov merných jednotiek uvádzaných v ponukovom výkaze výmer), a súčasne z položiek ponukového výkazu výmer v realizačnom výkaze výmer vyčlení nové položky pre tie plnenia, ktoré v ponukovom výkaze výmer nemali samostatné položky, ale ktoré budú pre realizáciu diela potrebné, pričom k nim uvedie, z akých položiek boli vytvorené.
14. Na žiadosť objednávateľa zhotoviteľ podrobnejšie rozčlení akékoľvek položky realizačného výkazu výmer.
15. Informácie o počtoch merných jednotiek uvedených vo výkaze výmer z podkladovej dokumentácie sa nepovažujú za nevhodné pokyny objednávateľa v zmysle článku 1 ods. 1.9 zmluvy o dielo.
16. Kalkulačný vzorec
Pri oceňovaní nových položiek, ktoré nie sú uvedené v schválenom výkaze výmer, zhotoviteľ predloží objednávateľovi na schválenie návrh novej položky (nových položiek), v ktorom uvedie názov novej položky, mernú jednotku novej položky, podrobný popis prvkov novej položky (potrebné množstvo práce, materiálov, nasadenia technického vybavenia a dopravy) a rozbor ich spotreby na mernú jednotku novej položky, navrhne jednotkovú cenu novej položky odvodením z inej položky zo schváleného výkazu výmer zámenou príslušného prvku (napr. zámenou materiálu, technického vybavenia a pod.), ak je to možné, inak vytvorením novej položky, s podrobnou kalkuláciou podľa kalkulačného vzorca uvedeného nižšie podloženou príslušnými dokladmi, a vyčísli cenový dopad vypracovaný na základe navrhnutej jednotkovej ceny, resp. navrhnutých jednotkových cien.
Kalkulačný vzorec pre tvorbu jednotkovej ceny novej položky:
JC = PN + RN + PZ, kde
JC	jednotková cena novej položky,
PN	skutočné priame náklady zhotoviteľa spojené s realizáciou jednej mernej jednotky novej položky tvorené preukázateľnými nákladmi zhotoviteľa na materiál, mzdy, technické vybavenie a dopravu, preukázané aktuálnym dokladom (faktúra, cenník, ponuka apod.) vo vzťahu k nosným prvkom a na žiadosť objednávateľa aj vo vzťahu k ďalším prvkom, a to po zohľadnení predpokladaného množstva práce, materiálov, nasadenia technického vybavenia a dopravy týkajúceho sa diela,
RN	režijné náklady zhotoviteľa zahŕňajúce ostatné ekonomicky oprávnené náklady zhotoviteľa spojené s realizáciou jednej mernej jednotky novej položky vo výške 13,2 % z PN,
PZ	primeraný zisk zhotoviteľa vo výške 2,6 % z (PN + RN).
V prípade položky zabezpečovanej prostredníctvom subdodávateľa môže zhotoviteľ so súhlasom objednávateľa využiť aj nasledujúci kalkulačný vzorec pre tvorbu jednotkovej ceny novej položky:
JC = CS + NZ, kde
JC	jednotková cena novej položky,
CS	cena preukázateľne platená subdodávateľovi prepočítaná na mernú jednotku novej položky, preukázaná aktuálnym dokladom (faktúra, cenník, ponuka apod.), po zohľadnení predpokladaného množstva práce, materiálov, nasadenia technického vybavenia a dopravy týkajúceho sa diela, pričom výber subdodávateľa a subdodávky zhotoviteľ preukáže objednávateľovi najmenej tromi cenovými ponukami; objednávateľ je oprávnený požadovať od zhotoviteľa predloženie podrobnej kalkulácie CS spracovanej podľa zákona Národnej rady SR č. 18/1996 Z. z. o cenách v znení neskorších predpisov v režime ekonomicky oprávnených nákladov,
NZ	náklady zhotoviteľa spojené so zabezpečením a koordinovaním subdodávateľa a zahŕňajúce aj primeraný zisk zhotoviteľa vo výške 6,3 % z CS.


Nasleduje samotný výkaz výmer z ponuky. Jedná sa o samostatný dokument s vlastným číslovaním.


Príloha D – Zásady dodržiavania bezpečnosti a ochrany zdravia pri práci (BOZP) 
a ochrany pred požiarmi (OPP) v podmienkach Závodu MH TH Žilina. Podmienky bezpečného výkonu prác 


Prílohu tvorí samostatný dokument s vlastným číslovaním.


Príloha E – Zásady dodržiavania ochrany životného prostredia
 
Prílohu tvorí samostatný dokument s vlastným číslovaním.



Príloha F – Zmluva o kybernetickej bezpečnosti

Prílohu tvorí samostatný dokument s vlastným číslovaním.


Príloha G – Všeobecné pravidlá pre partnerské firmy dodávajúce OT infraštruktúru a softvér


Prílohu tvorí samostatný dokument s vlastným číslovaním.


Príloha H – Zoznam subdodávateľov podľa zákona o registri
	Zoznam subdodávateľov podľa zákona o registri (v tejto prílohe ďalej len „subdodávateľ“)
	Údaj o predpokladaných finančných plneniach v prospech subdodávateľa [€]
	
	
	
	

	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa
	
	
	
	



Príloha I – Zoznam subdodávateľov podľa zákona o verejnom obstarávaní
	Zoznam subdodávateľov podľa zákona o verejnom obstarávaní (v tejto prílohe ďalej len „subdodávateľ“)
	Údaje o osobe (osobách) oprávnenej konať za subdodávateľa v rozsahu meno a priezvisko, adresa pobytu a dátum narodenia
	
	
	
	Zhotoviteľ týmto na svoju česť vyhlasuje, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia v rozsahu podľa článku 15 ods. 15.2 súťažných podkladov, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela a/alebo činnosti podľa zmluvy, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani podľa §10 ods. 4 a §40 ods. 8 zákona o verejnom obstarávaní.

V ____________ dňa _______________			____________________________________________________________ (podpisy)


	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa

